Vegetable Price Hiked in Corona Period | കൊറോണ കാലത്ത് പച്ചക്കറിക്ക് തീവില,ചെറിയ ഉള്ളിക്ക് ഒറ്റ രാത്രിയില് കൂടിയത് 35 രൂപ, തക്കാളിക്ക് 20രൂപ - Malayalam Oneindia\nPublished: March 25 2020, 10:12 [IST]\nതിരുവനന്തപുരം: 21 ദിവസത്തെ സമ്പൂര്‍ണ ലോക്ക്ഡൗണ് പ്രഖ്യാപിച്ചതോടെ രാജ്യം കടുത്ത നിയന്ത്രണങ്ങളിലേക്ക് കടക്കുകയാണ്. സംസ്ഥാനത്തെ ബീവറേജ് ഔട്ട്‌ലെറ്റുകള് ഇന്ന് അടച്ചിട്ട അവസ്ഥയാണ്. എന്നാല് എന്നുവരെ അടച്ചിടുമെന്ന കാര്യം ഇന്ന് ചേരുന്ന മന്ത്രിസഭ യോഗത്തില് തീരുമാനിക്കും. ഇതിനിടെ നാട്ടുകാരെ പിഴിയാന് വിലക്കയറ്റവുമായി രംഗത്തെത്തിയിരിക്കുകയാണ് പച്ചക്കറി മൊത്തവില്‍പ്പനക്കാര്. കൊറോണ നിയന്ത്രണങ്ങള്‍ക്കിടെ ഒറ്റ രാത്രികൊണ്ട് ഉള്ളിക്കും തക്കാളിക്കും മുളകിനുമെല്ലാം ഇരുപത് രൂപ മുതല് മുപ്പത്തിയഞ്ച് രൂപവരെയാണ് കൂട്ടിയിരിക്കുന്നത്. വില എല്ലാം തോന്നുപടിയാക്കിയതോടെ വലഞ്ഞിരിക്കുകയാണ് സാധാരണക്കാര്.\nമറ്റ് സംസ്ഥാനങ്ങളില് നിന്നും വരുന്ന സാധനങ്ങള് കുറഞ്ഞെന്ന ന്യായീകരണമാണ് ഇവര് പറയുന്നത്. ചെറിയ ഉള്ളിക്കാണ് ഏറ്റവും വില കൂടിയിരിക്കുന്നത്. ഇന്നലെ 60 രൂപയായിരുന്നു ചെറിയ ഉള്ളിക്ക് ഇന്ന് 95 രൂപയാണ്. ഒറ്റ രാത്രിയില് മാത്രം കൂടിയത് 35 രൂപ. തക്കാളിയാണ് വില ഉയര്‍ന്ന മറ്റൊരു താരം. 20 രൂപയായിരുന്ന തക്കാളിക്ക് 40 രൂപയായി. മുളകും പിന്നാലെയുണ്ട്. 28 രൂപയായിരുന്ന പച്ചമുളകിന് 45 കൂട്ടി. കാരറ്റിനും ബീന്‍സിനും പത്ത് രൂപവച്ച് കൂട്ടി. തമിഴ്‌നാട്ടില് നിന്നും മറ്റ് സംസ്ഥാനങ്ങളില് നിന്നും പച്ചക്കറി എത്താതെയായാല് അവസ്ഥ പരിതാപകരമാകുമെന്നാണ് കട്ടവടക്കാര് പറയുന്നത്.\nഇതിനിടെ, തമിഴ്‌നാട്ടില് കൊറോണ വൈറസ് ബാധയില് ആദ്യ മരണം റിപ്പോര്‍ട്ട് ചെയ്തു. മധുര സ്വദേശിയായ 54 വയസ്സുള്ളയാളാണ് മരിച്ചത്. ഇതോടെ രാജ്യത്ത് കൊറോണ ബാധയില് മരിച്ചവരുടെ എണ്ണം 12 ആയി. ഇന്നലെ ദില്ലിയിലും മഹാരാഷ്ട്രയിലും ഒരോ മരണങ്ങള് റിപ്പോര്‍ട്ട് ചെയ്തിരുന്നു. മുംബൈയില് 65 കാരനായിരുന്നു മരിച്ചത്. ഇതോടെ മഹാരാഷ്ട്രയില് മരിച്ചവരുടെ എണ്ണം മൂന്നായി. ഇന്ത്യയില് ഇതുവരെ 562 പേര്‍ക്കാണ് വൈറസ് ബാധ സ്ഥിരീകരിച്ചത്. ഇതില് ആകെ 48 പേരാണ് രോഗം ഭേദമായി ആശുപത്രി വിട്ടത്. 470 പേര് രാജ്യത്തെ വിവിധ ആശുപത്രികളില് ചികിത്സയിലാണ്.\nരാജ്യത്ത് വിവിധ സംസ്ഥാനങ്ങളിലെ 103 ജില്ലകളിലാണ് കൊറോണ റിപ്പോര്‍ട്ട് ചെയ്തിട്ടുള്ളത്. തമിഴ്‌നാട്ടിലെ ഇന്നലത്തെ മരണം രോഗബാധയുടെ മൂന്നാം ഘട്ടമായ സാമൂഹ്യവാപനത്തിലേക്കാണ് വിരല് ചൂണ്ടുന്നത്.മധുര രാജാജി ആശുപത്രിയില് ചികിത്സയില് കഴിയുകയായിരുന്ന 54 വയസുകാരനാണ് ഇന്നലെ തമിഴ്‌നാട്ടില് മരിച്ചത്. പ്രമേഹ രോഗിയായിരുന്ന ഇയാള്‍ക്ക് ചൊവ്വാഴ്ചയാണ് കോവിഡ് സ്ഥിരീകരിച്ചത്. വിദേശ യാത്രാ ചരിത്രം ഇല്ലാത്ത ഇയാള് കോവിഡ് രോഗിയുമായി സമ്പര്‍ക്കം പുലര്‍ത്തിയവരുടെ പട്ടികയിലും ഉള്‍പ്പെട്ടിരുന്നില്ല.\ncoronavirus covid19 vegetable price hike kerala കൊറോണവൈറസ് പച്ചക്കറി വിലക്കയറ്റം കേരളം\nVegetable Price Hiked in Corona Period\nStory first published: Wednesday, March 25, 2020, 10:12 [IST]


Uploaded at 1 month ago | Date: 29/05/2022 12:47:51\nനേപ്പാളിൽ 22 യാത്രക്കാരുമായി പറന്ന വിമാനം കാണാതായി\nകഠ്മണ്ഡു: നേപ്പാളിൽ യാത്രാവിമാനം കാണാതായി. 22 യാത്രക്കാരുമായി ഇന്ന് രാവിലെ യാത്ര തിരിച്ച ചെറുവിമാനവുമായുള്ള ആശയവിനിമയ ബന്ധമാണ് നഷ്ടമായതെന്ന് റിപ്പോർട്ടുകൾ വ്യക്തമാക്കുന്നു. യാത്രക്കാരിൽ നാലുപേർ ഇന്ത്യക്കാരാണ്.വിമാനം കണ്ടെത്തുന്നതിനുള്ള തെരച്ചിൽ ആരംഭിച്ചിട്ടുണ്ട്.\nഇന്ന് രാവിലെ 9.55നാണ് സംഭവം. നേപ്പാൾ നഗരമായ പോഖാരയിൽ നിന്ന് ജോംസോമിലേക്ക് യാത്ര പുറപ്പെട്ട വിമാനവുമായുള്ള ആശയവിനിമയ ബന്ധമാണ് നഷ്ടമായത്. വിമാനം കണ്ടെത്തുന്നതിന് ഹെലികോപ്റ്ററിനെ വിന്യസിച്ചതായി അധികൃതർ അറിയിച്ചു.\nജോംസോമിന്റെ ആകാശത്താണ് അവസാനമായി വിമാനം കണ്ടത്. ദൗലാഗിരി കൊടുമുടി ലക്ഷ്യമാക്കി തിരിഞ്ഞതിന് ശേഷം വിമാനവുമായുള്ള ബന്ധം നഷ്ടപ്പെടുകയായിരുന്നുവെന്നാണ് റിപ്പോർട്ടുകൾ. ടിറ്റി മേഖലയിൽ വിമാനം തകർന്നുവീണിരിക്കാമെന്നാണ് പൊലീസിന്റെ പ്രാഥമിക നിഗമനം. ഉഗ്രശബ്ദം കേട്ടതായി നാട്ടുകാർ അറിയിച്ചതായും പൊലീസ് പറയുന്നു. ഹെലികോപ്റ്ററിന്റെ സഹായത്തോടെ പ്രദേശത്ത് തെരച്ചിൽ ആരംഭിച്ചിട്ടുണ്ട്.


Who reached Space first? Humans or other animals? | ബഹിരാകാശം ആദ്യം കണ്ടത് ഒരു ഈച്ച, പിന്നെ കണ്ടത് കുരങ്ങൻ... മനുഷ്യന് അഹങ്കരിക്കാൻ കാത്തിരിപ്പ് നീണ്ടു! - Malayalam Oneindia\n3 min ago ജോസിന് എൽഡിഎഫിൽ നിന്ന് ഉണ്ടാകുന്ന ദുരന്തത്തിന്റെ ആദ്യാനുഭവമാണിത്; ഒടുവിൽ തുറന്നുപറഞ്ഞ് ഉമ്മൻ ചാണ്ടി\n33 min ago പാലാ പിടിക്കാന് യുഡിഎഫിന്‍റെ കിടിലന് നീക്കം;ജോസിനെ വെല്ലാന് അളിയന് ജോസഫ്, തയ്യാറെന്ന് അറിയിച്ചു\nPublished: July 25 2019, 17:39 [IST]\nബഹിരാകാശം കണ്ട ജീവികള് ഏതൊക്കെ? | #SpaceMission | Oneindia Malayalam\nജയ് ശ്രീറാം വിളിയുടെ പേരില് ഉണ്ടാകുന്ന പ്രശ്‌നങ്ങളെ കുറിച്ചായിരുന്നു അടൂര് ഗോപാലകൃഷ്ണന് ഉള്‍പ്പെടെയുള്ള സാംസ്‌കാരിക പ്രവര്‍ത്തകര് പ്രധാനമന്ത്രിയ്ക്ക് കത്തയച്ചത്. ജയ് ശ്രീറാം വിളി കേള്‍ക്കേണ്ടെങ്കില് അടൂര് ഗോപാലകൃഷ്ണന് അന്യ ഗ്രഹങ്ങളിലേക്ക് പോകട്ടെ എന്നായിരുന്നു കേരളത്തിലെ ബിജെപി വക്താവ് കൂടിയായ ബി ഗോപാലകൃഷ്ണന് പ്രതികരിച്ചത്.\nപറയാന് പോകുന്നത് ജയ് ശ്രീറാം വിളിയെ കുറിച്ചോ അടൂര് ഗോപാലകൃഷ്ണനെ കുറിച്ചോ ബി ഗോപാലകൃഷ്ണനെ കുറിച്ചോ അല്ല. ബഹിരാകാശത്തെ കുറിച്ചാണ്. മനുഷ്യനാണോ ബഹിരാകാശത്ത് ആദ്യം എത്തിയ ജീവിവര്‍ഗ്ഗം എന്നതാണ് ചോദ്യം. അല്ല എന്ന് തന്നെയാണ് അതിന്റെ ഉത്തരം.\nമനുഷ്യര്‍ക്ക് മുമ്പേ പല ജീവികളും ബഹിരാകാശത്ത് എത്തിയിരുന്നു. അക്കാര്യത്തില്, ആദ്യം ബഹിരാകാശം കണ്ട ജീവികള് പഴഈച്ചകള് ആയിരുന്നു. പക്ഷേ, ഇവ അന്യ ഗ്രഹങ്ങളില് ഒന്നും എത്തിയിരുന്നില്ല. ബഹിരാകാശം കണ്ട് മറ്റ് ജീവികള് ഏതൊക്കെ?\nജീവശാസ്ത്രത്തിലെ ഒട്ടുമിക്ക പരീക്ഷണങ്ങള്‍ക്കും ഇരയാകുന്നവയാണ് പഴ ഈച്ചകള്. ബഹിരാകാശത്തേക്ക് ആദ്യം വിട്ട ജീവിയും ഇത് തന്നെ ആയിരുന്നു. 1947 ല് അമേരിക്ക ആയിരുന്നു ആദ്യമായി പഴഈച്ചകളെ റോക്കറ്റില് കയറ്റി ബഹിരാകാശത്തേക്ക് വിട്ടത്.\nമനുഷ്യര് ഉള്‍പ്പെടെ സങ്കീര്‍ണ ജീവിവര്‍ഗ്ഗങ്ങള്‍ക്ക് ബഹിരാകാശത്ത് അതീവിക്കാന് ആകുമോ എന്ന ചോദ്യം ആദ്യം മുതലേ ഉള്ളതായിരുന്നു. അങ്ങനെയാണ് കുരങ്ങന്‍മാരെ ബഹിരാകാശത്തേക്ക് അയക്കാന് തുടങ്ങിയത്. 1948 ല് ആയിരുന്നു ആദ്യ കുരങ്ങന് ബഹിരാകാശത്തെത്തുന്നത്. ആല്‍ബെര്‍ട്ട് എന്ന സീരീസില് ഒരുപാട് കുരങ്ങന്‍മാരെ അമേരിക്ക ബഹിരാകാശത്ത് എത്തിച്ചിരുന്നു. പക്ഷേ, ഇതില് മൂന്നില് രണ്ടും മരണത്തിന് കീഴടങ്ങി.\nലെയ്ക എന്ന പട്ടി\nഅമേരിക്കക്കാര് കുരങ്ങന്‍മാരെ ബഹിരാകാശത്തേക്ക് വിട്ടുകൊണ്ടിരുന്നപ്പോള് റഷ്യക്കാരും വെറുതേയിരുന്നില്ല. അവര് നായ്ക്കളെ ആയിരുന്നു ബഹിരാകാശ സഞ്ചാരികളാക്കിയത്. ലെയ്ക്ക എന്ന പട്ടിയെ ആയിരുന്നു ആദ്യമായി അവര് ബഹിരാകാശത്തേക്ക് അയച്ചത്. 1957 ല് ആയിരുന്നു ഇത്. പക്ഷേ, ലെയ്ക്ക ആ യാത്രയെ അതിജീവിച്ചില്ല.\nഹാം എന്ന ചിമ്പാന്‍സി\nമനുഷ്യനുമായി ഏറ്റവും അധികം സാമ്യമുള്ള ജീവിവര്‍ഗ്ഗമാണ് ചിമ്പാന്‍സികള്. മനുഷ്യന്റെ ബഹിരാകാശ യാത്രയ്ക്ക് മുന്നോടിയായിട്ടായിരുന്നു ചിമ്പാന്‍സികളെ അങ്ങോട്ടയച്ചത്. 1961 ല് അമേരിക്ക ഹാം എന്ന ചിമ്പാന്‍സിയെ ബഹിരാകാശത്തേക്ക് അയച്ചു. ഹാം പിന്നീട് ജീവനോടെ തിരികെയെത്തുകയും ചെയ്തു. ബഹിരാകാശത്തേക്ക് മനുഷ്യനെ എത്തിക്കുന്നതില് ഏറെ നിര്‍ണായകം ആയിരുന്നു ഈ പരീക്ഷണം.\nഫെലിക്‌സ് എന്ന പൂച്ച\nഇക്കാലത്തിനിടയ്ക്ക് എലികളയേും ഗിനിപ്പന്നികളേയും എന്തിന് എട്ടുകാലികളെ വരെ ബഹിരാകാശത്തേക്ക് അയച്ചിട്ടുണ്ട്. ഇക്കൂട്ടത്തില് പ്രശസ്തനായത് ഒരു പൂച്ച ആയിരുന്നു. 1963 ല് ഫ്രാന്‍സ് ആണ് ഫെലിക്‌സ് എന്ന പൂച്ചയെ ബഹിരാകാശത്തേക്ക് അയച്ചത്. ആ യാത്ര ഫെലിസ്‌ക് വിജയകരമായി പൂര്‍ത്തിയാക്കിയെങ്കിലും മറ്റൊരു ബഹിരാകാശ യാത്രയില് ഇഹലോകവാസം വെടിഞ്ഞു.\nറഷ്യക്കാരനായ യൂറി ഗഗാറിന് ആണ് ആദ്യമായി ബഹിരാകശത്തെത്തിയ മനുഷ്യന്. സോവിയറ്റ് യൂണിയന്റെ വ്യോമ സേനയില് പൈലറ്റ് ആയിരുന്നു ഗഗാറിന്. 1963 ഏപ്രില് 12 ന് ആയിരുന്നു യൂറി ഗഗാറിനേയും വഹിച്ചുകൊണ്ട് വോസ്‌തോക്-1 എന്ന ബഹിരാകാശ പേടകം ഭൂമിയ്ക്ക് മുകളില് എത്തിയത്.\nspace human monkey dog ബഹിരാകാശം മനുഷ്യന് കുരങ്ങന് നായ\nWho reached Space first? Humans or other animals?


പ്രാദേശിക വാദം പുതിയ വെല്ലുവിളി: മന്‍മോഹന് | Manmohan, Congress, Sonia, Delhi, Development, മന്‍മോഹന്, കോണ്‍ഗ്രസ്, സോണിയ, പ്രാദേശികവാദം, വികസനം, ദില്ലി - Malayalam Oneindia\n14 min ago കിംഗ് മേക്കര്‍മാരെ ലക്ഷ്യമിട്ട് കോണ്‍ഗ്രസ്, ബിജെപി പടിക്കല് കലമുടയ്ക്കും,7പേരില് പ്രതീക്ഷ!!\n21 min ago ബിജെപി തൂത്തുവാരില്ല, എക്സിറ്റ് പോളുകളെ തളളി പ്രവചനം! എൻഡിഎയും യുപിഎയും ഫോട്ടോ ഫിനിഷിൽ!\nപ്രാദേശിക വാദം പുതിയ വെല്ലുവിളി: മന്‍മോഹന്\nPublished: December 28 2009, 14:14 [IST]\nദില്ലി: തീവ്രവാദത്തിനും നക്‌സലിസത്തിനും പുറമെ പ്രാദേശികവാദവും രാജ്യത്തിന് ഭീഷണിയാവുകയാണെന്ന് പ്രധാനമന്ത്രി മന്‍മോഹന് സിങ്.\nകോണ്‍ഗ്രസിന്റെ 125ാം ജന്മദിനത്തോടനുബന്ധിച്ച് സംഘടിപ്പിച്ച ചടങ്ങില് സംസാരിക്കുകയായിരുന്നു അദ്ദഹം.\nരാജ്യത്ത് വിഘടനവാദം ശക്തി പ്രാപിച്ചുവരികയാണ്. സ്വാതന്ത്ര്യാനന്തര ഇന്ത്യയില് കോണ്‍ഗ്രസിന് ഏറ്റവും പ്രധാനയമേറിയ സമയമാണിതെന്നും മന്‍മോഹന് പറഞ്ഞു.\nരാജ്യം വികസനത്തിന്റെ പാതയിലാണ്. ഇരുപത്തൊന്നാം നൂറ്റാണ്ടിലെ ഭാരതത്തെക്കുറിച്ച് രാജീവ് ഗാന്ധിക്കുണ്ടായിരുന്ന സ്വപ്‌നം സാക്ഷാല്‍ക്കരിക്കുകയാണ് കോണ്‍ഗ്രസിന്റെ ലക്ഷ്യം. വികസനം ഗ്രാമങ്ങളിലേയ്ക്കും സാധാരണക്കാരിലേയ്ക്കും എത്തിച്ചേരണം.\nസര്‍ക്കാരിന്റെ തൊഴിലുറപ്പ്, ഗ്രാമീണ ആരോഗ്യമിഷന് തുടങ്ങിയ പദ്ധതികള് ഈ ലക്ഷ്യം വെച്ചാണ് നടപ്പാക്കിയതെന്ന് പ്രധാനമന്ത്രി പറഞ്ഞു. കോണ്‍ഗ്രസിന്റെ പുതിയ ആസ്ഥാനത്തിന് കോണ്‍ഗ്രസ് അധ്യക്ഷ സോണിയാ ഗാന്ധി തറക്കല്ലിട്ടു.\ndelhi മന്‍മോഹന് സിംഗ് congress ദില്ലി manmohan sonia സോണിയ വികസനം development കോണ്‍ഗ്രസ്\nStory first published: Monday, December 28, 2009, 14:14 [IST]


Padmanabhapuram Palace the Travancore palace in Tamilnadu - Malayalam Nativeplanet\n»കേരള സര്‍ക്കാരിന്റെ തമിഴ്‌നാട്ടിലെ കൊട്ടാരം\nUpdated: Saturday, July 22, 2017, 15:21 [IST]\nകേരള വാസ്തുവിദ്യയുടെ മകുടോദാഹരണമായ ഈ കൊട്ടാരം ഒരുകാലത്ത് തിരുവിതാംകൂറിന്റെ ആസ്ഥാനവും പിന്നീട് തിരുവിതാംകൂര് രാജാക്കന്‍മാരുടെ വേനല്‍ക്കാല വസതിയുമായിരുന്നു എന്ന് ചരിത്രം പറയുന്നു.\nകേരളത്തിന്റെ കൊട്ടാരം തമിഴ്‌നാട്ടിലെത്തിയ കഥ\nഎ.ഡി. 1592 മുതല് 1609 വരെ തിരുവിതാംകൂര് ഭരിച്ചിരുന്ന ഇരവിപിള്ള ഇരവിവര്‍മ്മ കുലശേഖര പെരുമാളാണ് 1601 ല് കൊട്ടാര നിര്‍മ്മാണത്തിന് തുടക്കമിട്ടത്. പിന്നീട് അനിഴം തിരുന്നാള് മാര്‍ത്താണ്ഡവര്‍മ്മയുടെ കാലത്ത് കൊട്ടാരം പുതുക്കിപ്പണിതു. 1741 ല് ഇന്നു കാണുന്ന രീതിയില് കൊട്ടാരം മാറ്റിപ്പണിതത് മാര്‍ത്താണ്ഡവര്‍മ്മ മഹാരാജാവാണ്.\nതമിഴ്‌നാട്ടിലെ കേരള കൊട്ടാരം\nകൊട്ടാരം തമിഴ്‌നാട്ടിലാണ് സ്ഥിതി ചെയ്യുന്നതെങ്കിലും ഇവിടുത്തെ ജീവനക്കാരും വസ്തുവകകളും കേരള സര്‍ക്കാരിന്റെ നേരിട്ടുള്ള മേല്‍നോട്ടത്തിലാണ്.\n90 പൂക്കള് കൊത്തിയ പൂമുഖം\nകൊട്ടാരത്തിലെത്തുന്ന അതിഥികളെ രാജാവ് സ്വീകരിച്ചിരുന്ന സ്ഥലമാണ് പൂമുഖം എന്നറിയപ്പെടുന്നത്. പേരിനെ അന്വര്‍ഥമാക്കും വിധം കൊത്തുപണികള് ചെയ്ത തടികൊണ്ടുണ്ടാക്കിയ മേല്‍ത്തട്ടില് തികച്ചും വ്യത്യസ്തങ്ങളായ 90 പൂക്കള് കൊത്തിയിരിക്കുന്നത് കാണാന് സാധിക്കും. കേരളീയ വാസ്തുശൈലിയില് നിര്‍മ്മിച്ചിരിക്കുന്ന പൂമുഖത്തിന്റെ കവാടം ത്രികോണാകൃതിയിലാണ്.\nഒട്ടനവധി കരകൗശല വസ്തുക്കളുടെയും അപൂര്‍വ്വങ്ങളായ നിര്‍മ്മിതികളുടെയും ഒരു ശേഖരം തന്നെ പത്മനാഭപുരം കൊട്ടാരത്തില് കാണാന് സാധിക്കും.\nഏറെ പ്രത്യേകതകളുള്ള, അപൂര്‍വ്വമായ കുതിരക്കാരന് വിളക്കും കരിങ്കല്ലുകൊണ്ട് നിര്‍മ്മിച്ച കട്ടിലും ചീനകസേരയും ഇവിടെ കാണാം.\nരാജാവ് ഭരണകാര്യങ്ങള് നിയന്ത്രിച്ചുകൊണ്ടിരുന്ന മന്ത്രശാല എന്ന മുറിയാണ് ഇവിടുത്തെ അടുത്ത ആകര്‍ഷണം. പതിനൊന്ന് കിളിവാതിലുകളും ദാരുശില്പങ്ങളും ചൈനീസ് മാതൃകയിലുള്ള ഇരിപ്പിടങ്ങളും ഇവിടെ കാണുവാന് സാധിക്കും.\nകൊട്ടാരത്തില് സമയമറിയാനായി ഉപയോഗിച്ചിരുന്ന സംവിധാനമാണ് മണിമാളിക. ഇവിടുത്തെ നാഴികമണിയുടെ ശബ്ദം മൂന്നു കിലോമീറ്റര് ചുറ്റളവില് വരെ കേള്‍ക്കാമത്രെ.\nPC: Martin Maravattickal\nഈ കൊട്ടാരത്തിലെ ഏറ്റവും പഴക്കമുള്ള തായ്‌കൊട്ടാരമാണ് ഇവിടുത്തെ രേഖകള് അനുസരിച്ച് ഏറ്റവും പഴയത്. 1550ല് രണ്ടു നിലകളിലായി തായ്‌കൊട്ടാരം പണിതത് ഇരവിവര്‍മ്മ കുലശേഖരപ്പെരുമാളാണ്. നാലുകെട്ട് മാതൃകയില് പണിതിരിക്കുന്ന ഇവിടെ ധാരാളം ശില്പങ്ങളും കന്നിത്തൂണും വളയങ്ങളും കാണാന് സാധിക്കും. ദര്‍ഭക്കുളങ്ങര കൊട്ടാരം എന്നും ഇതിനു പേരുണ്ട്.\nPC: LIC Habeeb\nജനലില്ല..പകരം ജാളികള് മാത്രം\nജനലില്ല..പകരം ജാളികള് മാത്രമാണ് പത്മനാഭപുരം കൊട്ടാരത്തില് കാണുവാന് സാധിക്കുന്നത്. കേരളീയ വാസ്തുവിദ്യയുടെ തനത് ഉദാഹരണമായ ഈ കൊട്ടാരത്തിന് വാസ്തുപരമായ ധാരാളം പ്രത്യേകതകളുണ്ട്. ഇവിടെ തറയില് നിന്നാണ് ജാളികള് തുടങ്ങുന്നത്.\nതായ്‌ക്കൊട്ടാരത്തിനു സമീപമാണ് അന്നദാനം നടത്തിയിരുന്ന ഊട്ടുപുര സ്ഥിതി ചെയ്യുന്നത്. ദിവസേന ഇവിടെവെച്ച് രണ്ടായിരം ബ്രാഹ്മണന്‍മാര്‍ക്ക് അന്നദാനം നടത്തിയിരുന്നുവത്രെ.\nPC : LIC Habeeb\n14 പ്രധാന എടുപ്പുകള്\nപത്മനാഭപുരം കൊട്ടാരത്തിന് 14 പ്രത്യേക എടുപ്പുകളാണുള്ളത്. പൂമുഖത്തില് തുടങ്ങി പ്ലാമൂട്ടില് കൊട്ടാരം, വേപ്പിന്‍മൂട് കൊട്ടാരം, തായ്‌കൊട്ടാരം, ഊട്ടുപുര, ഹോമപ്പുര, ഉപ്പിരിക്ക മാളിക, ആയുധപ്പുര, ചന്ദ്രവിലാസം, ഇന്ദ്രവിലാസം, നവരാത്രി മണ്ഡപം, ലക്ഷ്മിവിലാസം, തെക്കേക്കൊട്ടാരം, പടിപ്പുരയില് അവസാനിക്കുന്ന 14 എടുപ്പകളാണിത്.\nRead more about: thiruvananthapuram temples palace


Emalayalee.com - ഇറ്റലിയിലെ ഇന്ത്യന് അംബാസഡര്‍ക്ക് യാത്രയയപ്പു നല്‍കി\nഇറ്റലിയിലെ ഇന്ത്യന് അംബാസഡര്‍ക്ക് യാത്രയയപ്പു നല്‍കി\nറോം: കഴിഞ്ഞ മൂന്നു വര്‍ഷക്കാലത്തിലേറെയായി ഇറ്റലിയിലെ ഇന്ത്യന് അംബാസഡറായി സ്തുത്യര്‍ഹമായ സേവനം ചെയ്ത ശേഷം സ്ഥലം മാറി ഡല്‍ഹിയിലേയ്ക്കു പോവുന്ന അംബാസഡര് റീനറ്റ് സന്ധുവിന് ഇറ്റലിയിലെ മലയാളി സംഘടനകളും എംബസിയിലെ സഹപ്രവര്‍ത്തകരും ചേര്‍ന്ന് ഊഷ്മളമായ യാത്രയയപ്പു നല്‍കി.\nമലയാളി ഐഎഫ്എസ് ഓഫീസര് ശ്യാംചന്ദ് ചടങ്ങിനു നേതൃത്വം നല്‍കി. അംബാസഡര് എന്ന നിലയില് റീനറ്റ് സന്ധു ഇറ്റലിയിലെ ഇന്ത്യക്കാര്‍ക്ക് എന്നും ഒരു തുണയായിരുന്നുവെന്ന് വിവിധ മലയാളി സംഘടനാ ഭാരവാഹികള് ആശംസാ പ്രസംഗത്തില് പറഞ്ഞു.\nപിഎംഎഫ് ഗ്ലോബല് എക്‌സിക്യൂട്ടീവ് ബിനോയ് കരവാളൂര് അംബാസഡറിന് മൊമെന്റോയും സമ്മാനവും നല്‍കി ആദരിച്ചു. തുടര്‍ന്നു പങ്കെടുത്ത അലിക് സെക്രട്ടറി ബെന്നി വെട്ടിയാടന്, അലിക് കമ്മിറ്റിയംഗം ജോമോന്, സീറോ മലബാര്‍സഭയെ പ്രതിനിധീകരിച്ച് ഇറ്റലിയിലെ നാപ്പോളിയില് നിന്നും ഫാ.ജോബി ചിറക്കോട്ട്, ഡബ്ല്യുഎംഎഫ് പ്രതിനിധി ശ്രീജ എന്നിവരും ഉപഹാരങ്ങള് സമ്മാനിച്ചു.\nഎംബസിയിലെ ഡെപ്യൂട്ടി ചീഫ് ഓഫ് മിഷന് നീഹാരിക സിംഗ്, തോമസ്, വിന്‍സെന്റ് (സ്റ്റാഫ്)എന്നിവരും പങ്കെടുത്തു. സ്‌നേഹനിര്‍ഭരമായ യാത്രയയപ്പിന് അംബാസഡര് റീനറ്റ് സന്ധു നന്ദി പറഞ്ഞു.\n1989 ല് ഇന്ത്യന് ഫോറിന് സര്‍വീസില് പ്രവേശിച്ച റീനത് സന്ധു മോസ്‌കോ, കീവ്, വാഷിംഗ്ടണ് ഡിസി, കൊളംബോ, ന്യൂയോര്‍ക്ക്, ജനീവ എന്നിവടങ്ങളിലെ ഇന്ത്യന് മിഷനുകളില് സേവനമനുഷ്ഠിച്ചിട്ടുണ്ട്. ഡല്‍ഹിയിലെ വിദേശകാര്യ മന്ത്രാലയത്തിന്റെ ആസ്ഥാനത്തും നിക്ഷേപവും വാണിജ്യ ഉന്നമന പ്രോജക്ടുകളില് കിഴക്കന് യൂറോപ്പ്, ശ്രീലങ്ക ഉള്‍പ്പടെ കൈകാര്യം ചെയ്തിട്ടുണ്ട്.\n2011-14 കാലയളവില് ജനീവയിലെ ലോകവ്യാപാര സംഘടനയില് ഇന്ത്യയുടെ ഡെപ്യൂട്ടി സ്ഥാനപതിയായിരുന്നു സന്ധു. ഇറ്റലിയിലേക്കുള്ള നിയമനത്തിന് മുന്പ് വാഷിംഗ്ടണ് ഡിസിയിലെ ഇന്ത്യന് എംബസിയില് ഡെപ്യൂട്ടി ചീഫ് ഓഫ് മിഷന് ആയിരുന്നു.\nഡല്‍ഹി സ്‌കൂള് ഓഫ് ഇക്കണോമിക്‌സില് നിന്ന് സാന്പത്തിക ശാസ്ത്രത്തില് ബിരുദാനന്തര ബിരുദധാരിയാണ് അംബാസഡര് റീനറ്റ് സന്ധു. അമേരിക്കയിലെ ഇന്ത്യന് അംബാസഡര് തരഞ്ജിത് സിംഗ് സന്ധുവാണ് ഭര്‍ത്താവ്. ഇവര്‍ക്ക് രണ്ട് മക്കള്.


പ്രിയതാരത്തിനായി വിജയ് ഫാന്‍സ് കളത്തിലിറങ്ങി; ബി.ജെ.പിയുടെ പ്രതിഷേധം പാളി\nThursday, April 09, 2020 05:53:05 AM\nസ്വന്തം ലേഖകൻ: വിജയ് നായകനായ ചിത്രം മാസ്റ്ററിന്റെ ഷൂട്ടിംഗ് തടസ്സപ്പെടുത്താനുള്ള ശ്രമം ഉപേക്ഷിച്ച് ബി.ജെ.പി. വിജയ് ഫാന്‍സ് പ്രതിരോധം തീര്‍ത്തതിനെത്തുടര്‍ന്നാണ് ബി.ജെ.പിക്ക് മുട്ടുമടക്കേണ്ടി വന്നത്. നെയ്വേലി ലിഗ്‌നേറ്റ് കോര്‍പ്പറേഷന് കാമ്പസിനകത്തു നടക്കുന്ന മാസ്റ്റര് സിനിമയുടെ ഷൂട്ടിംഗ് തടസപ്പെടുത്താനുള്ള ശ്രമമാണ് ബി.ജെ.പി പ്രവര്‍ത്തകര് ഉപേക്ഷിച്ചത്.\nകേന്ദ്രസര്‍ക്കാരിന് കീഴിലുള്ള പൊതുമേഖലാ സ്ഥാപനം വിജയ് സിനിമയ്ക്ക് ഷൂട്ടിംഗിനായി നല്‍കരുതെന്ന് പറഞ്ഞായിരുന്നു ബി.ജെ.പിയുടെ പ്രതിഷേധം. ആദായ നികുതി വകുപ്പിന്റെ ചോദ്യം ചെയ്യലിന് ശേഷം വിജയ് ഷൂട്ടിംഗ് ലൊക്കേഷനില് എത്തിയിരുന്നു. ലൊക്കേഷനില് വിജയിയെ സ്വീകരിക്കാന് മക്കള് ഇയക്കം എന്ന വിജയ് ഫാന്‍സ് അസോസിയേഷന് കാത്തുനിന്നിരുന്നു. ഫാന്‍സ് ബി.ജെ.പിക്കാര്‍ക്കെതിരെ മുദ്രാവാക്യം വിളിക്കുകയും പ്രതിഷേധിക്കുകയും ചെയ്യുകയായിരുന്നു.\nവിജയ് ഫാന്‍സ് അസോസിയേഷന് സംസ്ഥാന വ്യാപകമായി പ്രതിഷേധവുമായി എത്തുമെന്ന് ഭയന്ന് ബി.ജെ.പി ഉപരോധത്തില് നിന്ന് പിന്‍വലിയുകയായിരുന്നു. നെയ്വേലി ലിഗ്‌നേറ്റ് കോര്‍പ്പറേഷന് കാമ്പസിലെ കല്‍ക്കരി ഖനി ഷൂട്ടിംഗിനായി വിട്ടുകൊടുക്കുന്നത് രാജ്യസുരക്ഷയെ ബാധിക്കുമെന്നായിരുന്നു ബി.ജെ.പിയുടെ വാദം.\nകാമ്പസിന്റെ മെയിന് ഗേറ്റിന് മുന്നില് ബി.ജെ.പി പ്രവര്‍ത്തകരും വിജയ് ഫാന്‍സും തമ്മില് ചെറിയ സംഘര്‍ഷമുണ്ടായി. പൊലീസ് ഇടപെട്ടാണ് ഇത് പരിഹരിച്ചത്. ബുധനാഴ്ച്ച വൈകിട്ടായിരുന്നു വിജയിയെ ആദായ നികുതി വകുപ്പ് സംഘം കസ്റ്റഡിയിലെടുത്തത്. ബിഗില് സിനിമയുടെ നിര്‍മ്മാതാക്കളായ എ.ജി.എസ് ഗ്രൂപ്പിന്റെ ഓഫീസുകളില് ആദായ നികുതി വകുപ്പ് റെയ്ഡ് നടത്തിയതിന് പിന്നാലെയായിരുന്നു നടപടി.


Sooraj Sun Of Padatha Painkili Reveals The Reason Behind His Injury - Malayalam Filmibeat\n| Published: Sunday, August 1, 2021, 14:31 [IST]\nവളരെ ചുരുങ്ങിയ സമയം കൊണ്ട് മലയാളികളുടെ പ്രിയപ്പെട്ട പരമ്പരയായി മാറിയിരുന്നു പാടാത്ത പൈങ്കിളി. പരമ്പരയിലെ കേന്ദ്രകഥാപാത്രങ്ങളിലൊന്നായ ദേവയെ അവതരിപ്പിച്ചത് സൂരജ് സണ് ആയിരുന്നു. ദേവയായുള്ള സൂരജിന്റെ പ്രകടനം ആരാധകര് നെഞ്ചേറ്റുകയായിരുന്നു. ദേവയും കണ്‍മണിയും തമ്മിലുള്ള കെമിസ്ട്രിയും ഏറെ പ്രശംസിക്കപ്പെട്ടു. വളരെ പെട്ടെന്നായിരുന്നു ഷോ ടിആര്‍പി റേറ്റിംഗുകളില് കുതിപ്പുണ്ടാക്കിയത്.\nഎന്നാല് ആ ആരാധകരുടെ ഹൃദയം തകര്‍ത്തുകൊണ്ട് വളരെ സങ്കടകരമായൊരു വാര്‍ത്ത എത്തി. പരമ്പരയില് നിന്നും സൂരജ് പിന്മാറുകയാണെന്നായിരുന്നു വാര്‍ത്ത. തുടക്കത്തില് പലരും അത് വിശ്വസിച്ചില്ല. പരമ്പരയില് സൂരജിനെ കാണാതായപ്പോഴും ആരാധകരുടെ പ്രതീക്ഷ അവസാനിച്ചിരുന്നില്ല. പക്ഷെ ഒടുവില് താന് പരമ്പരയില് നിന്നും പിന്മാറിയതായിയ സൂരജ് തന്നെ അറിയിക്കുകയായിരുന്നു. സൂരജിന്റെ തിരിച്ചുവരവിനായി ആരാധകര് ഒരുപാട് ആവശ്യപ്പെട്ടുവെങ്കിലും അതുണ്ടായില്ല.\nആരോഗ്യകാരണങ്ങളെ തുടര്‍ന്നായിരുന്നു താന് പിന്മാറിയതെന്നാണ് സൂരജ് പറഞ്ഞത്. അതേക്കുറിച്ച് താന് അധികൃതരുമായി സംസാരിച്ചിരുന്നു. അവരുടെ നിര്‍ദ്ദേശമായിരുന്നു പുറത്ത് പറയരുതെന്നും അതിനാലാണ് താന് ആളുകള് ചോദിച്ചപ്പോഴും ഒന്നും പറയാതെ മുന്നോട്ട് പോയതെന്നുമായിരുന്നു സൂരജ് പിന്നീട് വ്യക്തമാക്കിയത്. തന്നെക്കുറിച്ച് തെറ്റിദ്ധാരണ പരത്തുന്ന കാര്യങ്ങള് ആളുകളിലേക്ക് എത്തിക്കാന് ഉദ്ദേശമുണ്ടെങ്കില് അത് നിര്‍ത്തണമെന്ന സൂരജിന്റെ വാക്കുകളും ശ്രദ്ധിക്കപ്പെട്ടിരുന്നു.\nതന്റെ ആരോഗ്യ പ്രശ്‌നങ്ങളെക്കുറിച്ചും സൂരജ് നേരത്തെ തുറന്നു പറഞ്ഞിരുന്നു. ഒരു കുഞ്ഞിനെ രക്ഷിക്കുന്നതിനിടയില് ആയിരുന്നു പരുക്കേറ്റത്. ഒഴുക്കുള്ള പുഴയില് അബദ്ധത്തില് വീണു പോയൊരു കുഞ്ഞിനെ രക്ഷപ്പെടുത്തിയപ്പോള് പാറക്കെട്ടില് നടുവൊന്നിടിച്ചപ്പോള് ഉണ്ടായ വേദനയാണ് പ്രശ്‌നമെന്നും പിന്നീട് ആരോഗ്യ സ്ഥിതി മോശമാവുകയായിരുന്നുവെന്നുമാണ് സൂരജ് പറഞ്ഞത്. ഇതേക്കുറിച്ച് അറിഞ്ഞതോടെ ആരാധകര്‍ക്ക് സൂരജിനോടുണ്ടായിരുന്ന സ്‌നേഹം കൂടുകയും ചെയ്തു.\nസ്വന്തം സ്വപ്‌നത്തിന്റെ അരികിലെത്തി നില്‍ക്കെയായിരുന്നു സൂരജിനെ ആ വേദന അലട്ടിയത്. എന്നാല് സൂരജ് മൂലം ഒരു കുഞ്ഞ് ജീവന് രക്ഷിക്കാനായി. അതുകൊണ്ട് തന്നെ അവന് പൂര്‍ണ ആരോഗ്യവാനായി തിരികെ വരുമെന്നും ഒന്നിനും അവനെ തകര്‍ക്കാന് സാധിക്കില്ലെന്നും തീയില് കുരുത്തത് വെയിലത്ത് വാടില്ലെന്നുമാണ് ആരാധകര് പറയുന്നത്. അതേസമയം പരമ്പരയില് നിന്നും പിന്മാറുന്നതില് തനിക്കും വിഷമം ഉണ്ടെന്നും എന്നാല് വേദന സഹിക്കാന് സാധിക്കുന്നില്ലെന്നും സൂരജ് പറഞ്ഞിരുന്നു.\nപിന്നാലെ പരമ്പരയിലേക്ക് സൂരജിന് പകരം മറ്റൊരു താരം എത്തുകയും ചെയ്തു. സൂരജ് പുറത്ത് പോകുന്നതിന് മുമ്പ് റേറ്റിംഗില് മുന്നിലുണ്ടായിരുന്ന പരമ്പരയാണ് പാടാത്ത പൈങ്കിളി. എന്നാല് കഴിഞ്ഞ കുറച്ച് ആഴ്ചകളായി തുടര്‍ച്ചയായി റേറ്റിംഗില് പിന്നോട്ട് പോവുകയാണ് പരമ്പര. കഥയിലെ പുതിയ സംഭവങ്ങളും സൂരജിന്റെ പിന്മാറ്റവുമെല്ലാം പരമ്പരയുടെ റേറ്റിംഗിനെ സാരമായി ബാധിച്ചിട്ടുണ്ടെന്നാണ് വിലയിരുത്തപ്പെടുന്നത്. ഇതിനിടെ സൂരജ് പരമ്പരയിലേക്ക് തിരികെ വരുമെന്ന് പ്രതീക്ഷിക്കുന്നവരാണ് മിക്കവരും. താരത്തിന്റെ പോസ്റ്റുകളിലെ കമന്റിലൂടെ ഇതേക്കുറിച്് അവര് ചോദിക്കുന്നുണ്ട്.\nഅതേസമയം പാടാത്ത പൈങ്കിളി പരമ്പരയില് സംഭവ ബഹുലമായ രംഗങ്ങളാണ് അരങ്ങേറുന്നത്. അച്ഛനുമായി പിണങ്ങി ദേവ കണ്‍മണിയേയും കൂട്ടി വീട്ടില് നിന്നും ഇറങ്ങിയിരിക്കുകയാണ്. തന്റെ മൂത്ത മക്കളേക്കാള് ഉയരത്തില് ദേവ വളരുന്നത് കാണാനായി കാത്തിരിക്കുകയാണ് അച്ഛന്. സത്യങ്ങളെല്ലാം അറിയുന്ന കണ്‍മണി ദേവയ്ക്ക് ഒപ്പം തന്നെ കരുത്തായി കൂടെയുണ്ട്. ഇതിനിടെ തന്റെ ഏട്ടത്തിമാര്‍ക്ക് മുന്നറിയിപ്പ് നല്‍കാനും കണ്‍മണിയെത്തിയിരുന്നു.\nSooraj Sun Of Padatha Painkili Reveals The Reason Behind His Injury\nStory first published: Sunday, August 1, 2021, 14:31 [IST]


hate story3film trailer viral - Malayalam Filmibeat\nഅശ്ലീല രംഗങ്ങള് കുത്തിതിരുകി ഹേറ്റ് സ്‌റ്റോറി ത്രീയെത്തി,ട്രെയിലര് കണ്ട് പ്രേക്ഷകര് പകച്ചുപ്പോയി\n| Updated: Monday, October 19, 2015, 14:58 [IST]\nഹോട്ട് ത്രില്ലര് ഹേറ്റ് സ്‌റ്റോറി ത്രീ എന്ന ബോളിവുഡ് ചിത്രത്തിന്റെ ട്രെയിലര് വൈറലാകുന്നു. യൂട്യൂബില് ചിത്രത്തിന്റെ ട്രെയിലര് എത്തിയതും മണിക്കൂറുകള് കൊണ്ട് 52 ലക്ഷം ലൈക്കുകളാണ് ലഭിച്ചത്. ട്രെയിലര് കണ്ടാല് ഇതൊരു എ സര്‍ട്ടിഫിക്കറ്റ് ചിത്രമാണോ എന്നു തോന്നിപ്പോകും.\nപ്രേക്ഷകരെ ആകര്‍ഷിക്കാന് ചൂടന് രംഗങ്ങള് കുത്തി നിറച്ചാണ് ട്രെയിലര് എത്തിയത്. മൂന്ന് മിനുട്ട് ദൈര്‍ഘ്യമുള്ള ട്രെയിലറാണ് പുറത്തിറങ്ങിയത്. വിശാല് പാണ്ഡ്യ സംവിധാനം ചെയ്യുന്ന ചിത്രത്തില് സറീന് ഖാനും ഡെയ്‌സി ഷായുമാണ് പ്രധാന വേഷങ്ങളിലെത്തുന്നത്.\nഅശ്ലീല രംഗങ്ങള് മാത്രം കോര്‍ത്തിണക്കിയാണ് ഹേറ്റ് സ്‌റ്റോറി ത്രീയുടെ ട്രെയിലര് എത്തിയത്. ഇങ്ങനെയെങ്കിലും പ്രേക്ഷകര് സിനിമ കാണട്ടേയെന്നു വിചാരിച്ചാണോ ഇങ്ങനെയൊരു ട്രെയിലര് പുറത്തിറക്കിയത് എന്നൊരു സംശയം. എന്തായാലും ട്രെയിലര് ഇതിനോടകം വൈറലായി കഴിഞ്ഞു.\nചിത്രത്തിന്റെ ട്രെയിലര് യൂട്യൂബില് എത്തി മണിക്കൂറുകള്‍ക്കകം 52 ലക്ഷം ലൈക്കുകളാണ് ലഭിച്ചത്. സറീന് ഖാനും ശര്‍മന് ജോഷിയും തമ്മിലുള്ള ചൂടന് രംഗങ്ങളാണ് ട്രെയിലറിലുള്ളത്.\nശരീര പ്രദര്‍ശനത്തില് കത്രീന കൈഫിന്റെ ചേച്ചി എന്നറിപ്പെടുന്ന സറീന് ഖാന്റെ മേനീ പ്രകടനം തന്നെയാണ് ട്രെയിലറിലുള്ളത്.\nഒരു റൊമാന്റിക് ചിത്രമാണ് ഹേറ്റ് സ്റ്റോറി ത്രീ. ചിത്രത്തില് കരണ് സിംഗ് ഗ്രോവര്, ഡെയ്‌സി ഷാ എന്നിവരും പ്രധാന വേഷത്തിലെത്തുന്നു. ഡിസംബര് നാലിന് ചിത്രം തിയറ്ററുകളിലെത്തും.\nഹേറ്റ് സ്‌റ്റോറി ത്രീയുടെ ഹോട്ട് ട്രെയിലര് കാണാത്തവര് കാണൂ...\nRead more about: bollywood film trailer social media video ബോളിവുഡ് സിനിമ ട്രെയിലര് സോഷ്യല് മീഡിയ വീഡിയോ\nBollywood upcoming film hate story3trailer, hotness quotient


ആയാറാം ഗയാറാംമറ്റൊരു രാഷ്ട്രീയ ജീര്‍ണത - Janayugom Online\nBy: Web Desk | Monday 11 March 2019 10:26 PM IST\nഇന്ത്യയിലെ മറ്റൊരു ജീര്‍ണതയാണ് ആയാറാം ഗയാറാം രാഷ്ട്രീയം. തെരഞ്ഞെടുപ്പ് അടുക്കുമ്പോള് പാര്‍ട്ടികള് മാറുകയും സീറ്റുകള് ഉറപ്പിക്കുകയും ചെയ്യുകയെന്ന ഈ വൃത്തികെട്ട രീതി തുടങ്ങിയിട്ട് കുറേയേറെ വര്‍ഷങ്ങളായിരിക്കുന്നു. വലതുപക്ഷ രാഷ്ട്രീയ പാര്‍ട്ടികളിലാണ് ഈ ജീര്‍ണത കണ്ടുവരുന്നത്.\nനിലപാടുകളോട് വിയോജിപ്പുള്ളവര് ഒരേ പാര്‍ട്ടിയില് തുടരണമെന്നില്ല. രാഷ്ട്രീയപ്രവര്‍ത്തനം തുടരുന്നതിന് തങ്ങളുടെ നിലപാടിനോട് യോജിക്കുന്നുവെന്ന് തോന്നുന്ന മറ്റൊരു പാര്‍ട്ടിയിലേക്ക് ചേക്കേറുന്നത് വലിയ തെറ്റുമല്ല. എന്നാല് ഇപ്പോള് നടക്കുന്നത് പലതും അധികാരവും സ്ഥാനങ്ങളും അഴിമതിയും മാത്രം ലക്ഷ്യംവച്ചുള്ള കൂറുമാറ്റങ്ങള് തന്നെയാണ്.\nഒഡിഷയില് നിന്ന് പല തവണ നിയമസഭാംഗമായിരുന്ന ബിജെപി നേതാവ് ജ്യോതിരിന്ദ്രനാഥ് മിത്ര ഭരണകക്ഷിയായ ബിജു ജനതാദളില് ചേര്‍ന്നിരിക്കുന്നുവെന്നതാണ് പുതിയ വാര്‍ത്ത. ഇദ്ദേഹം നേരത്തേ രണ്ടുതവണ ബിജുജനതാദളിന്റെ നിയമസഭാംഗമായിരുന്നു. 2014 ലെ തെരഞ്ഞെടുപ്പില് മത്സരിക്കാന് അവസരം നല്‍കാതിരുന്നതിനാല് പാര്‍ട്ടി വിടുകയും ബിജെപിയില് ചേരുകയുമായിരുന്നു. ബിജെപി സ്ഥാനാര്‍ഥിയായി മത്സരിച്ചുവെങ്കിലും പരാജയപ്പെട്ട അദ്ദേഹം കഴിഞ്ഞ ദിവസമാണ് വീണ്ടും ബിജെഡിയില് ചേര്‍ന്നത്. എന്തെങ്കിലും രാഷ്ട്രീയ നിലപാടിന്റെ ഫലമായല്ല മിത്രയുടെ കൂറുമാറിയുള്ള ചാഞ്ചാട്ടങ്ങളെന്ന് വ്യക്തമാണ്.\nഗുജറാത്തില് കോണ്‍ഗ്രസില് നിന്നുള്ള മൂന്നാമത്തെ എംഎല്‍എയാണ് നാലു ദിവസത്തിനിടെ പാര്‍ട്ടി വിട്ട് ബിജെപിയില് ചേര്‍ന്നിരിക്കുന്നത്. ജാംനഗറില് നിന്നുള്ള നിയമസഭാംഗം വല്ലഭ് ധരവിയയാണ് ബിജെപിയില് ചേരുന്നതിനായി ഇന്നലെ നിയമസഭാംഗത്വം രാജിവച്ചിരിക്കുന്നത്. ധന്‍ഗാന്ധ്ര നിയമസഭാംഗം പുരുഷോത്തം ശബരിയ അംഗത്വം രാജിവച്ച് ബിജെപിയില് ചേര്‍ന്നത് മാര്‍ച്ച് എട്ടിനായിരുന്നു. അതേദിവസം തന്നെ മാനവാദറില് നിന്നുള്ള അംഗം ജവഹര് ചൗദയും കോണ്‍ഗ്രസ് വിട്ട് ബിജെപിയില് ചേര്‍ന്നിരുന്നു.\nവലതുപക്ഷ രാഷ്ട്രീയത്തിന്റെ ജീര്‍ണതയും അഴിമതിയും വിലപേശല് തന്ത്രങ്ങളുമാണ് ഈ രാജിക്കെല്ലാം കാരണങ്ങളായതെന്ന് അവരുടെ വാക്കുകളും വിശദീകരണങ്ങളും പരിശോധിച്ചാല് വ്യക്തമാകും. അഴിമതിക്കേസില് അറസ്റ്റിലായ ധരവിയ ജാമ്യം ലഭിച്ച് പുറത്തുവന്നതിന് ശേഷമാണ് പാര്‍ട്ടി മാറി ബിജെപിയില് ചേര്‍ന്നത്. അഴിമതിക്കേസില് രക്ഷപ്പെടുത്താമെന്നും ഉപതെരഞ്ഞെടുപ്പില് സീറ്റ് നല്‍കി ജയിപ്പിക്കാമെന്നുമാണ് ഇദ്ദേഹത്തിന് ബിജെപി നല്‍കിയ വാഗ്ദാനമെന്നാണ് വാര്‍ത്തകള്. മണ്ഡലത്തില് വികസനം വരണമെങ്കില് ഭരണകക്ഷിയായ ബിജെപിയില് ചേരണമെന്ന സ്ഥിതിയാണെന്ന് രാജിവച്ച ജവഹര് ചൗദയും വ്യക്തമാക്കുന്നുണ്ട്.\nമുതിര്‍ന്ന കോണ്‍ഗ്രസ് നേതാവും നിയമസഭാംഗവുമായ കുന്‍വര്‍ജി ബാവലിയയും ഉന്‍ജയില് നിന്നുള്ള ആശ പട്ടേലും നേരത്തേ തന്നെ കോണ്‍ഗ്രസ് വിട്ടിരുന്നു. ഇതോടെ അടുത്തകാലത്ത് കോണ്‍ഗ്രസ് വിട്ട നിയമസഭാംഗങ്ങളുടെ എണ്ണം അഞ്ചായി. കര്‍ണാടകയില് ജനതാദള് – കോണ്‍ഗ്രസ് സഖ്യസര്‍ക്കാരിനെ അട്ടിമറിക്കുന്നതിന് ബിജെപി കൊണ്ടുപിടിച്ച് ശ്രമങ്ങള് നടത്തിവരികയാണ്. ഇവിടെയും ചില എംഎല്‍എമാര് കൂറുമാറുകയുണ്ടായി. ഏറ്റവും ഒടുവില് നടന്ന കൂറുമാറ്റങ്ങള് മാത്രമേ ഇവിടെ ഉദാഹരിക്കുന്നുള്ളൂ. അടുത്തകാലത്ത് നിയമസഭാ തെരഞ്ഞെടുപ്പ് നടന്ന സംസ്ഥാനങ്ങളില് ബിജെപിയില് നിന്ന് കോണ്‍ഗ്രസിലേക്കും തിരിച്ചും മറ്റ് പാര്‍ട്ടികളിലേക്കും കൂറുമാറിയവരുടെ എണ്ണം അമ്പതിലധികമായിരുന്നു. നിയമസഭാംഗങ്ങളും മുതിര്‍ന്ന നേതാക്കളും ഇക്കൂട്ടത്തില്‍പ്പെടുന്നു.\nതങ്ങള്‍ക്ക് ഭരണവും സ്വാധീനവും ഉള്ള ഇടങ്ങളില് പ്രമുഖ വലതുപക്ഷ പാര്‍ട്ടികളെല്ലാം ആയാറാം ഗയാറാം രാഷ്ട്രീയത്തെ പ്രോത്സാഹിപ്പിക്കുകയാണ്. സീറ്റ് കിട്ടാത്തവര് തങ്ങളുടെ പാര്‍ട്ടിയില് എത്തുമ്പോള് ഉടന് നല്‍കുകയും വിജയിച്ചാല് മന്ത്രിയാക്കുകയും ചെയ്യുന്നു. മന്ത്രിസ്ഥാനമുള്‍പ്പെടെ വാഗ്ദാനം ചെയ്ത് അളുകളെ ആകര്‍ഷിക്കുന്നു. അഴിമതിക്കാരെ സംരക്ഷിക്കുന്നതിന് പോലും ഈ ജീര്‍ണതയെ ഉപയോഗിക്കുന്നുവെന്നാണ് ഗുജറാത്തിലെ ധരവിയയുടെ കൂറുമാറ്റം ചൂണ്ടിക്കാട്ടുന്നത്. ഗുജറാത്ത് ഭരിക്കുന്ന ബിജെപിയില് ചേര്‍ന്നാല് കേസില് നിന്ന് രക്ഷപ്പെടാമെന്ന ലക്ഷ്യംമാത്രമേ അദ്ദേഹത്തിന്റെ പാര്‍ട്ടി മാറ്റത്തിന് പിന്നിലുള്ളൂ.\nകോടിക്കണക്കിന് രൂപ കോഴയായി നല്‍കിയും ആളുകളെ തങ്ങളുടെ പക്ഷത്തേക്ക് കൊണ്ടുവരുന്നു. ഇത് യഥാര്‍ഥത്തില് പൊതുസമൂഹത്തെ മാത്രമല്ല സ്വന്തം അണികളെക്കൂടി വഞ്ചിക്കുന്ന സമീപനമാണ്. ഇത്തരം ജീര്‍ണതകളാണ് അധികാരത്തിലെത്തിയാല് കുംഭകോണങ്ങള്‍ക്കുള്ള വഴിയാകുന്നത്. അതിനാവശ്യമായ പണം കണ്ടെത്തുന്നതിന് അധികാരത്തെ ദുരുപയോഗം ചെയ്യുന്നു.\nഈ ജീര്‍ണത അവസാനിപ്പിക്കുന്നതിനായാണ് കൂറുമാറ്റ നിരോധന നിയമം ഉള്‍പ്പെടെ ഉണ്ടായത്. എന്നാല് കുറുക്കുവഴികളിലൂടെയും അധികാരത്തിന്റെ കരുത്തിലും വലതുപക്ഷ പാര്‍ട്ടികള് അതിനെയും മറികടക്കുകയാണ്. യഥാര്‍ഥത്തില് തെരഞ്ഞെടുപ്പ് പ്രക്രിയയുടെ മാത്രമല്ല രാഷ്ട്രീയത്തിന്റെ തന്നെ വിശ്വാസ്യതയ്ക്ക് മങ്ങലേല്‍പ്പിക്കുന്ന ഈ അവസരവാദ സമീപനം അവസാനിപ്പിക്കുക തന്നെ വേണം.


'പ്രവാസികളെ ഉടന് നാട്ടിലേക്ക് എത്തിക്കില്ല'; നിലപാട് വ്യക്തമാക്കി കേന്ദ്രം | central government says they will not bring expatriate soon to india\n'പ്രവാസികളെ ഉടന് നാട്ടിലേക്ക് എത്തിക്കില്ല'; നിലപാട് വ്യക്തമാക്കി കേന്ദ്രം\nപ്രതിരോധത്തിനാണ് ഇപ്പോൾ പരിഗണന നല്‍കുന്നതെന്നും വിസ കാലാവധി തീരുന്ന പ്രശ്നം നിലവിലില്ലെന്നും കേന്ദ്രം കോടതിയില്\nKochi, First Published Apr 17, 2020, 12:50 PM IST\nകൊച്ചി: പ്രവാസികളെ ഉടനെ നാട്ടിലേക്ക് എത്തിക്കില്ലെന്ന് കേന്ദ്ര സർക്കാർ ഹൈക്കോടതിയിൽ. ദുബായ് കെഎംസിസി നൽകിയ ഹർജിയിൽ ആണ് കേന്ദ്രം നിലപാട് വ്യക്തമാക്കിയത്. വിസ കാലാവധി തീരുന്ന പ്രശ്നം നിലവിലില്ലെന്നും എല്ലാ രാജ്യങ്ങളും കാലാവധി നീട്ടിയിട്ടുണ്ടെന്നും കേന്ദ്രം കോടതിയില് അറിയിച്ചു. കൂടാതെ പ്രതിരോധത്തിനാണ് ഇപ്പോൾ മുഖ്യ പരിഗണന നല്‍കുന്നതെന്നായിരുന്നു കേന്ദ്രത്തിന്‍റെ നിലപാട്.\nപ്രവാസികളെ കേരളം കൊണ്ടുവരാൻ തയ്യാറെങ്കില് അതിനെ പറ്റി ആലോചിച്ച് കൂടെ എന്ന് ഹൈക്കോടതി കേന്ദ്രത്തോട് ചോദിച്ചു. എന്നാല് ഒരു സംസ്ഥാനത്തിന് വേണ്ടി മാത്രം തീരുമാനം എടുക്കാൻ ആവില്ലെന്നായിരുന്നു കേന്ദ്രത്തിന്‍റെ മറുപടി. സുപ്രീംകോടതിയിൽ പ്രവാസികളുടെ മടങ്ങിവരവ് സംബന്ധിച്ച് ഹർജിയുണ്ടെന്നും കേന്ദ്രം അറിയിച്ചു. പ്രവാസികളുമായി ബന്ധപ്പെട്ട ഹർജി 21ലേക്ക് മാറ്റി.\nഗള്‍ഫ് നാടുകളിലേക്ക് മെഡിക്കല് സംഘത്തെ അയക്കുന്നതിന് അവിടുത്തെ അനുവാദം ആവശ്യമില്ലേയെന്നും കോടതി ചോദിച്ചു. ആവശ്യപ്പെടാതെ മെഡിക്കൽ ടീം അയക്കാൻ ആവില്ല. മെഡിക്കൽ സംഘത്തെ അയക്കണമെന്ന് ആവശ്യപ്പെട്ട് മറ്റ് സംസ്ഥാനങ്ങളും വന്നാൽ ബുദ്ധിമുട്ട് ആകുമെന്നും കേന്ദ്രം അറിയിച്ചു. കേരളത്തിൽ നിന്നും വിദഗ്ധ മെഡിക്കൽ സംഘത്തെ എത്രയും പെട്ടന്ന് അയക്കാൻ നടപടി സ്വീകരിക്കണമെന്ന് ആവശ്യപ്പെട്ട് ഇബ്രാഹിം സുലൈമാൻ സേട്ട് കൾച്ചറൽ ഫോറമാണ് ഹര്‍ജി നൽകിയത്. ഗൾഫ് നാടുകളിലെ ആരോഗ്യ രംഗം നിലവിലെ സാഹചര്യത്തെ അതിജീവിക്കാൻ അപര്യാപ്തമാണെന്നായിരുന്നു ഹര്‍ജിയിലെ വാദം.\nLast Updated Apr 17, 2020, 1:12 PM IST


കാര്‍ബണ് ഡയോക്‌സൈഡ് വലിച്ചെടുക്കാന് കൃത്രിമ മരങ്ങള്\nFeb 15 • 10M\nതടിക്കു പകരം ഒരു യന്ത്രത്തൂണ്... ഇലകള്‍ക്കു പകരം ഡിസ്‌കുകള്...ചെയ്യുന്നത് മരങ്ങള് ചെയ്യുന്ന അതേ ജോലി, കാര്‍ബണ് ഡയോക്‌സൈഡ് വലിച്ചെടുക്കലും. എന്നാല് മരമല്ല താനും\nകാര്‍ബണ് ബഹിര്‍ഗമനം കുറയ്ക്കുന്നതില് മരങ്ങള് വഹിക്കുന്ന പങ്ക് ചെറുതല്ല. എന്നാല് കാര്‍ബണ് ഡയോക്‌സൈഡ് വലിച്ചെടുക്കുന്ന ജോലി യന്ത്രങ്ങള് ഏറ്റെടുത്താലോ?\nഭൗതിക ശാസ്ത്രജ്ഞനും എഞ്ചിനീയറുമായ ക്ലൗസ് ലാക്‌നര് കൃത്രിമ മരങ്ങള് നിര്‍മിക്കുന്നു. സ്വീകരണ മുറികളും ലോബികളും അലങ്കരിക്കുന്നവയല്ല അത്. യഥാര്‍ത്ഥ മരങ്ങള് വലിച്ചെടുക്കുന്നതിനേക്കാള് ആയിരം മടങ്ങ് കാര്‍ബണ് ഡയോക്‌സൈഡ് വലിച്ചെടുക്കുന്ന കൃത്രിമ മരങ്ങള് യാഥാര്‍ത്ഥ്യമാക്കാനൊരുങ്ങുകയാണ് അരിസോണ സ്റ്റേറ്റ് യുണിവേഴ്‌സിറ്റിയിലെ പ്രഫസര് ക്ലൗസ് ലാക്‌നര്.\nവാതകങ്ങള് വലിച്ചെടുക്കുന്ന സാങ്കേതികവിദ്യയിലും കാര്‍ബണ് സംഭരണത്തിലും വൈദഗ്ധ്യമുള്ളയാളാണ് അദ്ദേഹം. കാര്‍ബണ് ക്യാപ്ചര് ടെക്‌നോളജിയില് 1990കള് മുതല് സജീവമായി പ്രവര്‍ത്തിക്കുന്ന അദ്ദേഹം, അരിസോണ സ്റ്റേറ്റ് യുണിവേഴ്‌സിറ്റി സെന്റര് ഫോര് നെഗറ്റീവ് കാര്‍ബണ് എമിഷന്‍സ് ഡയറക്റ്ററുമാണ്. അന്തരീക്ഷത്തില് നിന്ന് കാര്‍ബണ് ഡയോക്‌സൈഡ് ഫലപ്രദമായി പിടിച്ചെടുക്കാന് കഴിയുമെന്ന് ലാക്‌നറുടെ ഉപകരണം തെളിയിക്കുന്നു. ശാസ്ത്രജ്ഞര് ശുപാര്‍ശ ചെയ്യുന്നതു പോലെ, കാലാവസ്ഥാ വ്യതിയാനത്തിന്റെ ഏറ്റവും മോശമായ പ്രത്യാഘാതങ്ങള് ഒഴിവാക്കാനുള്ള ഒരു മാര്‍ഗം അന്തരീക്ഷത്തിലെ കാര്‍ബണ് ഡയോക്‌സൈഡ് സാന്നിധ്യം കുറയ്ക്കുകയാണെങ്കില്, അതിന് മരങ്ങളുടെയൊപ്പം ഈ കൃത്രിമ മരങ്ങളും കൂടെയുണ്ട്. വ്യവസായങ്ങള് കൊണ്ടുള്ള പ്രശ്‌നത്തിന് മറ്റൊരു വ്യവസായം കൊണ്ടുള്ള ഒരു പരിഹാരം.\nകാലാവസ്ഥാ വ്യതിയാനത്തെ ചെറുക്കാന് സഹായിക്കുന്ന ഈ കൃത്രിമ മരങ്ങളേക്കുറിച്ചും അതിന്റെ ഭാവിയേക്കുറിച്ചും ക്ലൗസ് ലാക്‌നര് പറയുന്നതിങ്ങനെ, 'ഈ മരങ്ങള് സ്വാഭാവിക മരങ്ങള് പോലെയേയല്ല. ഇലകളോ ശാഖകളോ ഇല്ല. കെമിക്കല് റെസിന് കൊണ്ട് ആവരണം ചെയ്യപ്പെട്ട ഡിസ്‌കുകള് അടുക്കിയിരിക്കുന്ന കുത്തനെയുള്ള ഒരു രൂപമാണിതിന്. ഒരു രാസപ്രവര്‍ത്തനത്തിലൂടെ കാര്‍ബണ് ഡയോക്‌സൈഡ് ഒപ്പിയെടുക്കുന്ന തനതായ ഒരു പ്ലാസ്റ്റിക്കാണ് ഈ റെസിനില് ഉള്ളത്. അഞ്ച് അടി വ്യാസമുള്ള ഇതിനുള്ളിലെ ഓരോ ഡിസ്‌കും രണ്ട് ഇഞ്ച് അകലത്തിലാണ്. വായു അകത്തു കടക്കുമ്പോള് ഈ ഡിസ്‌കുകളിലെ ഉപരിതലത്തിലേക്ക് കാര്‍ബണ് ഡയോക്‌സൈഡ് വലിച്ചെടുക്കപ്പെടുന്നു. ഏകദേശം ഇരുപതു മിനുട്ടിനുള്ളിലൊ മറ്റോ ഈ ഡിസ്‌കുകള് നിറയുകയും ഒരു അടഞ്ഞ സ്റ്റോറേജിലേക്ക് ഈ കാര്‍ബണ് ഡയോക്‌സൈഡ് ശേഖരിക്കപ്പെടുകയും ചെയ്യുന്നു. പിന്നീട് ഈ ശേഖരിച്ച കാര്‍ബണ് ഡയോക്‌സൈഡ് റീസൈക്കിള് ചെയ്യാനും ഇന്ധനം ഉണ്ടാക്കുന്നതിനുള്ള ഒരു വിഭവമായി ഉപയോഗിക്കാനും കഴിയും.'\nസിലിക്കണ് കിങ്ഡം ഹോള്‍ഡിങ്‌സ്\nലാക്‌നറുടെ ഈ സാങ്കേതികവിദ്യ വാണിജ്യവല്‍ക്കരിക്കുന്നതിനായി അരിസോണ സ്റ്റേറ്റ് യൂണിവേഴ്‌സിറ്റി ആഗോള സുസ്ഥിര വികസന രംഗത്തെ അതികായന്മാരുമായി ചേര്‍ന്ന് സിലിക്കണ് കിങ്ഡം ഹോള്‍ഡിങ്‌സ് എന്ന കമ്പനി രൂപീകരിച്ചിട്ടുണ്ട്. കാര്‍ബണ് ശേഖരണത്തിന്റെ സാങ്കേതികവിദ്യയും ശേഖരിച്ചു വച്ച കാര്‍ബണിന്റെ ഉപയോഗവും, എന്നിങ്ങനെ രണ്ടായിട്ടാണ് വാണിജ്യവല്‍ക്കരണം നടപ്പിലാക്കുന്നത്.\nവര്‍ഷങ്ങള്‍ക്കു മുന്‍പേ ഉപയോഗിച്ച സാങ്കേതികവിദ്യ\nവര്‍ണവിവേചന കാലഘട്ടത്തില് ദക്ഷിണാഫ്രിക്കയില് ഉപയോഗിച്ചിരുന്ന ഒരു പ്രക്രിയയെ അടിസ്ഥാനമാക്കിയുള്ളതാണ് ഈ ആശയം. ഒരു ഉപരോധത്തിന്റെ ഫലമായി ഒരിക്കല് ദക്ഷിണാഫ്രിക്കയില് ഓയില് ലഭ്യതയില്ലാതെ വന്നു. കല്‍ക്കരിയെ ദ്രവ ഇന്ധനങ്ങളായും ഗ്യാസൊലീനായും ഡീസലായുമൊക്കെ മാറ്റിയാണ് അവര് ആ അവസ്ഥയെ നേരിട്ടത്. ഈ പ്രക്രിയയില് നീരാവിയും കല്‍ക്കരിയും, കാര്‍ബണ് മോണോക്‌സൈഡും ഹൈഡ്രജനുമായി മാറുന്നു. കാര്‍ബണ് മോണോക്‌സൈഡും ഹൈഡ്രജനും പ്രതിപ്രവര്‍ത്തിച്ച് ഗ്യാസോലീന്, ഡീസല്, മെഥനോള്, ഡൈമീഥൈല് ഈഥര് അല്ലെങ്കില് ആല്‍ക്കഹോള് തുടങ്ങി\nഏത് തരത്തിലുള്ള ഇന്ധനവും ഉണ്ടാക്കിയെടുക്കാം. എന്നാല് കല്‍ക്കരിക്ക് പകരം, കാറ്റില് നിന്നോ സൗരോര്‍ജത്തില് നിന്നോ ഉള്ള പുനരുല്‍പാദിപ്പിക്കാവുന്ന വൈദ്യുതി, ജലത്തോടും വലിച്ചെടുക്കുന്ന കാര്‍ബണ് ഡയോക്‌സൈഡിനോടുമൊപ്പം സംയോജിപ്പിച്ച് കാര്‍ബണ് മോണോക്‌സൈഡും ഹൈഡ്രജനും സ്യഷ്ടിക്കാന് കഴിയുമെന്ന് ലക്‌നര് പറയുന്നു. സൗരോര്‍ജത്തില് നിന്നോ കാറ്റില് നിന്നോ ഉള്ള ഊര്‍ജ്ജം പരിവര്‍ത്തനത്തിനു കാരണമാകും. അതിനാല് സൗരോര്‍ജത്തില് നിന്നോ കാറ്റില് നിന്നോ ഉള്ള പുനരുപയോഗിക്കാവുന്ന ഊര്‍ജ്ജം ഗ്യാസോലീന് ആയി സംഭരിക്കുന്നതിന് സൂര്യപ്രകാശമോ കാറ്റോ കുറവുള്ള മാസങ്ങള് തിരഞ്ഞെടുക്കേണ്ടിവരും.\nസിലിക്കണ് കിങ്ഡം ഹോള്‍ഡിങ്‌സിന്റെ ഡയറക്റ്ററായ റെയാദ് ഫെസാനിയുടെ അഭിപ്രായത്തില് കാര്‍ബണ് ബഹിര്‍ഗമനം കുറയ്ക്കാന് ആഗ്രഹിക്കുന്ന ഗവണ്‍മെന്റുകള്‍ക്ക് ഇതില് പ്രത്യേക താല്‍പര്യമുണ്ടാകും. ശേഖരിച്ച കാര്‍ബണ് ഡയോക്‌സൈഡ് നിലത്തിനടിയിലാണ് സൂക്ഷിക്കുക. ഇത് വാണിജ്യവല്‍ക്കരിക്കാനാകും. കാര്‍ബണ് ഡയോക്‌സൈഡ് പല തരത്തില് പുനരുപയോഗിക്കാം, ഭക്ഷ്യ, കാര്‍ഷിക വ്യവസായങ്ങളില്. ശേഖരിച്ച കാര്‍ബണ് ഡയോക്‌സൈഡ് വളരെ കുറഞ്ഞ വിലയ്ക്ക് വില്‍ക്കുമ്പോള് അത് വാണിജ്യ ആവശ്യമുള്ള കാര്‍ബണ് ഡയോക്‌സൈഡിന്റെ പ്രത്യേകമായുള്ള ഉല്‍പാദനത്തിന്റെ ആവശ്യകത കുറച്ചു കൊണ്ടുവരും. ടണ്ണിന് 600 ഡോളര് എന്ന നിരക്കില് നിന്ന് വാണിജ്യാവശ്യത്തിനുള്ള കാര്‍ബണ് ഡയോക്‌സൈഡിന്റെ വില 100 ഡോളറിനും താഴെയാകാനുള്ള സാധ്യതയാണ് ഫെസാനി അനുമാനിക്കുന്നത്. എന്നാല് ടണ്ണിന് 30 ഡോളര് വരെയെത്താമെന്നാണ് പ്രഫസര് ലാക്‌നറുടെ പ്രതീക്ഷ. വലിയ തോതിലുള്ള കാര്‍ബണ് ബഹിര്‍ഗമനത്തിനു കാരണമായ ഇന്ധന വ്യവസായത്തിനും ഈ കാര്‍ബണ് ഉറവിടങ്ങള് പ്രയോജനപ്പെടും.\nആയിരം മടങ്ങ് വേഗത, കാര്യക്ഷമത\nഎവിടെയാണ് കാര്‍ബണ് ബഹിര്‍ഗമനം കുറയ്‌ക്കേണ്ടതെന്ന് നമുക്ക് വാദിച്ചു കൊണ്ടിരിക്കാം, എന്നാല് നമുക്ക് ഇത് നിര്‍ത്തേണ്ടിവരും എന്നത് അനിവാര്യതയാണ് താനും. ഊര്‍ജ്ജ വ്യവസായം ലോകത്ത് സാധാരണ പോലെ നടക്കാതെയാകും. ഒറ്റ രാത്രി കൊണ്ട് ഇത് സംഭവിക്കുകയില്ലായിരിക്കാം, എന്നാല് കാര്‍ബണ് ബജറ്റ് ബാലന്‍സ് ചെയ്യാന് മെച്ചപ്പെട്ട ഒരു മാര്‍ഗം കണ്ടെത്തേണ്ടതുണ്ട്-ലാക്‌നര് പറയുന്നു. ഭൂമിയില് ഓരോ വര്‍ഷവും മനുഷ്യര് പുറത്തുവിടുന്നത് 36 ബില്യണ് മെട്രിക് ടണ് കാര്‍ബണ് ഡയോക്‌സൈഡ് ആണ്. ഇനി ലോകരാജ്യങ്ങളെല്ലാം ചേര്‍ന്ന് അവരുടെയെല്ലാം കാര്‍ബണ് ബഹിര്‍ഗമനം കുറച്ചാലും നിലവിലെ ആഗോള താപനത്തിന്റെ തോത് സുരക്ഷിതമായ ഒരു തലത്തിലേക്ക് എത്തിക്കാന് കഴിയില്ല.\nകൃത്രിമ മരങ്ങളേക്കാള് നല്ലത് സ്വാഭാവിക മരങ്ങള് വെച്ചു പിടിപ്പിക്കുന്നതല്ലേ എന്ന ചോദ്യവും താന് നേരിട്ടിട്ടുണ്ടെന്ന് ലാക്‌നര്\nനിലവില് ലോകം ഓരോ വര്‍ഷവും പുറന്തള്ളുന്ന കാര്‍ബണ് ഡയോക്‌സൈഡിന്റെ അളവുമായി പൊരുത്തപ്പെടാന്, ഒരു ദിവസം ഒരു മെട്രിക് ടണ് കാര്‍ബണ് ഡയോക്‌സൈഡ് നീക്കം ചെയ്യുന്ന നൂറു ദശലക്ഷം യൂണിറ്റുകള് വേണ്ടി വരും. 350 പാര്‍ട്‌സ് പെര് മില്യണ് ആണ് കാലാവസ്ഥാ വ്യതിയാനം നിയന്ത്രിക്കുന്നതിനുള്ള കാര്‍ബണിന്റെ പരിധിയായി ശാസ്ത്രജ്ഞര് കണക്കാക്കുന്നത്. വ്യാവസായിക വിപ്ലവത്തോടെ ഈ ഹരിതഗൃഹ വാതകത്തിന്റെ അളവ് 300 പാര്‍ട്‌സ് പെര് മില്യണിനു മുകളിലേക്ക് ഉയരാന് തുടങ്ങി.\nകൃത്രിമ മരങ്ങളേക്കാള് നല്ലത് സ്വാഭാവിക മരങ്ങള് വെച്ചു പിടിപ്പിക്കുന്നതല്ലേ എന്ന ചോദ്യവും താന് നേരിട്ടിട്ടുണ്ടെന്ന് ലാക്‌നര് പറയുന്നു. ട്രാക്ടര് ഉപയോഗിച്ച് കലപ്പ വലിക്കുന്നതു പോലെയുള്ള ഒന്നാണ് ഇത്തരം ചിന്തയെന്നായിരുന്നു അദ്ദേഹത്തിന്റെ മറുപടി. സാധാരണ മരങ്ങള് എടുക്കുന്നതിലും ആയിരം മടങ്ങ് വേഗത്തിലും മികവിലും തന്റെ കൃത്രിമ മരങ്ങള് പ്രവര്‍ത്തിക്കുമെന്ന് ലാക്‌നര് അവകാശപ്പെടുന്നു. മുപ്പതിനായിരം ഡോളര് മുതല് ഒരു ലക്ഷം ഡോളര് വരെ വിലയുള്ള ഈ കൃത്രിമ മരങ്ങള്‍ക്ക്, അവ സ്ഥാപിക്കുന്നതിനോ പരിപാലിക്കുന്നതിനോ മറ്റു പ്രത്യേക ഉപകരണങ്ങളൊന്നും ആവശ്യമില്ല. മാത്രമല്ല ഇവ വന്‍തോതില് ഉല്‍പാദിപ്പിക്കാനും സൗരോര്‍ജമോ കാറ്റോ ഉപയോഗിച്ച് പ്രവര്‍ത്തിപ്പിക്കാനും കഴിയും.\nകാര്‍ബണ് ഡയോക്‌സൈഡ് അപകടകരമായ നിലയിലേക്ക് ഉയരുന്നത് തടയുന്നതിനുള്ള താരതമ്യേന ചെലവു കുറഞ്ഞതും ഉയര്‍ന്ന കാര്യക്ഷമതയുമുള്ള ഒരു വാഗ്ദാനമായിട്ടാണ് ലാക്‌നേഴ്‌സ് ട്രീ എന്നറിയപ്പെടുന്ന ഈ കൃത്രിമ മരങ്ങളെ ശാസ്ത്ര ലോകം നോക്കിക്കാണുന്നത്\nഇതിന്റെ ആദ്യത്തെ ഔട്ട്‌ഡോര് പ്രോട്ടോടൈപ്പ് അരിസോണ സ്റ്റേറ്റ് യൂണിവേഴ്‌സിറ്റിയുടെ മേല്‍ക്കൂരയില് ഒരു വര്‍ഷമായി പ്രവര്‍ത്തിക്കുന്നുണ്ട്. ഓട്ടോമാറ്റിക് ആയാണ് പ്രവര്‍ത്തനമെങ്കിലും ഇടയ്ക്കിടെയൊരു ബിരുദ വിദ്യാര്‍ഥിയുടെ മേല്‍നോട്ടവുമുണ്ട്. ലണ്ടന് സയന്‍സ് മ്യൂസിയത്തില് സംഘടിപ്പിച്ച Our future planet എന്ന എക്‌സിബിഷനില് ഈ ക്രൃത്രിമ മരം അവതരിപ്പിച്ചിട്ടുണ്ട്.\n2021 ജൂലൈയില് കാര്‍ബണ് വലിച്ചെടുക്കാനുള്ള ഉപകരണങ്ങള് നിര്‍മിക്കുന്നതിനായി അരിസോണ സ്റ്റേറ്റ് യുണിവേഴ്‌സിറ്റി ഡിപ്പാര്‍ട്ട്‌മെന്റ് ഓഫ് എനര്‍ജി, ലാക്‌നറിന് 2.5 മില്യണ് ഡോളര് അനുവദിച്ചു. ഇത്തരം യന്ത്ര മരങ്ങളുള്ള മൂന്നു ഫാമുകള് തുടങ്ങാനുള്ള ശ്രമത്തിലാണ് ലാക്‌നര്. ദിവസേന ആയിരം ടണ് കാര്‍ബണ് ഡയോക്‌സൈഡ് വലിച്ചെടുക്കാന് കഴിയുന്ന ഫാമുകള് ഈ വര്‍ഷം ഏപ്രിലോടെ പ്രവര്‍ത്തിച്ചു തുടങ്ങും. ലോകമെമ്പാടും വലിയ തോതില് ഇത്തരം ഫാമുകള് സ്ഥാപിക്കാന് കഴിയുമെന്ന പ്രതീക്ഷയിലാണ് ഈ കമ്പനി.\nകാര്‍ബണ് ക്യാപ്ചര് നടത്തുന്നതിനായി വികസിപ്പിച്ചു കൊണ്ടിരിക്കുന്ന പുതിയ സാങ്കേതിക വിദ്യകളുടെ വര്‍ദ്ധിച്ചു വരുന്ന ശ്രേണിയില് ശ്രദ്ധേയമായൊരു മുന്നേറ്റമാണിത്. കാര്‍ബണ് ഡയോക്‌സൈഡ് അപകടകരമായ നിലയിലേക്ക് ഉയരുന്നത് തടയുന്നതിനുള്ള താരതമ്യേന ചെലവു കുറഞ്ഞതും ഉയര്‍ന്ന കാര്യക്ഷമതയുമുള്ള ഒരു വാഗ്ദാനമായിട്ടാണ് ലാക്‌നേഴ്‌സ് ട്രീ എന്നറിയപ്പെടുന്ന ഈ കൃത്രിമ മരങ്ങളെ ശാസ്ത്ര ലോകം നോക്കിക്കാണുന്നത്.


കോഴിയിറച്ചിയിലും മാരകവിഷം: തൂക്കം വര്‍ധിപ്പിക്കാന് ഉപയോഗിക്കുന്നത് 14 തരം കെമിക്കലുകള്, മലയാളികളെ ഞെട്ടിച്ച് പുതിയ റിപ്പോര്‍ട്ട് - Media Vision News\nHome Kerala കോഴിയിറച്ചിയിലും മാരകവിഷം: തൂക്കം വര്‍ധിപ്പിക്കാന് ഉപയോഗിക്കുന്നത് 14 തരം കെമിക്കലുകള്, മലയാളികളെ ഞെട്ടിച്ച് പുതിയ റിപ്പോര്‍ട്ട്\nകോഴിയിറച്ചിയിലും മാരകവിഷം: തൂക്കം വര്‍ധിപ്പിക്കാന് ഉപയോഗിക്കുന്നത് 14 തരം കെമിക്കലുകള്, മലയാളികളെ ഞെട്ടിച്ച് പുതിയ റിപ്പോര്‍ട്ട്\nകൊച്ചി (www.mediavisionnews.in): കേരളത്തിലേക്ക് വരുന്ന ഇറച്ചിക്കോഴികളുടെ വളര്‍ച്ചയ്ക്കായി പ്രയോഗിക്കുന്നത് മാരക രാസവസ്തുക്കളെന്ന് റിപ്പോര്‍ട്ട്. 14 തരം കെമിക്കലുകളാണ് കോഴികള്‍ക്ക് നല്‍കുന്നത്. 40 ദിവസം കൊണ്ട് കോഴിക്ക് രണ്ടരകിലോ തൂക്കം വരെ ലഭിക്കാനാണ് ഈ കൃത്രിമം. കോഴി ചത്താലും ഇറച്ചി കേടാതിരിക്കാന് ഫോര്‍മാലിന് കലര്‍ത്തുന്നതായും റിപ്പോര്‍ട്ടിലുണ്ട്. തമിഴ് ഫാമുകളില് നടക്കുന്ന തട്ടിപ്പുകള് മീഡിയ വണ് ആണ് റിപ്പോര്‍ട്ട് ചെയ്തത്.\nതൂക്കം വര്‍ധിക്കാനും മാംസം വര്‍ധിക്കാനും മാംസത്തില് പുഴുവരിക്കാതിരിക്കാനുമാണ് ഇത്രയധികം കെമിക്കലുകള് ഉപയോഗിക്കുന്നത്. കോഴിക്കുഞ്ഞ് 40 ദിവസം കൊണ്ട് രണ്ടരകിലോ തൂക്കത്തിലെത്തും. 60 ദിവസം കഴിഞ്ഞാല് അവ ചത്ത് തുടങ്ങും. അങ്ങനെ ചത്താലും പേടിക്കേണ്ട. മാംസം ഫോര്‍മാലിന് കലര്‍ത്തി ഫ്രീസറില് സൂക്ഷിച്ച് വില്‍പ്പന നടത്താം.\nഇതിനായി കന്നാസില് ഫോര്‍മാലിന് എപ്പോഴും സൂക്ഷിക്കണം. കൃത്യമായ പരിശോധന നടത്താതെ വിപണിയിലെത്തുന്ന കോഴിയിറച്ചി മൂലം മനുഷ്യനെ കാത്തിരിക്കുന്നത് മഹാരോഗങ്ങളുടെ പട്ടികയാണ്. കരള്, കിഡ്‌നി, തലച്ചോറ് എന്നിവയുടെ പ്രവര്‍ത്തനത്തെ രാസവസ്തുക്കള് കലര്‍ന്ന കോഴിയിറച്ചി സാരമായി ബാധിക്കും.\nPrevious articleസോഷ്യൽ മീഡിയകളിലൂടെ അപകീർത്തി;മഞ്ചേശ്വരം മണ്ഡലം മുസ്ലിം ലീഗ് നിയമ നടപടിക്ക്\nNext articleഗോസംരക്ഷണ സേനകളുടെ അക്രമം അനുവദിക്കാനാവില്ല, ഉത്തരവാദി അതത് സംസ്ഥാനസര്‍ക്കാരുകളെന്ന് സുപ്രീം കോടതി


ജര്‍മന് ഗ്രാന്‍ഡ് പ്രീയില് ലൂയിസ് ഹാമില്‍ട്ടന്‍റെ അതിശയക്കുതിപ്പ്\nപോള് പൊസിഷനിലായിരുന്ന ഫെറാരിയുടെ സെബാസ്റ്റ്യന് വെറ്റല് അപകടത്തെ തുടര്‍ന്ന് റേസ് അവസാനിപ്പിച്ചതായിരുന്നു മത്സരത്തെ മൊത്തം മാറ്റിമറിച്ചത്. പതിനാലാം സ്ഥാനത്തുണ്ടായിരുന്ന ഹാമില്‍ട്ടണ്...\n23 Jul, 2018 at 02:06 AM\nഫോര്‍മുല വണ് ജര്‍മന് ഗ്രാന്‍ഡ് പ്രീ കാറോട്ട മത്സരത്തില് മേഴ്സിഡസിന്‍റെ ലൂയിസ് ഹാമില്‍ട്ടണ് ജേതാവ്. മേഴ്സിഡസിന്‍റെ വാല്‍ത്തേരി ബോട്ടാസ് രണ്ടാമതും ഫെറാരിയുടെ കിമി റായ്ക്കോണന് മൂന്നാമതുമെത്തി. സീസണില് ഹാമില്‍ട്ടണിന്‍റെ നാലാം കിരീടമാണിത്.\nപോള് പൊസിഷനിലായിരുന്ന ഫെറാരിയുടെ സെബാസ്റ്റ്യന് വെറ്റല് അപകടത്തെ തുടര്‍ന്ന് റേസ് അവസാനിപ്പിച്ചതായിരുന്നു മത്സരത്തെ മൊത്തം മാറ്റിമറിച്ചത്. പതിനാലാം സ്ഥാനത്തുണ്ടായിരുന്ന ലൂയിസ് ഹാമില്‍ട്ടണ് അതിശയിപ്പിക്കും വിധം മുന്നേറുന്നതിനും മത്സരം സ്വന്തമാക്കുന്നതിനും ട്രാക്ക് സാക്ഷ്യം വഹിച്ചു.\nമേഴ്സിഡസിന്‍റെ തന്നെ വാല്‍ത്തേരി ബോട്ടാസ് രണ്ടാമതെത്തിയപ്പോള് ഫെറാരിയുടെ കിമി റായ്ക്കോണന് മൂന്നാമതായും ഫിനിഷ് ചെയ്തു. റെഡ്ബുള്ളിന്‍റെ മാക്സ് വേഴ്സ്റ്റാപ്പനാണ് നാലാം സ്ഥാനക്കാരന്.\nജയത്തോടെ വെറ്റലിനെ മറികടന്ന് ഡ്രൈവര്‍മാരുടെ മൊത്തം പോയിന്‍റ് വേട്ടയില് ഹാമില്‍ട്ടണ് ഒന്നാമതെത്തി. ഹാമില്‍ട്ടണിന് 188 ഉം വെറ്റലിന് 171 ഉം പോയിന്‍റാണുള്ളത്. കാറുകളില് മേഴ്സിഡസ് 310 പോയിന്‍റുമായി മുന്നിലാണ്. രണ്ടാമതുള്ള ഫെറാരിക്ക് 302 പോയിന്‍റാണുള്ളത്.\nlewis hamilton2018 German Grand Prix preGerman Grand Prix


മന്ത്രി ഐസക് ആക്ഷേപിച്ചു; നിയമ നടപടി സ്വീകരിക്കുമെന്ന് ശ്രീധരൻ പിള്ള | Sreedharan pillai against thomas Issac\nMay 10, 2019, 04:00 AM IST\nന്യൂഡൽഹി: ദേശീയപാത അതോറിറ്റിയുടെ നിർദേശത്തിന്റെ പേരിൽ തനിക്കെതിരേ വ്യക്തിപരമായ ആക്ഷേപമുന്നയിച്ച മന്ത്രി തോമസ് ഐസക്കിനെതിരേ നിയമനടപടി സ്വീകരിക്കുമെന്ന് ബി.ജെ.പി. സംസ്ഥാനാധ്യക്ഷൻ പി.എസ്. ശ്രീധരൻ പിള്ള പറഞ്ഞു.\n“പൊതുശത്രുവെന്നും ഒറ്റപ്പെടുത്തണമെന്നുമുള്ള ഐസക്കിന്റെ പരാമർശം വേദനിപ്പിച്ചു. അതു പിൻവലിച്ച് മാപ്പ് പറഞ്ഞില്ലെങ്കിൽ മന്ത്രിക്കെതിരേ നിയമ നടപടി സ്വീകരിക്കും. പ്രളയത്തിന്റെ കെടുതികളിൽ കുടുങ്ങിക്കിടക്കുന്ന എറണാകുളം ജില്ലയിലെ ചില പ്രദേശങ്ങളിൽ 15 മീറ്റർ കൂടി സ്ഥലമേറ്റെടുക്കാനുള്ള നിർദേശത്തിനെതിരേ സംയുക്ത സമരസമിതി നല്കിയ കത്ത് കേന്ദ്രമന്ത്രിക്ക് അയക്കുക മാത്രമാണ് ഞാൻ ചെയ്തത്. പ്രളയം കണക്കിലെടുത്ത് ദുരിതപ്രദേശങ്ങളിൽ ഭൂമിയേറ്റെടുക്കുന്നത് താത്കാലികമായി മരവിപ്പിക്കണമെന്ന് അഭ്യർഥിച്ച് 2018 സെപ്‌റ്റംബർ 14-നാണ് കത്തെഴുതിയത്. ദുരിതത്തിലാണ്ട ജനങ്ങളോട് മനുഷ്യത്വപരമായ സമീപനം കാണിക്കേണ്ടത് പൊതുപ്രവർത്തകനെന്ന നിലയിൽ കടമയാണ്. അതു നിർവഹിച്ചതിനാണ് എന്നെ ആക്ഷേപിക്കുന്നത്”-അദ്ദേഹം ആരോപിച്ചു.\nഈ ആക്ഷേപത്തിൽ കഴമ്പില്ലെന്ന് ഗതാഗതമന്ത്രിയുടെ പ്രസ്താവനയോടെ വ്യക്തമായിരിക്കുകയാണ്. കാള പെറ്റെന്നു കേൾക്കുമ്പാൾതന്നെ കയറെടുക്കുന്ന ഭരണകൂടമാണ് കേരളത്തിൽ. തന്നെ ‘സാഡിസ്റ്റെ’ന്നാണ് മുഖ്യമന്ത്രി വിശേഷിപ്പിച്ചത്. അദ്ദേഹം മുഖ്യമന്ത്രിയായതിനാൽ ക്ഷമിക്കുന്നു. എന്നാൽ, മന്ത്രി ഐസക് മാപ്പ് പറഞ്ഞില്ലെങ്കിൽ നിയമനടപടി നേരിടേണ്ടി വരും. ശബരിമലവിഷയം ഉയർത്തി സമരത്തിനിറങ്ങിയതാണ് സി.പി.എമ്മിന് തന്നോടുള്ള വിരോധത്തിനുകാരണമെന്നും ശ്രീധരൻ പിള്ള ആരോപിച്ചു.\nContent Highlights: Sreedharan pillai, thomas Issac\nഅഭിഷേക് ബച്ചനും കോവിഡ് മുക്തനായി\nമുംബൈ: അഭിഷേക് ബച്ചനും കോവിഡ് രോഗമുക്തനായി. ഇതോടെ ബച്ചൻ കുടുംബത്തിൽ കോവിഡ് പോസിറ്റീവായ ..\nരജിസ്റ്റർ ചെയ്തവർ 24 ലക്ഷം; ജോലി കിട്ടിയവർ 5000 മാത്രം\nസംഗീതമേ ജീവിതം: തൃശ്ശൂർ രാമചന്ദ്രന് 80\nക്യാപ്റ്റൻ ദീപക് സാഠേ, കഴിവുതെളിയിച്ച വൈമാനികൻ\nഡെപ്‌സാങ്, ഡി.ബി.ഒ. പിന്മാറ്റം ; ഇന്ത്യ-ചൈന കമാൻഡർമാർ വീണ്ടും കൂടിക്കാഴ്ച നടത്തി


നഗരസഭ നോട്ടീസ് നൽകിയതിന്റെ കാരണം മനസ്സിലാകുന്നില്ലെന്നും നിര്‍മാതാക്കള് മറുപടിയില് പറയുന്നു.\n15 Sep, 2019 at 08:20 AM\nമരടിലെ ഫ്ലാറ്റുകളില് ഉത്തരവാദിത്തമില്ലെന്ന് ഫ്ലാറ്റ് നിര്‍മാതാക്കള്. നഗരസഭയക്ക് നല്‍കിയ മറുപടിയിലാണ് നിര്‍മാതാക്കള് നിലപാട് അറിയിച്ചത്. ഫ്ലാറ്റുകൾ നിയമാനുസൃതമായി ഉടമകൾക്ക് വിറ്റതാണ്. നഗരസഭ നോട്ടീസ് നൽകിയതിന്റെ കാരണം മനസ്സിലാകുന്നില്ലെന്നും നിര്‍മാതാക്കള് മറുപടിയില് പറയുന്നു. ആല്‍ഫ വെഞ്ചേഴ്‌സ് എന്ന ഫ്ലാറ്റ് ഉടമകളാണ് നഗരസഭക്ക് മറുപടി നല്‍കിയിരിക്കുന്നത്.\nതങ്ങള് ഫ്ലാറ്റ് വിറ്റതോടെ ഉത്തരവാദിത്വം കഴിഞ്ഞെന്നാണ് ഇവര് പ്രധാനമായും വ്യക്തമാക്കുന്നത്. അതേസമയം ഫ്ലാറ്റുകൾ ഒഴിയുന്നതിന് നഗരസഭ അനുവദിച്ച സമയപരിധി ഇന്ന് അവസാനിക്കും. ഫ്ലാറ്റുകൾ ഒഴിപ്പിക്കാൻ അനുവദിക്കില്ല എന്ന് പ്രഖ്യാപിച്ച് ഫ്ലാറ്റുടമകൾ നടത്തുന്ന സമരം തുടരുകയാണ്. സുപ്രീം കോടതി വിധി നടപ്പാക്കുന്നതിന്റെ ഭാഗമായി 357 കുടുംബങ്ങൾക്കാണ് ഇന്ന് വൈകുന്നേരത്തിനകം ഒഴിഞ്ഞു പോകണമെന്ന് കാണിച്ച് നഗരസഭ നോട്ടീസ് നൽകിയിട്ടുള്ളത്.\nനോട്ടീസ് കാലാവധി അവസാനിക്കുമെങ്കിലും ബലം പ്രയോഗിച്ചുള്ള നടപടികളിലേക്ക് നഗരസഭ കടക്കാനുള്ള സാധ്യതയില്ല. നടപടികളിലേക്ക് നീങ്ങിയാൽ താൽക്കാലിക പുനരധിവാസത്തിനുള്ള സൗകര്യങ്ങൾ ജില്ലാ ഭരണകൂടം കണ്ടെത്തിയിട്ടുണ്ട്.


മഞ്ഞില് ഒരുവള്-ഭാഗം പതിനേഴ് | Novel Manjil Oruval By Nirmala| Grihalakshmi part 17\nമഞ്ഞില് ഒരുവള്-ഭാഗം പതിനേഴ്\nAug 20, 2020, 11:04 AM IST\nവയ്യാണ്ടാവുമ്പോ നമുക്ക് ആരും വെച്ചു തരാനുണ്ടാവില്ല. ഞാന് കുറെ പട്ടിണി കിടന്നിട്ടുണ്ട്. എനിക്ക് രണ്ടും സിസേറിയന് ആയിരുന്നു അശ്വിനി. ഒരാളിണ്ടായില്ല സഹായത്തിനു. '\nSari is the sexiest dress\nകുളിമുറിയുടെ ഒരു ഭിത്തിമുഴുവന് കണ്ണാടി നിറഞ്ഞു നില്‍ക്കുകയാണ്. മുറിയുടെ വലിപ്പം ഇരട്ടിയാക്കി കാണിച്ചുകൊണ്ട്. അതിനു മുന്നില് വച്ചിരുന്ന പച്ചനിറമുള്ള പൂപ്പാത്രം അശ്വിനി ഒരരികിലേക്ക് മാറ്റി. അതില് മൂന്നുതണ്ട് വെളുത്ത ഓര്‍ക്കിഡ് പൂവുകളുണ്ട്. താഴെ രണ്ടു ചെറിയ ഇലകളും. വലിയ കുപ്പിയുടെ ആകൃതിയിലുള്ള പൂപ്പാത്രത്തിന്റെ നടുവിലൊരു ദ്വാരമുണ്ട്. പാഷന് ഫോര് ലിവിംഗ് എന്നു പേരുള്ള കടയില് അശ്വിനി സമയംകൊല്ലാന് കയറിയതായിരുന്നു. ഒറ്റനോട്ടത്തില് പൂപ്പാത്രം അശ്വിനിയുടെ കൂടെയിറങ്ങിപ്പോന്നു.\nകുളിമുറിയുടെ മൂലയില് വെച്ചിരുന്ന വിഴുപ്പ്കൊട്ട നിറയാറായിരുന്നു. മോഹന് കുളിച്ചു തുവര്‍ത്തിയ ടവ്വല് ഭിത്തിയില് തൂങ്ങിക്കിടക്കുന്നതും കണ്ണാടിയില് കാണാം. ഒന്നും ഒളിക്കാന് പറ്റാത്ത കണ്ണാടി!\nഅശ്വിനി വളരെ സാവധാനത്തില് വസ്ത്രം മാറി. മറ്റൊരാളുടെ ശരീരം കാണുന്നതു പോലെ അശ്വിനി അവളുടെ ശരീരത്തിനെ കണ്ടു. കരഞ്ഞു വീര്‍ത്തുകെട്ടി മോറു ചുവപ്പിച്ചു നില്‍ക്കുന്ന മുലയില്ലായ്മയോട് അശ്വിനി കയര്‍ത്തു.\n''എന്താ ഇത്രക്ക് മൂക്കു ചീറ്റാന്!''\nമുറിവിനു താഴെ വിങ്ങല് മാറാന് ഒന്നുകൂടി ചുറ്റിക്കെട്ടി വെച്ച് അശ്വിനി പുടവചുറ്റി. ഇനി എന്തു ചെയ്യണം എന്നാലോചിച്ചു പിന്നെ അവള് സോഫയില് ചാരിയിരുന്നു.\n''കാന്‍സര് വര്‍ത്തമാനം മടുത്തല്ലോ റാണ. ആര്‍ക്കും എന്നോട് പറയാനും ചോദിക്കാനും വേറൊന്നുമില്ല.''\nഅശ്വിനി എവിടെ മുഖം കാണിച്ചാലും അവിടം കാന്‍സര് കൊണ്ടങ്ങു നിറഞ്ഞു തുളുമ്പും. പരിചയത്തിലുള്ള ക്യാന്‍സര് രോഗികളെക്കൊണ്ട് മുറി നിറയും.\nഎന്റെ ഫ്രണ്ടിനു വന്ന കാന്‍സര്...\nഎന്റെ കൂട്ടത്തില് ജോലി ചെയ്യുന്ന ആള്‍ടെ ഭാര്യക്ക് വന്ന കാന്‍സര്.....\nബോസിന്റെ പെങ്ങള്‍ടെ ഭര്‍ത്താവിനു വന്ന കാന്‍സര്....\n''ഞാനാകപ്പാടെ ഒരു ബഗണ്ടന് കാന്‍സര് ഗോളമായിപ്പോയില്ലേ റാണ! '\n'കാന്‍സര് വന്നയാളോട് കാന്‍സറിനെപ്പറ്റിയല്ലേ പറയേണ്ടത് എന്നാവും അവരുടെ വിചാരം. ' വേണ്ടല്ലോ, അശ്വിനിക്ക് മതിയായല്ലോ!\nകാന്‍സര് കഥകള് തീര്‍ന്നു കഴിഞ്ഞാല് പിരിമുറുക്കം തീര്‍ക്കാന് കാലാവസ്ഥ, റോഡിലെ ട്രാഫിക് എന്നങ്ങനെ വേദനിപ്പിക്കാത്ത, മൃദുല വികാരങ്ങളെ മാന്തിപ്പറിക്കാത്ത പഞ്ഞിക്കട്ടകള് പുറത്തു വരും. മുറിവ് വേദനിക്കാതെ തലോടിയെടുക്കല്. ചിലതൊക്കെ സ്പിരിറ്റില് മുക്കിയതും ആവും!\nശരിയായിട്ടുള്ള വിശേഷങ്ങളൊക്കെ അവര് പേഴ്‌സില് ഒളിപ്പിച്ചു വെച്ചിട്ടുണ്ട്. അശ്വിനിയുടെ ലോകം വിട്ടുകഴിയുമ്പോള് യഥാര്‍ത്ഥ ജീവിതം പൊഴിയും. അവര്‍ക്കിടയില് മാത്രം കൊച്ചുവര്‍ത്തമാനങ്ങള് അടര്‍ന്നു വീഴും. ബ്രാ സൈസുകള്, സൗന്ദര്യം കൂട്ടുന്ന നുറുങ്ങു വിദ്യകള്, സ്ത്രീ പുരുഷ ബന്ധത്തിലെ മിന്നാമിന്നി കടങ്കഥകള്, ചീസ്‌കേക്ക് ബേക്കറിയിലെ ചെക്കന്റെ കിന്നാരം, ലിപ്സ്റ്റിക്കില് പുതിയത്, ചെരിപ്പിന്റെ സെയില്, ഗോസിപ്പുകള്, വാര്‍ത്തകള്, അഭിപ്രായങ്ങള്, വിശേഷങ്ങള് ങ്ങള്...ങ്ങള്...ള്...ള്...ള്!\nഅശ്വിനി ഇ-മെയില് മെസേജുകള് വീണ്ടും നോക്കി. ഓഫീസില് നിന്നും ഒന്നുമില്ല. കുറച്ചു നേരം ഫേസ്ബുക്കില് കറങ്ങി നോക്കി. പുതിയ പോസ്റ്റുകള് എന്തെങ്കിലുമുണ്ടെങ്കിലോ?\nഅശ്വിനിയുടെ ഭിത്തിയില് അവിനാഷ് ലൈക്‌സ് അശ്വിനി എന്ന് കണ്ടു.\n''ഛെ വൃത്തികെട്ട ഫേസ്ബുക്ക്. മൂത്രപ്പുരയുടെ ചുവരിലെപ്പോലെയാണല്ലോ!''\nഅതിനിടയിലേക്ക് സ്വയംപ്രഭ ചോദ്യവുമായി വന്നു.\n''എന്താണ് പരിപാടി. നിനക്ക് എന്നെ വിളിച്ചു കൂടെ? '\nഔട്ട് ഓഫ് ഓഫീസ് നോട്ടിസ് കിട്ടിയാലും സ്വയംപ്രഭ ചോദ്യം ചെയ്യും.\n''ഉവ്വവ്വ... കോഴ്‌സാണോ അതോ ഒളിച്ചു താമസം ആണോ?''\nഫോണെടുത്ത് എറിയാന് ആയുമ്പോള് റാണ തടയുന്നു.\n''സ്വയംപ്രഭയോട് ആണയിട്ട് ഞാന് ക്ഷീണിച്ചിരിക്കുന്നു റാണ.''\n''ആകുട്ടി എപ്പോഴും നുണ പറയുന്നുണ്ട്. അതുകൊണ്ടാണ് നീ പറയുന്നതൊക്കെ വിശ്വസിക്കാന് വിഷമം. സംശയം പിറക്കുന്നത് സ്വന്തം കള്ളത്തരങ്ങളില് നിന്നാണ്. അവിശ്വാസികളെ വിശ്വസിക്കരുത്!''\n''തല നേരെ പിടിക്കാന് ബുദ്ധിമുട്ടുള്ളപ്പോള് എന്തു ചെയ്യും റാണാ?''\n''ഓടു...ഇട്ടിട്ട് ഓടിക്കോ... അതാണ് ജീവിതത്തിനു നല്ലത്. നമ്മളെ വിശ്വാസം ഇല്ലാത്തവരെ അപ്പോഴേ ഉപേക്ഷിക്കണം. ഇല്ലെങ്കില് അവരുടെ സംശയക്കയത്തില് മുക്കികൊന്നുകളയും. '\n'വിശ്വാസം അതല്ലേ എല്ലാം! '\nഇത് ജീവിതമാണ്, ജ്വല്ലറിയുടെ പരസ്യമല്ല എന്നൊക്കെപ്പറഞ്ഞ് അശ്വിനിയുടെ ഉത്തരവാദിത്തമില്ലായ്മയില് റാണ പ്രതിക്ഷേധിച്ചു.\nഓരോരുത്തരുടേയും കാലിലേക്ക് നൂലു നൂറ്റു കൂച്ചിക്കെട്ടി നൂറ്റുചിലന്തി കാത്തിരിക്കുന്നു. നേരമ്പോക്കിന്. പാവക്കൂത്താണ് നൂറ്റുചിലന്തിയുടെ നേരമ്പോക്ക്. അരങ്ങു ഒരുക്കി നൂലില് ചുറ്റി വലിക്കുന്നു. വരൂ...വരൂ... കാലിട്ടിളക്കി...കൈയിട്ടടിച്ച് എന്റെ താളത്തിനു ചുവടു വയ്ക്ക്. എന്നെ സല്‍ക്കരിക്കുക!\n''ഇപ്പൊ മനസ്സില്ല! '\nസ്വയംപ്രഭയുടെ ചോദ്യങ്ങളേയും സംശയങ്ങളേയും ഉപേക്ഷിച്ചു, ലഞ്ച് എന്നപ്രശ്‌നമാണ് അതിലും നല്ലതെന്നു നിനച്ച് അശ്വിനി എഴുന്നേറ്റു. പ്രഷര്‍കുക്കറാന്റിയുടെ ഇഡ്ഡലി-സാമ്പാര്, മെറിന്റെ കപ്പയിറച്ചി, ശാന്തിയുടെ ബിരിയാണി, മിത്രയുടെ അവിയലും ഉപ്പേരിയും - ഒക്കെക്കൂടി മോഹനു പെരുന്നാളായിരുന്നു. എല്ലാം തീര്‍ന്നിരിക്കുന്നു. രാത്രി എട്ടു മണിക്ക് വീട്ടിലെത്തുന്ന മോഹനെ അടുക്കള ഇപ്പോള് പ്രലോഭിപ്പിക്കുന്നില്ല. അശ്വിനിയുടെ വായിലെ രുചികളെല്ലാം പോയി. കാശിക്കുപോയി. സുഖങ്ങളൊക്കെ വെടിഞ്ഞ് കാശി രാമേശ്വരത്തെക്ക്. കല്യാണിയും കളവാണിയും ഇല്ലാതായാല് അശ്വിനിയും ഇല്ലാതാവുമോ എന്ന ആശങ്കയില് അവള് കുറച്ചു ദിവസം ഉണ്ണാതെയും ഉറങ്ങാതെയും ഇരുന്നു നോക്കിയതാണ്.\nപക്ഷെ ഒരു ദിവസം എല്ലാം കൂടി ഭ്രാന്തെടുത്ത് മടങ്ങി വന്നു. വിശപ്പല്ല, പക്ഷേ എന്തെങ്കിലും തിന്നേ പറ്റൂ. അല്ലെങ്കില് ഭ്രാന്തു പിടിക്കും.\nഅശ്വിനിക്ക് കടല് പായലില് പൊതിഞ്ഞ, ചോറു ചേര്‍ത്ത സൂഷി, വസാബി ചേര്‍ത്തു കഴിക്കണം. മൂക്കിലേക്ക് അണ്ണാക്കിലേക്ക് തുളച്ചു കയറുന്ന പച്ച നിറത്തിലുള്ള വസാബി. സൈനസ് ക്യാവിറ്റിയിലൂടെ നൂണ്ടിറങ്ങി കണ്ണില് വെള്ളം നിറക്കുന്ന വസാബി. അശ്വിനി പാതാളക്കൊതിയില് തലകുത്തി മറിഞ്ഞു. അശ്വിനി വീണ്ടും ഫ്രിഡ്ജു തുറന്നു നോക്കി. വഴുതനങ്ങ, പടവലങ്ങ, മത്തങ്ങ, കോവയ്ക്ക, വെണ്ടയ്ക്ക ''ങ..ങ്ങ..ക..ഖ....''\nഅശ്വിനി പച്ചക്കറികളെ പ്രാകി.\nബ്രെഡ് ടോസ്റ്റാക്കുന്ന പാചകത്തിനോട് അശ്വിനിക്ക് തീരെയും ഇഷ്ടം തോന്നിയില്ല. ദോശയും ചമ്മന്തിയും തിന്നാനുള്ള ആഗ്രഹത്തില് അവള് നന്ദാസ് കിച്ചണിലേക്ക് ഫോണ്‍ചെയ്തു. പതിനൊന്നു മണിക്കേ തുറക്കൂ എന്ന റെക്കൊഡിംഗ് കേട്ടതോടെ അശ്വിനി ഫോണ് തിരികെവച്ച് കൊടീന് ചേര്‍ത്ത മൂന്നാം നമ്പര് ടൈലനോള് തിന്നുവിശപ്പുമാറ്റി.\n''ഈ ദിവസം ഉറക്കത്തിനു ഉഴിഞ്ഞിടാം!''\nഅശ്വിനി ഒന്നാം ഉറക്കമെഴുന്നേറ്റു വരുമ്പോള് കാറ്റ് തൊപ്പിയും സണ് സ്‌ക്രീനുമായി പൊരിഞ്ഞ ചിരി ചിരിക്കാന് തുടങ്ങിയിരുന്നു. ജൂണ്‍ചൂടിന്റെ ലഹരിയില് ആഴ്ചയിലൊരിക്കല് കിട്ടുന്ന പരസ്യക്കടലാസുകെട്ടുമായി അശ്വിനി മുന്‍വരാന്തയിലിരുന്നു.\nപരസ്യങ്ങളില് ചൂടുകാലം പാവാടക്കാലമായി മാറിയിരുന്നു. ഇറക്കം കുറഞ്ഞതും ഇടുങ്ങിയതുമായി പാവാടകള് ചൂടില് ഉലയുകയാണ്. പരസ്യപ്പത്രത്തിലെ പടങ്ങള് പ്രലോഭിപ്പിക്കുന്നു. വാങ്ങൂ... അണിയൂ... സുന്ദരിയാവൂ... വിലക്കുറവ്... ലാഭം!\nചുരുക്കും നീളവും കൂടിയ അലുത്ത ഏഷ്യന് പാവാടകളിലേക്ക് ഫാഷന് പടര്‍ന്നിട്ടുണ്ട്. ചാരിത്ര്യശുദ്ധി കാത്തു സൂക്ഷിക്കുന്ന മുട്ടു മറഞ്ഞു കിടക്കുന്ന പാവാടകള് ഇന്ത്യക്കാര്‍ക്കും സ്വീകാര്യമാണ്. ആഭരണങ്ങളുടെ ഫാഷന്, ലോഹത്തില് നിന്നും പ്ലാസിറ്റിക്കിലേക്കും, പ്ലാസ്റ്റിക്കില് നിന്ന് മുത്തുകളിലേക്കും പിന്നെയും ലോഹത്തിലേക്കും മാറി മറയുന്നു. പടങ്ങള് കണ്ടങ്ങനെ മതിമറന്നിരുന്നപ്പോഴാണ് ഒരു കാറ് സാവധാനത്തില് അശ്വിനിയുടെ ഡ്രൈവ്-വേയിലേക്ക് കയറിവന്നത്. കാറില് നിന്നും വെയിലിന്റെ അതേ വോള്‍ട്ടേജിലുള്ള ചിരിയും കത്തിച്ചുപിടിച്ചു വിദ്യ ഇറങ്ങി വന്നു. തിടുക്കത്തില് എഴുന്നേറ്റ് വീടിനുള്ളിലേക്ക് വിദ്യയെ സ്വീകരിക്കാന് ഒരുങ്ങിയ അശ്വിനിയെ തടഞ്ഞ് വിദ്യ പടിയില് അശ്വിനിക്കൊപ്പം ഇരുന്നു.\nബാഗിലെ പൊതി തുറന്ന് വിദ്യ ക്ഷണിച്ചു. പൊതിയില് പൈനാപ്പിള്‍പ്പായസം, കിണ്ണത്തപ്പം, ചെമ്മീന് വട.\nഅശ്വിനി അമ്പരന്നു. വിളിക്കാതെ, അപ്പോയിന്റെമെന്റ് എടുക്കാതെ ഒരാള് വീട്ടില് വരുന്ന പതിവ് അമേരിക്കന് ഭൂഖണ്ഡത്തില് ഇല്ലാത്തതാണ്. വിദ്യയെ അറിയും, ഇടയ്‌ക്കൊക്കെ കുശലം പറഞ്ഞിട്ടുണ്ട്. പക്ഷേ, അതിക്രമിച്ചു കടന്ന് ഭക്ഷണം കഴിപ്പിക്കാന് മാത്രം അടുപ്പമില്ല. എന്തൊരു മര്യാദകേടാണത്! വല്ല കൂടോത്രവും ആയിരിക്കുമോ? കിണ്ണത്തപ്പത്തിന്റെ മധുരത്തില് അശ്വിനി കൂടോത്ര ഭയം മറന്നു.\n''ഉം... നല്ല ടേസ്റ്റ്.''\nഅശ്വിനിയുടെ സ്വാദുമുകുളങ്ങള് ഉന്മാദത്തിലായി. വിദ്യ പാചക വിദഗ്ദ്ധയാണെന്ന് അശ്വിനിക്ക് അറിയില്ലായിരുന്നു.\n''വിദ്യക്കെങ്ങനെ അറിയാം എനിക്ക് വിശന്നൂന്ന്? '\n'വയ്യാണ്ടാവുമ്പോ നമുക്ക് ആരും വെച്ചു തരാനുണ്ടാവില്ല. ഞാന് കുറെ പട്ടിണി കിടന്നിട്ടുണ്ട്. എനിക്ക് രണ്ടും സിസേറിയന് ആയിരുന്നു അശ്വിനി. ഒരാളിണ്ടായില്ല സഹായത്തിനു. '\n'വിദ്യയ്ക്ക് ഫ്രണ്ട്‌സ് ആരും പരിചയം ആയിരുന്നില്ലേ. '\n'ഉം..ഫ്രെണ്ട്‌സ് വന്ന് കുട്ടിനെ കണ്ടു, ചായ കുടിച്ചു അവരടെ വീട്ടില് പോയി. അവര്‍ക്കും അറിയില്ലായിരിക്കും. അവര്‍ക്കൊക്കെ അമ്മേം അമ്മായമ്മേം ക്കേണ്ടാരുന്നു പ്രസവത്തിന്റെ നേരത്ത്. എനിക്കു മാത്രേ ആരും ഇല്ലാണ്ടിരുന്നുള്ളൂ. അന്നേ തീരുമാനിച്ചതാണ്, വയ്യാണ്ടെ വരുന്നോര്‍ക്ക് ഭക്ഷണം കൊടുക്കണോന്ന്. '\n'എന്തൊരു സ്വാദാണ് മറ്റാരെങ്കിലും തരുന്ന ഭക്ഷണത്തിന്. '\n'ശരീരത്തിനെക്കാളും ശ്രദ്ധിക്കേണ്ടത് മനസ്സിനെയാണ്. പക്ഷേ, ശരീരം ശ്രദ്ധിക്കാതിരുന്നാ മനസ്സും ക്ഷീണിക്കും. '\nവിദ്യ കാന്‍സറിനെപ്പറ്റി ഒന്നും ചോദിച്ചില്ല. നല്ല സ്വാദുള്ള ഭക്ഷണം കഴിക്കണം. ഡയറ്റൊന്നും അത്രക്കങ്ങു ശ്രദ്ധിക്കേണ്ട എന്നങ്ങനെ കുറച്ചു വിദ്യോപദേശങ്ങള് കൊടുത്തു അശ്വിനിക്ക്.\n''എന്തെങ്കിലും കഴിക്കാന് തോന്നുമ്പോ പറഞ്ഞാല് മതി. ഞാന് കൊണ്ടൊന്നു തരാം. '\nവിദ്യ യാത്ര പറയാന് ഒരുമ്പട്ടപ്പോള് അശ്വിനിക്ക് ഒരു വോട്ട് ഓഫ് താങ്ക്‌സ് പ്രസംഗം തിങ്ങിവന്നു. പക്ഷെ വാക്കുകളൊക്കെ പള്ളക്കകത്ത് കിണ്ണത്തപ്പത്തിനു അടിയിലായിപ്പോയി. അതിനെ എങ്ങനെ വലിച്ചു പുറത്തിടും! ഒടുക്കം വാക്കുകളോട് തോറ്റ് അശ്വിനിയുടെ കൈകള് വിദ്യക്കു നേരെ നീണ്ടു.\nചേര്‍ത്ത് കെട്ടിപ്പിടിക്കുമ്പോള് അശ്വിനിയുടെ ശ്വാസത്തിനു നൂറ്റിപ്പത്തു ഡിഗ്രി ഫാരന്‍ഹൈറ്റില് കുറയാത്ത ചൂടുണ്ടായിരുന്നു.\n''എന്താ പറെണ്ടെന്നറിയില്ല വിദ്യ''\nഅവസാനം അശ്വിനി ചെറിയൊരു തൊണ്ട വിറയലോടെ പറഞ്ഞു.\n''ഒന്നും പറയേണ്ട അശ്വിനി. അന്ന് സിനിമക്കു കണ്ടപ്പോ തോന്നി കൊറെ സങ്കടം ഉള്ളില് ഒളിപ്പിച്ചിട്ടുണ്ടെന്ന്. '\nഇപ്പോള് വാക്കുകള് അശ്വിനിയുടെ തൊണ്ടയില് ശ്വാസനാളിക്കു പുറത്ത് കുത്തിയിരിക്കുകയാണ്. ശ്വാസം കടക്കാന് സമ്മതം കൊടുക്കാതെ. എഴുന്നേറ്റു മാറാന് പറഞ്ഞിട്ടു അനുസരിക്കാതെ.\n''ഉള്ളിലൊരുപാടു സങ്കടമുള്ളവരാണ് ദേഷ്യപ്പെടണത്. അത് ദേഷ്യപ്പെടണവരോട് തന്നെ ആയിരിക്കണമെന്നില്ല. '\nവിദ്യയുടെ വയലറ്റു പൂക്കളുള്ള കുര്‍ത്തിയില് നോക്കി അശ്വിനി മിണ്ടാതെയിരുന്നു. മുറ്റത്തെ ലൈലാക്കിന്റെ അതേ നിറം.\n''വന്നു കാണണംന്ന് അന്നേരം മുതല് വിചാരിക്കുന്നതാണ്. ഇന്ന് ഈ ഭക്ഷണം പൊതികെട്ടി മൂന്ന് പ്രാവശ്യം ഈ വീടിന്റെ ഉമ്മറത്തൂടിപ്പോയി. വണ്ടി നിര്‍ത്തി കേറാന് മട്യായിരുന്നു. പെട്ടെന്നൊരു ദിവസം ഇടിച്ചു കേറാനുള്ള മട്യേ. '\nവയലറ്റു ദുപ്പട്ടകൊണ്ടു വിദ്യ ചിരിക്കുന്ന വായപൊത്തി.\n''മൂന്നാമത്തെ തവണ അശ്വിനി പുറത്തിരിക്കുന്നത് കണ്ടപ്പോ എന്റെ വെപ്രാളം കണ്ടു ദൈവം കൊണ്ടിരുത്തീതാണെന്ന് തോന്നി. അല്ലെങ്കില് ഈ നാട്ടിലാരെങ്കിലും പുറത്തെ പടിയിലിരുന്നു സെയില് പേപ്പറ് നോക്ക്വോ? '\nവിദ്യയുടെ വാക്കുകളപ്പോള് അശ്വിനിയുടെ കണ്ണില് വിരലിട്ടു കുത്തി. ജീവിതത്തിന്റെ നടുവില് ഒറ്റപ്പെട്ടുപോയവളാണ് വിദ്യ. വിധിയാണോ, എല്ലാമറിയുന്ന ദൈവത്തിന്റെ ക്രൂരതയോ? പ്രദീപിന്റെ അപകടം കഴിഞ്ഞ് അശ്വിനി വിദ്യയെ വിളിച്ചിട്ടില്ല. കണക്കുകള് സൂക്ഷിക്കാത്ത വിദ്യക്ക് അതു പ്രധാനമല്ല.\nജീവിതത്തില് ഓരോ നാല്‍ക്കവലയിലെത്തുമ്പോഴും കൂടെയുണ്ടായിരുന്ന കുറച്ചുപേര് വേറെ വഴിതിരിഞ്ഞു പോവും. അപ്പോള് പോയവരെ മാത്രം ഓര്‍ത്ത് നമ്മള് ഇച്ഛാഭംഗപ്പെടും. തലതാഴ്ത്തി നടക്കും. ആ കവലയില് വച്ചു തന്നെ കുറച്ചു പേര് നമ്മുടെ വഴിയിലേക്ക് ഒപ്പം തിരിഞ്ഞകാര്യം നമ്മള് ശ്രദ്ധിക്കാറില്ല. അവര് തോളില് തൊട്ട് അവരുടെ സാന്നിധ്യം അറിയിക്കുന്നത് വരെ. എല്ലാവരും നഷ്ടങ്ങള്‍മാത്രം കണക്കുകൂട്ടി തലതാഴ്ത്തി നടന്നാല് ചിലവഴികള് ഒറ്റപ്പെട്ടവരുടെ കൂട്ടമായിമാറും. ഒരേസമയം വിചിത്രവും പരിചിതവുമായ ജീവിതയാത്ര.\nറാണ പറഞ്ഞത് അശ്വിനി അത്രക്കങ്ങു വിശ്വസിച്ചില്ല. ഭക്ഷണം കഴിച്ച ക്ഷീണത്തില് അവള് ബാക്കിയുറക്കത്തിലേക്കു പോയി. ഉറക്കം തീരുന്നതിനുമുന്‍പേ മുറിവു നോക്കാന് മരിയ വന്നു.\n''How are you feeling dear'\n'Sleepy.... very sleepy' അശ്വിനി പരിപൂര്‍ണ സത്യസന്ധയാവാന് ശ്രമിച്ചുനോക്കി.\nഅരയില് തൂക്കിയിട്ടിരിക്കുന്ന ദ്രാവകസംഭരണി പഴയതുപോലെ പെട്ടെന്ന് നിറയുന്നില്ല.\n''ശുഭ ലക്ഷണം! മുറിവ് ഉണങ്ങാന് തുടങ്ങിയതിന്റെ ലക്ഷണമാണത്.''\nമരിയ ശബ്ദമുയര്‍ത്തി ചിരിച്ചു. മുന്തിരിച്ചാറു മാറി ദ്രാവകത്തിനു ചെളി നിറമായിട്ടുണ്ട്. അതുനോക്കി മരിയ പ്രവചിച്ചു.\n''അത് ഇനിയും തെളിയാനുണ്ട്. രണ്ടു ദിവസംകൊണ്ട് നല്ല വ്യത്യാസമാവും. '\nമരിയ പോയിക്കഴിഞ്ഞു സമയം വെറുതെ കെട്ടിക്കിടന്നപ്പോള് അശ്വിനി മലയാളം ചാനലിലൂടെ ചുറ്റിക്കറങ്ങി. ഒരു ചാനലില് കാതില് കുടക്കമ്മലും നെറ്റിയില് പല നിലകളില് പൊട്ടുമായി പൂരം പോലെയൊരു പെണ്‍കുട്ടി ചറുപിറ വര്‍ത്തമാനം പറഞ്ഞു തന്നത്താന് ചിരിക്കുന്നു. സ്‌നേഹം കുത്തിയൊലിക്കുന്ന പ്രണയ ഗാനങ്ങളാണ് മറ്റൊരു ചാനലില്. ന്യൂസ് എന്നു പറയപ്പെടുന്ന ചാനലില് ഒരു ചെക്കന് തൊണ്ടകീറി പറഞ്ഞത് തന്നെ പിന്നെയും പിന്നെയും പറയുന്നു.\n''നെഞ്ചത്ത് കുടുക്കിയിട്ടിരിക്കുന്ന മൈക്രോഫോണിന്റെ ഉപയോഗം ഈ കുട്ടിക്ക് അറിഞ്ഞു കൂടായിരിക്കുമോ?''\nമടുപ്പു മാറ്റാന് അശ്വിനി മലയാളത്തില് നിന്നും ഇംഗ്ലീഷ് ചാനലുകളിലേക്ക് ചാടിനോക്കി. അശ്വിനിയുടെ കണ്ണുകള് പക്ഷേ ആരുടേയും മുഖത്തുറയ്ക്കുന്നില്ല. അവളുടെ കണ്ണുകള് സ്ത്രീകളുടെ നെഞ്ചിലേക്ക് വഴുതിപ്പോകുന്നു. അശ്വിനിയുടെ പേരില് നിങ്ങള്‍ക്ക് കേസെടുക്കാം. അശ്വിനിയൊരു തുറിച്ചു നോട്ടക്കാരിയാണ്. ലെസ്ബിയന് അല്ലെങ്കിലും അവളുടെ നോട്ടം പെണ്ണുങ്ങളുടെ മുലയിലേക്കു തന്നെയാണ്. രോഗമില്ലാത്ത മുലകള്, പാല്‍ച്ചിരി ചിരിച്ചു ബ്രായില് തൊട്ടിലാടി. ഭംഗിയും കൊഴുപ്പുമുള്ളവ, ആരോഗ്യമുള്ള. മുലകളെ അസൂയയും വിദ്വേഷവും കുത്തിനിറച്ചവള് തിരികെ നോക്കി.\n''ആരുടെയൊക്കെ മുലകളാണ് വെയ്പ്പുമുലകള്?''\nവെന്‍ഡി മെസ്ലിയുടെ മുലകളും ക്യാന്‍സര് എടുത്തു പോയതാണ്. കനേഡിയന് ബ്രോഡ്കാസ്റ്റിംഗ് കോര്‍പ്പറേഷന് (CBC) ടെലിവിഷനില് വെന്‍ഡിയും പീറ്റര് മാന്‍സ്ബ്രിഡ്ജും നേരിട്ടു സംസാരിക്കുമ്പോള് അശ്വിനിക്കു പണ്ടേ കൌതുകമായിരുന്നു. കുറച്ചുകാലം ദമ്പതികളായി കഴിഞ്ഞു പിരിഞ്ഞവരാണ് സി.ബി.സി.യുടെ ഉയര്‍ന്ന റേറ്റുള്ള വാര്‍ത്തക്കാരാണ് വെന്‍ഡി മെസ് ലിയും പീറ്റര് മാന്‍സ്ബ്രിഡ്ജും. പരിഭവങ്ങള് പുറത്തു കാണിക്കാതെ തമ്മില് കൊല്ലാനായാതെ എത്ര മര്യാദയോടെയാണ് അവര് സ്‌ക്രീനില് പ്രത്യക്ഷപ്പെടുന്നത് എന്ന് അശ്വിനി വിമര്‍ശനക്കണ്ണ്‌കൊണ്ടു നോക്കാറുണ്ടായിരുന്നതാണ്.\nഈയിടെയായി അശ്വിനി ശ്രദ്ധിക്കുന്നത് വെന്‍ഡി മെസ് ലിയുടെ വെച്ചു പിടിപ്പിച്ച മര്യാദയേക്കാള് വെന്‍ഡിയുടെ വെപ്പുമുലകളിലാണ്. അശ്വിനി വാര്‍ത്ത കേള്‍ക്കുന്നില്ല. ബ്ലൌസിനിടയിലൂടെ കുറച്ചെങ്കിലും കാണാന് പറ്റുന്നുണ്ടോ, ഇടത്തേതും വലത്തേതും തുലനത്തിലാണോ എന്ന് ചാഞ്ഞും ചരിഞ്ഞുമിരുന്നു അശ്വിനി നോക്കുന്നു.\nഞരമ്പുരോഗി! ടി.വി.സ്‌ക്രീനിലെ മാത്രമല്ല, വഴിയില് കാണുന്ന പെണ്ണുങ്ങളുടെയെല്ലാം മുലകളിലേക്ക് അശ്വിനി തുറിച്ചുനോക്കുന്നുണ്ട്. സ്റ്റെയര് മാസ്റ്റര് - വായ്നോട്ടക്കാരെ വിശേഷിപ്പിക്കാന് അശ്വിനിയും മോഹനും ജിംനേഷ്യത്തില് നിന്നും കുത്തിയെടുത്ത ചെല്ലപ്പേരിപ്പോള് അശ്വിനിക്ക് നന്നായി ചേരും!\nറീ-കണ്‌സ്ട്രക്ഷന് സര്‍ജറിയെപ്പറ്റി ഡോക്ടര് പറഞ്ഞത് അശ്വിനി ശ്രദ്ധിച്ചിരുന്നില്ല. ബോറന് അറിവുകള് എന്നു പറഞ്ഞവളുടെ ചെവി സീലുവെച്ചു. എല്ലാം അശ്വിനിയെ ബോറടിപ്പിക്കുകയാണ്. അശ്വിനി കാറ്റിനോട് ആജ്ഞാപിച്ചു. ''ശരി നാടകം കഴിഞ്ഞു. ഇനി ജീവിതത്തിലേക്ക് മടങ്ങാം. ഇതൊക്ക മാറ്റിവെക്കു. ഈ റോള് ബോറടിച്ചു തുടങ്ങിയിരിക്കുന്നു.'' അശ്വിനിക്കിപ്പോള് പഴയ കോസ്റ്റ്യൂമിലേക്ക് മടങ്ങണം. കീര്‍ത്തനയുടെ കൂടെ ഷോപ്പിംഗ്മാളുകളില് കറങ്ങിനടക്കണം, ഊണ് കൂട്ടത്തിനു സാരിചുറ്റി മുഖംമിനുക്കി പോവണം.\nമലയാളികൂട്ടുമാണ്. ചന്തത്തില് ഒരുങ്ങണം. കീര്‍ത്തനയെ ഉടുപ്പിടുവിച്ചു, മുടികെട്ടി വെച്ചു, ഓമനക്കുട്ടിയാക്കി ടി.വി.ക്കു മുന്‍പിലിരുത്തി.\nഅശ്വിനി സാരിയുടുക്കുന്നു. അടിപ്പാവാട പുക്കിളിനു താഴെ. യോനിമേഖല ഒരേ വലിപ്പമുള്ള ഞൊറികള് നിരത്തിയലങ്കരിച്ചു. ശിഷ്ടം അരക്കെട്ടിനെ മൃദുവായി തഴുകി ഒതുങ്ങിയ ഇടുപ്പിലൂടെ പൂവള്ളിയായി ചുറ്റിപ്പടര്‍ന്നു മുലകളെ പൊതിഞ്ഞു തോളിലേക്ക് ചായുന്നു.\nകയ്യിനു ഭംഗി, വയറിനു ഭംഗി, കഴുത്തിനു ഭംഗി.\nഭംഗി..ഭംഗി... അതിഭംഗി! മോഹന് പിന്നിലൂടെ വന്ന് കെട്ടിപ്പിടിച്ചു കളിച്ചു.\n''തിരിച്ചു വരുമ്പോ പിടിച്ചോളാം ഞാന്!''\nകൂട്ടം, ആള്‍ക്കൂട്ടം. ചിരി.\nകൂട്ടച്ചിരി.. വെപ്പു ചിരി.. വെറുപ്പു ചിരി... വ്യാജച്ചിരി.. നാട്യച്ചിരി... സൂത്രച്ചിരി.. കാമ്പില്ലാച്ചിരി കൃത്രിമച്ചിരി... മടുപ്പു ചിരി... തലയാട്ടി യാത്രച്ചിരി എല്ലാം തീര്‍ത്തു വീടെത്തുമ്പോള് തലയ്ക്കു പിടിച്ച ക്ഷീണം, അതിക്ഷീണം. ഉറക്കം..ക്കം..\nമോഹനൊഴികെ. കീര്‍ത്തനക്കു പൈജാമ ഇട്ടുകൊടുത്ത് ഉറക്കാന് കിടത്തിയിട്ട് മോഹന് അശ്വിനിയുടെ സാരിത്തുമ്പില് തൂങ്ങി.\n''ചെയ്ഞ്ചു ചെയ്യണ്ട, എനിക്കു സാരിയുടുത്തു വേണം.'' അശ്വിനി അങ്ങത്ഭുതപ്പെട്ടു. ചിരിച്ചുകൊണ്ടങ്ങത്ഭുതപ്പെട്ടു.\nവീണ്ടും പുഞ്ചിരിച്ചത്ഭുതപ്പെട്ട് മോഹനോടു ചേര്‍ന്നിരുന്നു ടി.വി. കണ്ടു.\nസാരിയുടുത്ത്... ചേര്‍ന്നിരുന്നു... ടി.വി.\nടി.വി. പക്ഷെ വെറും ശബ്ദം. സ്‌ക്രീനില് സാരിയുടുത്ത രതിദേവതകള് തെക്കോട്ടും വടക്കോട്ടും നടക്കുന്നു. ഇടയൊതുങ്ങി, ഞൊറിവുകള് നിരന്ന് തോളിലൂടൊഴുകി സാരി. ഒടുക്കം കീര്‍ത്തന ഉറക്കമായെന്നു ഉറപ്പാക്കി, അയാള് സാരിക്കാരിയെ അരുമയോടെ കിടക്കയില് വെച്ചു. പ്രണയം വഴിയുന്ന സാരി അടര്‍ത്തിയെടുത്തു.\nഅശ്വിനി സാരിയലമാരയില് വെറുതെ തിരഞ്ഞു. സാരിക്കെന്തൊരു രതിയാണ്. കാമാസുന്ദരമാണത്. സളു..സുള് സാരികളില് വിരലോടിച്ചു അശ്വിനി കെഞ്ചി.\n''എനിക്ക് കോസ്റ്റ്യൂം മാറ്റണം.''\nഎന്റെ റോള് കഴിഞ്ഞിട്ടില്ലെന്ന് ക്യാന്‍സു തര്‍ക്കുത്തരം പറഞ്ഞു.\n''മാറ്റി വെക്കാന് കഴിയാത്തൊരു ജീവിതമായി ഞാന് നിന്റെ ഉള്ളിലല്ലേ?''\nവേരോടെ പിഴുതെടുക്കണം. മുളച്ചയിടം കരിച്ചു കളയണം. വിത്തു പൊട്ടാതെ, വേരില് നിന്നും മുളപൊട്ടാതെ. കുത്തിക്കുഴിച്ചു കരിച്ചു പുകച്ച മുലബാക്കി നിനക്കെടുക്കാം. അതുമായി ജീവിതത്തിന്റെ നീളംകൂട്ടിപ്പിടിക്കാം. റാണാ പ്രതാപ് സിംഗ് മധ്യസ്ഥത പറഞ്ഞു.\nContent Highlights: Novel Manjil Oruval By Nirmala, Grihalakshmi


കല്ലറ, പാങ്ങോട് മേഖലയില് ലഹരി വ്യാപാരം കൊഴുക്കുന്നു | Crime Beat| Crime News| Ganja\nകല്ലറ, പാങ്ങോട് മേഖലയില് ലഹരി വ്യാപാരം കൊഴുക്കുന്നു\nSep 11, 2017, 04:03 PM IST\nകല്ലറ പാങ്ങോട് പഞ്ചായത്തുകളില് ലഹരിവ്യാപാരവും ഉപയോഗവും വര്‍ദ്ധിച്ചു\nകല്ലറ: ലഹരിപദാര്‍ഥങ്ങളുടെ കച്ചവടം തടയാന് അധികൃതര് നടത്തിയ ശ്രമങ്ങളൊന്നും ഫലംകണ്ടില്ല. കല്ലറ പാങ്ങോട് പഞ്ചായത്തുകളില് ലഹരിവ്യാപാരവും ഉപയോഗവും പതിന്മടങ്ങായതാണ് പുതിയകാഴ്ച.\nകഞ്ചാവുള്‍പ്പെടെയുള്ള ലഹരിവസ്തുക്കളുടെ കച്ചവടം തടയുന്നതില് അധികൃതരുടെ ഭാഗത്തുനിന്ന് വീഴ്ചകളുണ്ടായതായി ആരോപണമുണ്ട്. ലഹരിക്കടിപ്പെട്ട വിദ്യാര്‍ഥികളില് പലരിലും സ്വഭാവ വൈകൃതങ്ങളും ആത്മഹത്യാപ്രവണതയുമുള്ളതായി നാട്ടുകാര് പറയുന്നു.\nമലയോരമേഖലയായ കല്ലറ, പാങ്ങോട് പഞ്ചായത്തുകളില് കഞ്ചാവ് കച്ചവടം നടത്തുന്നതിന് വന്‍സംഘം സജീവമാണെന്ന് അധികൃതര് തന്നെ സമ്മതിക്കുന്നു. ഇതിന്റെ ഇരകളിലേറെയും വിദ്യാര്‍ഥികളും കൂലിപ്പണിക്കാരുമാണ്. രാത്രികാലങ്ങളില് കഞ്ചാവ് വില്പന നടത്തുന്നവരെക്കുറിച്ച് പോലീസിന് നാട്ടുകാര് വിവരം നല്കിയിട്ടും ഒരാളെപ്പോലും ഇതുവരെ അറസ്റ്റ് ചെയ്തിട്ടില്ല.\nപ്രദേശത്തെ പല കോളേജുകളിലേയും ഹയര് സെക്കന്‍ഡറി സ്‌കൂളുകളിലേയും വിദ്യാര്‍ഥികള് സംഘത്തില് സജീവമാണെന്ന് പോലീസിലെ രഹസ്യാന്വേഷണവിഭാഗം റിപ്പോര്‍ട്ട് ചെയ്തിട്ടുണ്ട്. കഴിഞ്ഞ ദിവസങ്ങളില് കഞ്ചാവ് കേസുമായി ബന്ധപ്പെട്ട് ചിലര് പോലീസ് വലയിലായെങ്കിലും ഇവരെ വിട്ടയച്ചതായും ആരോപണമുണ്ട്.\nകഞ്ചാവ് വില്പന നടത്തുന്ന സ്ഥലങ്ങളെക്കുറിച്ചും സംശയകരമായ സാഹചര്യത്തിലെത്തുന്ന വാഹനങ്ങളെക്കുറിച്ചും നാട്ടുകാര് വിവരം നല്കിയിട്ടും നടപടിയില്ലെന്നാണ് ആരോപണം. നൂറ് രൂപമുതല് മുന്നൂറുരൂപവരെ വിലയുള്ള പൊതികളാക്കിയാണ് കഞ്ചാവിന്റെ വില്പന നടക്കുന്നത്. രാത്രികാലങ്ങളിലാണ് കച്ചവടത്തിലേറയും നടക്കുന്നതെന്ന് നാട്ടുകാര് പറയുന്നു.\nകല്ലറ, പാങ്ങോട് പ്രദേശങ്ങള് വാമനപുരം എക്സൈസ് റേഞ്ചിന്റെ പരിധിയിലാണ്. ഇത് നിമിത്തം ഇവരുടെ ശ്രദ്ധയും പരിശോധനയും ഇവിടെ കാര്യമായുണ്ടാകാറില്ല. ഒരാഴ്ച മുന്‍പ് കല്ലറ പഞ്ചായത്തിലെ മുതുവിളയില് കഞ്ചാവ് മൊത്തമായി എത്തുമെന്ന രഹസ്യ വിവരം ലഭിച്ചതിനെത്തുടര്‍ന്ന് പോലീസ് നടത്തിയ നീക്കത്തില് വീട്ടില് സമാന്തരബാര് നടത്തിയ വീട്ടമ്മ പിടിയിലായിരുന്നു. പതിനഞ്ച് ലിറ്റര് ഇന്ത്യന് നിര്‍മിത വിദേശമദ്യം ഇവരില്‍നിന്നു കണ്ടെടുത്തു.\nഎക്സൈസ് വകുപ്പ് ബോധവത്കരണ പരിപാടികള് നടത്തുന്നുണ്ട്. എന്നാല് അതൊന്നും ഉദ്ദേശിച്ച ഫലം ചെയ്യുന്നില്ലെന്ന് മേഖലയിലെ ലഹരിവ്യാപാരം വ്യക്തമാക്കുന്നു. തമിഴ്നാട്ടില്‍നിന്ന് എളുപ്പം കഞ്ചാവെത്തിക്കാവുന്ന പ്രദേശമായതിനാലാണ് ഈ പ്രദേശത്തെ സംഘം തിരഞ്ഞെടുത്തിരിക്കുന്നതെന്ന് അധികൃതര്‍തന്നെ സൂചിപ്പിക്കുന്നു. നിരന്തരമായ പരിശോധനയും വിദ്യാലയങ്ങളില് ബോധവത്കരണവും നടത്തി പ്രദേശത്തെ കഞ്ചാവിന്റ പിടിയില്‍നിന്നു മോചിപ്പിക്കണമെന്നാണ് നാട്ടുകാരുടെ ആവശ്യം.\nകഞ്ചാവ് കച്ചവടവുമായി ബന്ധപ്പെട്ട കേസുകളൊന്നും അടുത്തകാലത്ത് പാങ്ങോട് സ്റ്റേഷനില് എടുത്തിട്ടില്ലെന്ന് എസ്.ഐ. നിയാസ് പറഞ്ഞു. പ്രദേശത്ത് കഞ്ചാവ് ലോബിയുടെ പ്രവര്‍ത്തനം ശ്രദ്ധയില്‍പ്പെട്ടിട്ടുണ്ട്. ഇവരെ കണ്ടെത്താന്‍വേണ്ടി 'ഓപ്പറേഷന് ഗുരുകുലം' എന്ന പദ്ധതി നടപ്പാക്കിക്കഴിഞ്ഞു. വരുംദിവസങ്ങളില് നിരീക്ഷണം ശക്തമാക്കി കുറ്റവാളികളെ കണ്ടെത്തുമെന്നും എസ്.ഐ. അറിയിച്ചു.


ഇവിടെ വന്നാല് ചൂണ്ടയിട്ട് മീന് പിടിക്കാം, കിട്ടിയ മീനൊക്കെ വീട്ടില് കൊണ്ടുപോകാം! | Fish| Fish Farming| Environment Issue\nJan 6, 2020, 10:17 AM IST\nജീവിതത്തിലെ തിരക്കുകളില് നിന്നും കുറച്ച് സമയം ആശ്വാസം കണ്ടെത്താനും പിടിച്ച മീന് വീട്ടില് പാകം ചെയ്ത് കഴിക്കാനുമുള്ള അവസരമാണ് ഇവിടത്തെ മീന് പിടിത്തത്തിലൂടെ സന്ദര്‍ശകര്‍ക്ക് ലഭിക്കുന്നത്\nസന്തോഷ് കുമാര് കുളത്തിനരികെ. ഫോട്ടോ: രാഹുല് ജി ആര്\nതിരക്കുപിടിച്ച ജീവിതത്തില് നമ്മള് കുറെ കുഞ്ഞു കുഞ്ഞു കാര്യങ്ങള് മറന്നു പോകാറില്ലേ. സ്മാര്‍ട്ട് ഫോണിന്റെയും ടെലിവിഷന്റെയും ഇ-മെയിലിന്റെയും സോഷ്യല് മീഡിയയുടേയും ഇക്കാലത്ത്, ദിവസത്തില് കുറച്ച് സമയമെങ്കിലും ചുറ്റുപാടുമുള്ള ബഹളങ്ങളില് നിന്ന് വിട്ടുനിൽക്കാനായി മീന് പിടിക്കാന് നടക്കുന്ന ഒരാളുണ്ടിങ്ങ് കോഴിക്കോട്. പേര് സന്തോഷ് കുമാര്. പക്ഷേ, ഇദ്ദേഹത്തിന് ഇത് വെറുമൊരു നേരമ്പോക്കാണെന്നു കരുതരുത്. സന്തോഷിന്റെ എട്ടുസെന്റ് സ്ഥലത്തെ ഫാമില് നിന്ന് സന്ദര്‍ശകര്‍ക്ക് മീന് പിടിക്കാനും അങ്ങനെ കിട്ടുന്ന മീന് വീട്ടില് കൊണ്ടുപോകാനും പറ്റും.\nമീന് പിടിത്തം മറ്റെന്തിനേക്കാളും ആസ്വദിക്കുന്ന സന്തോഷ്‌കുമാര് സൈനികജോലിയില് നിന്ന് വിരമിച്ച ശേഷമാണ് ഇതിലേക്ക് തിരിയുന്നത്. ഫാമില് കൃത്രിമമായി നിര്‍മിച്ച കുളത്തില് നിറയെ മീനാണ്. വരുന്നവര്‍ക്കെല്ലാം മീന് പിടിക്കാനും പിടിച്ച മീനെല്ലാം കൊണ്ടുപോകാനും അവസരം നല്‍കുക വഴി നല്ലൊരു വരുമാന മാര്‍ഗവും ഇദ്ദേഹം കണ്ടെത്തുന്നു.\nകൃഷി ഓഫീസറുടെ സഹായത്തോടെ നിർമിച്ച കൃത്രിമ കുളത്തിന് 1.60 ലക്ഷം രൂപയോളം ചെലവ് വന്നു. കൃഷി വകുപ്പില് നിന്ന് ലഭിച്ച 4000 മീന്‍കുഞ്ഞുങ്ങളെ കൂടി നിക്ഷേപിച്ചപ്പോള് കുളം മീന് പിടിത്തത്തിനു തയ്യാറായി.\nതിലാപ്പിയ (Philopia), അസം വാള (Pangusis) തുടങ്ങിയ ഇനം മീനുകളെയാണ് കുളത്തില് വളര്‍ത്തുന്നത്. കുട്ടികളോടൊത്ത് കുടുംബങ്ങള് ഇവിടെ വരുകയും കുട്ടികള് മീന് പിടിത്തം ആസ്വദിക്കുകയും ചെയ്യുന്നതൊക്കെ കാണുന്നതാണ് എന്റെ സന്തോഷം,' സന്തോഷ് പറയുന്നു.\nചൂണ്ടയില് കുരുങ്ങിയ മീന്\nപാവങ്ങാട് എം ഇ എസ് സ്‌കൂളിനും കെഎസ്ഇബി ഓഫീസിനും അടുത്താണ് സന്തോഷിന്റെ ഫാം. ആര്‍ക്കു വേണമെങ്കിലും സന്ദര്‍ശിക്കാം, മീന് പിടിക്കുകയും ചെയ്യാം. ഫാമില് പ്രവേശിക്കാന് സന്ദര്‍ശക ഫീസ് ഈടാക്കാറില്ല. പക്ഷെ, പിടിച്ച മീന് കൊണ്ട് പോകണമെങ്കില് പണം കൊടുക്കണം. മീനൊന്നും കിട്ടിയില്ലെങ്കില് പണവും കൊടുക്കണ്ട. ഒരു കിലോ മീനിന് ഇരുനൂറു രൂപയാണ് സന്തോഷ് ഈടാക്കുന്നത്. ചിലപ്പോള് ഒരു മീനിന് തന്നെ രണ്ടുകിലോയോളം തൂക്കമുണ്ടാവും. യാതൊരു വിധ കീടനാശിനികളോ വിഷമോ കലരാത്ത മീനായതിനാല് ആളുകള് അവര് പിടിച്ച മീന് വീട്ടില് കൊണ്ടു പോകാറാണ് പതിവ്. ആളുകള് ഒഴിവുസമയം ഇതുപോലുള്ള പഴയകാല വിനോദങ്ങള്‍ക്കായി ചെലവഴിക്കുന്നത് കാണുന്നത് തന്നെ സന്തോഷകരമാണെന്ന് സന്തോഷ് പറയുന്നു.\nപിടിച്ച മീനിനെ തിരികെ വെള്ളത്തിലേക്ക് വിടാറില്ല. മീന് പിടിക്കാനുള്ള ചൂണ്ട ഇവിടെ നിന്ന് തന്നെ നല്‍കും. സന്ദര്‍ശകര്‍ക്ക് അവര്‍ക്കിഷ്ടമുള്ളത്രയും സമയം മീന് പിടിക്കാനായി ചെലവഴിക്കാം. വാരാന്ത്യങ്ങളിലും അവധിദിവസങ്ങളിലും ഇവിടെയാകെ തിരക്കാകും. ഫാമിനെക്കുറിച്ച് അറിഞ്ഞ് ബേപ്പൂരില് നിന്നും കൊയിലാണ്ടിയില് നിന്നുമൊക്കെ ആളുകള് വരാറുണ്ട്. മീന് പിടിത്തം ജനങ്ങള് ആസ്വദിക്കുന്നതാണ് തന്റെ സന്തോഷമെന്നാണ് സന്തോഷിന്റെ പക്ഷം.\nചുമ്മാ കുളത്തിന്റെ വക്കിലൂടെ അങ്ങുമിങ്ങും നടന്നു ചൂണ്ടയിടുക, ചൂണ്ടയിൽ മീന് കൊത്തുന്നത് കാണുക, അത്ര തന്നെ. ജീവിതത്തിലെ തിരക്കുകളില് നിന്നും കുറച്ച് സമയം ആശ്വാസം കണ്ടെത്താനും പിടിച്ച മീന് വീട്ടില് പാകം ചെയ്ത് കഴിക്കാനുമുള്ള അവസരമാണ് ഇവിടത്തെ മീന് പിടിത്തത്തിലൂടെ സന്ദര്‍ശകര്‍ക്ക് ലഭിക്കുന്നത്.\nഎട്ട് സെന്റ് സ്ഥലത്തില് നിര്‍മിച്ച കൃത്രിമ കുളം.ഫോട്ടോ: രാഹുല് ജി ആര്\nവിഷം തൊട്ടുതീണ്ടിയിട്ടില്ലാത്ത ശുദ്ധമായ മീന് വേണമെങ്കിലോ മീന് പിടിത്തം ഒന്ന് പരീക്ഷിക്കണമെന്നുണ്ടെങ്കിലോ നേരെ സന്തോഷ്‌കുമാറിന്റെ ഫാമിലേക്ക് വിട്ടാല് മതി. അവിടെ ചൂണ്ടയിട്ട് മീന് കൊത്തുന്നുണ്ടോയെന്ന് നോക്കിയിരിക്കാം. മീന് പിടിക്കുമ്പോള് മാത്രമല്ല, തിരികെ വീട്ടിലെത്തിയാലും ആ അനുഭവം നമുക്ക് മറക്കാന് സാധിക്കില്ലെന്നുറപ്പ്.\nWe forget some of the little things in life in the hustle and bustle of our routine ..


രജനികാന്ത് ഏപ്രിലില് രാഷ്ട്രീയ പാര്‍ട്ടി പ്രഖ്യാപിക്കും? തെരഞ്ഞെടുപ്പ് മുന്നില് കണ്ട് നീക്കമെന്ന് സൂചന | News Moments | The world in your palm top\nരജനികാന്ത് ഏപ്രിലില് രാഷ്ട്രീയ പാര്‍ട്ടി പ്രഖ്യാപിക്കും? തെരഞ്ഞെടുപ്പ് മുന്നില് കണ്ട് നീക്കമെന്ന് സൂചന\nചെന്നൈ: രജനികാന്ത് വരുന്ന ഏപ്രിലില് രാഷ്ട്രീയ പാര്‍ട്ടി പ്രഖ്യാപിക്കുമെന്ന് സൂചന. ഏപ്രില് 14ന് ശേഷം പാര്‍ട്ടി പ്രഖ്യാപനം ഉണ്ടാകുമെന്ന് രജനിയുടെ രാഷ്ട്രീയ ഉപദേശകരിലൊരാളായ തമിഴരുവി മണിയന് പറഞ്ഞതായി ഇന്ത്യന് എക്‌സ്പ്രസ് റിപ്പോര്‍ട്ട് ചെയ്യുന്നു. ഇതിന് ശേഷം സംസ്ഥാന ജാഥ നടത്താനാണ് പദ്ധതി. തെരഞ്ഞെടുപ്പിന് തയ്യാറെടുക്കുന്നതിന്റെ ഭാഗമായാണ് നീക്കം.\nഎഐഎഡിഎംകെയില് നിന്ന് പ്രധാനപ്പെട്ട നേതാക്കള് രജനിക്കൊപ്പം എത്തുമെന്നാണ് സൂചന. ഓഗസ്റ്റിലായിരിക്കും പാര്‍ട്ടിയുടെ ആദ്യ സമ്മേളനം. സെപ്റ്റംബറില് രജനി സംസ്ഥാന ജാഥ നടത്തും. ഇതോടെ തെരഞ്ഞെടുപ്പ് പ്രചാരണത്തില് സജീവമാകുമെന്നും തമിഴരുവി മണിയന് പറഞ്ഞു. പാട്ടാളി മക്കള് കക്ഷി രജനിയുടെ പാര്‍ട്ടിയുമായി സഖ്യത്തിലെത്തുമെന്നും വിവരമുണ്ട്.\nനിലവില് ബിജെപിക്കും എഐഎഡിഎംകെയ്ക്കും ഒപ്പം ചേര്‍ന്നാണ് പിഎംകെ പ്രവര്‍ത്തിക്കുന്നത്. രജനി പാര്‍ട്ടി പ്രഖ്യാപിച്ചാല് ആ പാര്‍ട്ടിയില് ലയിക്കുമെന്ന് പുതിയ നീതി പാര്‍ട്ടി നേതാവ് എസി ഷണ്‍മുഖം നേരത്തേ പ്രഖ്യാപിച്ചിട്ടുണ്ട്. ഡിഎംകെ ആണ് ലക്ഷ്യമെന്നതിനാല് ബിജെപിയുടെ പിന്തുണയും രജനിയുടെ പാര്‍ട്ടിക്ക് ലഭിക്കുമെന്നാണ് കരുതുന്നത്.


തിരിച്ചുവരവിന്‍െറ ആരവം | Madhyamam\ndate_range 8 Nov 2015 8:12 AM GMT\nതുടര്‍ച്ചയായ പരാജയങ്ങളില്‍നിന്ന് ശക്തമായി തിരിച്ചുവന്ന ഇടതുമുന്നണി തദ്ദേശതെരഞ്ഞെടുപ്പില് ഉജ്ജ്വല വിജയമാണ് നേടിയത്. അരുവിക്കരയല്ല കേരളമെന്ന് സൂചന നല്‍കുന്നതാണ് ഈ ഫലം. ഭരണത്തുടര്‍ച്ചക്ക് കോപ്പുകൂട്ടവെ ബാര്‍കോഴ അടക്കമുള്ള ആരോപണങ്ങളുടെ പടുകുഴിയില് വീണ യു.ഡി.എഫിന് കനത്ത ആഘാതം. കോണ്‍ഗ്രസിലെയും യു.ഡി.എഫിലെയും കലഹവും അസംതൃപ്തരുടെ പോരും നേതൃമാറ്റആവശ്യവും അടക്കമുള്ള പ്രതിസന്ധിയാണ് യു.ഡി.എഫിനും കോണ്‍ഗ്രസിനും ഇനിയുണ്ടാവുക. എസ്.എന്.ഡി.പി സഖ്യം ഏശിയില്ളെങ്കിലും സംസ്ഥാനത്താകെ ബി.ജെ.പി സാന്നിധ്യമറിയിച്ചു. ലോക്സഭാതെരഞ്ഞെടുപ്പില് തലസ്ഥാനത്ത് നാല് നിയമസഭാ പരിധിയില് മേധാവിത്തം നേടിയ ബി.ജെ.പി, നഗരത്തിലെ 35 കോര്‍പറേഷന് വാര്‍ഡില് വിജയിച്ച് രണ്ടാമത്തെ കക്ഷിയാവുകയും ഒരു ജില്ലാപഞ്ചായത്ത് ഡിവിഷനിലും രണ്ട് ഗ്രാമപഞ്ചായത്തുകളിലും വെന്നിക്കൊടി നാട്ടി ഭാവിയിലും വെല്ലുവിളിയാകുമെന്ന് സൂചന നല്‍കുകയും ചെയ്തു. യു.ഡി.എഫിലെ സൗഹൃദമത്സരത്തില് മലപ്പുറത്തെ മുസ്ലിം ലീഗ് കോട്ടകള് ഉലഞ്ഞു.\nഎല്ലാ മേഖലയിലും വന് തിരിച്ചുവരവാണ് ഇടതുമുന്നണി നടത്തിയത്. 943 ഗ്രാമപഞ്ചായത്തുകളില് 551ല് ഇടതു മുന്നണി മേല്‍ക്കൈ നേടി. 418ല് വ്യക്തമായ ഭൂരിപക്ഷം. 2010ല് 322 സ്ഥലത്ത് മാത്രമാണ് അവര്‍ക്ക് മുന്നിലത്തൊനായത്. തൂക്കുസഭകളില് ചിലതിലെ ഭരണംകൂടി ലഭിച്ചതോടെ ഏറ്റവുമൊടുവില് 365 ഗ്രാമപഞ്ചായത്തുകളിലാണ് അവര് ഭരിച്ചിരുന്നത്. 200നടുത്ത് ഗ്രാമപഞ്ചായത്തുകളില് കൂടി നേട്ടമുണ്ടാക്കാന് ഇടതിനായി. കഴിഞ്ഞതവണ 539ല് മേല്‍ക്കൈ നേടുകയും 604ല് പിന്നീട് ഭരണം നേടുകയും ചെയ്ത യു.ഡി.എഫ് ഇക്കുറി 365ല് മാത്രമാണ് മുന്നില്‍വന്നത്. 255 ഇടത്താണ് ഭൂരിപക്ഷം. കഴിഞ്ഞതവണ മൂന്ന് പഞ്ചായത്തുകളില് ഭരണം നടത്തിയ ബി.ജെ.പിക്ക് ഇക്കുറി മൂന്നില് വിജയിക്കാനും 10 ഇടത്ത് മുന്നില്‍വരാനും കഴിഞ്ഞു. 152 ബ്ളോക് പഞ്ചായത്തുകളില് 90 ലും ഇടതുമുന്നണിക്കാണ് മേധാവിത്തം. 83ല് ഭരണം ഉറപ്പിച്ചു. കഴിഞ്ഞതവണ 61ല് മാത്രമായിരുന്നു അവര്‍ക്ക് ഭരണം. 91 ബ്ളോക്കുകള് ഭരിച്ചിരുന്ന യു.ഡി.എഫ് 61ലൊതുങ്ങി. അതില്‍തന്നെ ഭൂരിപക്ഷം നേടിയത് 57ലും.\nനിയമസഭാതലത്തോടടുത്ത് നില്‍ക്കുന്ന ജില്ലാ പഞ്ചായത്തുകളില് നേരിയ മുന്‍തൂക്കം മാത്രമേ ഇടതിനുള്ളൂ. തിരുവനന്തപുരം, കൊല്ലം, കോഴിക്കോട്, കണ്ണൂര്, ആലപ്പുഴ, പാലക്കാട്, തൃശൂര് എന്നിവ ഇടതുമുന്നണിയും പത്തനംതിട്ട, വയനാട്, ഇടുക്കി, കോട്ടയം, മലപ്പുറം, എറണാകുളം എന്നിവ യു.ഡി.എഫും വിജയിച്ചു. കാസര്‍കോട്ട് ആര്‍ക്കും ഭൂരിപക്ഷമില്ല. കഴിഞ്ഞതവണ യു.ഡി.എഫിന് എട്ടും ഇടതിന് ആറുമായിരുന്നു. 87 മുനിസിപ്പാലിറ്റികളില് ഇരുപക്ഷവും ഒപ്പത്തിനൊപ്പമാണ്. 45ല് ഇടതിനും 40ല് യു.ഡി.എഫിനുമാണ് മേധാവിത്തം. ഇതില് 25ല് വീതമാണ് ഭൂരിപക്ഷം. തൂക്കുസഭകളാണ് പലതും. പാലക്കാട് ബി.ജെ.പി വലിയ കക്ഷിയായി. കഴിഞ്ഞതവണ 59 മുനിസിപ്പാലിറ്റികളില് 37ല് യു.ഡി.എഫിനായിരുന്നു ഭരണം. യു.ഡി.എഫിന് 22 ലേ വിജയിക്കാനായുള്ളൂ. ആറ് കോര്‍പറേഷനുകളില് കൊല്ലവും കോഴിക്കോടും വ്യക്തമായ മേധാവിത്തത്തോടെ ഇടത് നിലനിര്‍ത്തി. തിരുവനന്തപുരം ബി.ജെ.പിയുടെ കുതിപ്പില് തൂക്കുസഭയായി. ഒപ്പത്തിനൊപ്പം നില്‍ക്കുന്ന തൃശൂരിലും കണ്ണൂരിലും സ്വതന്ത്രരുടെ നിലപാട് നിര്‍ണായകമാകും.\nതദ്ദേശവാര്‍ഡുകളുടെ എണ്ണത്തിലും മേല്‍ക്കൈ ഇടതിനാണ്. ഗ്രാമപഞ്ചായത്തുകളില് 7626 വാര്‍ഡുകള് ഇടത് നേടിയപ്പോള് 6323 എണ്ണം യു.ഡി.എഫിന് കിട്ടി. 933 എണ്ണം ബി.ജെ.പിക്കാണ്. ബ്ളോക്കില് 1088 വാര്‍ഡുകളാണ് ഇടതു മുന്നണിക്ക്. 917 എണ്ണം യു.ഡി.എഫിന്. ജില്ലാ പഞ്ചായത്തിലെ 331 വാര്‍ഡുകളില് 178 എണ്ണം ഇടതും 146 എണ്ണം യു.ഡി.എഫും നേടി. മുനിസിപ്പാലിറ്റിയില് 1319 എണ്ണം നേടിയ യു.ഡി.എഫാണ് മുന്നില്. 1263 എണ്ണം ഇടതിന് കിട്ടി. കോര്‍പറേഷനുകളില് 196 വാര്‍ഡില് ഇടതിന് ജയിക്കാനായപ്പോള് 143ല് യു.ഡി.എഫ് ജയിച്ചു. 51 വാര്‍ഡ് ബി.ജെ.പിക്കും ലഭിച്ചു.\n2006നുശേഷമുള്ള തുടര്‍ച്ചയായ തോല്‍വിയുടെ കണക്കുതീര്‍ത്ത് തിരിച്ചുവരവിന്‍െറ സൂചന നല്‍കുകയാണ് ഇടതുമുന്നണി. കോഴയാരോപണങ്ങളുടെ പടുകുഴിയില് വീണ യു.ഡി.എഫിന് അവരുടെ നിലപാടുകള്‍ക്കേറ്റ കനത്ത തിരിച്ചടിയും. വര്‍ഗീയരാഷ്ട്രീയം കളിക്കുന്ന ബി.ജെ.പി ഇടത്-വലതുമുന്നണികളുടെ ഇതുവരെ ഭദ്രമായ ഭൂമിക തുളച്ച് പിടിമുറുക്കുന്നു. നിയമസഭാ തെരഞ്ഞെടുപ്പിന്‍െറ സെമിഫൈനലായി വിലയിരുത്തപ്പെടുന്ന തദ്ദേശതെരഞ്ഞെടുപ്പ്ഫലം നിലപാടുകള് തിരുത്താനും മതേതര കാഴ്ചപ്പാട് ഉയര്‍ത്താനും മുന്നണികള്‍ക്കുള്ള പാഠമാവുകയാണ്.\nബാര് കോഴക്കേസില് തുടരന്വേഷണം നേരിടുന്ന മന്ത്രി കെ.എം. മാണിയുടെ രാജി സമ്മര്‍ദം തെരഞ്ഞെടുപ്പ് ഫലം ശക്തമാക്കും. യു.ഡി.എഫ് സംസ്ഥാനമൊട്ടാകെ പിന്നോട്ടുപോയപ്പോള് പാലായില് കേരള കോണ്‍ഗ്രസിന്‍െറ വിജയം ആഘോഷിച്ച് ബാര് കോഴക്കേസ് ജനം തള്ളിയെന്ന് അവകാശപ്പെടുകയാണ് മാണി. കോണ്‍ഗ്രസില് നിന്നുതന്നെ മാണിക്കെതിരെ ശക്തമായ നീക്കം വരും. കോണ്‍ഗ്രസില് ഉമ്മന് ചാണ്ടിയുടെ മേധാവിത്തം ചോദ്യംചെയ്യപ്പെടുന്നതിനും ഭാവിയില് ഈ ഫലം വഴിയൊരുക്കും. ബി.ജെ.പി ശക്തിപ്രാപിക്കുന്ന സാഹചര്യത്തില് നേരിടാന് നേതൃമാറ്റമെന്ന വാദവും ഉയരാം. അടുത്ത മുഖ്യമന്ത്രിസ്ഥാനാര്‍ഥി ആരെന്ന ചോദ്യമാണ് ഇടതുമുന്നണിയെ ഇനി അലോസരപ്പെടുത്തുക.\nപ്രതിപക്ഷനേതാവ് വി.എസ്. അച്യുതാനന്ദന് ഒരു തവണ കൂടി മത്സരത്തിന് തയാറായാല് പാര്‍ട്ടിക്ക് വഴങ്ങാതിരിക്കാനാവില്ല. സി.പി.ഐയെ പോലെയുള്ള ഘടകകക്ഷികള് വി.എസിനുവേണ്ടി വാദിക്കുകയും ചെയ്യുന്നു. അദ്ദേഹത്തെ മാറ്റിനിര്‍ത്തി അനുകൂല സാഹചര്യം കളയാന് സി.പി.എം തയാറാകുമോയെന്നതാണ് പ്രശ്നം. പ്രത്യേകിച്ചും വെള്ളാപ്പള്ളി ബി.ജെ.പിയോട് അടുത്തിരിക്കെ അതിനെ ഒറ്റക്ക് നേരിട്ട വി.എസിനെ അതേ ആവേശത്തില് നിലനിര്‍ത്തേണ്ടത് പാര്‍ട്ടിയുടെ ആവശ്യവുമാകും.\nവെള്ളാപ്പള്ളി-ബി.ജെ.പി സഖ്യം തങ്ങളുടെ മണ്ണ് ചോര്‍ത്തുമെന്നുഭയന്ന് ഒന്നിച്ചുനീങ്ങിയ ഇടതുമുന്നണിക്ക് മെച്ചപ്പെട്ട വിജയം കിട്ടിയപ്പോള് വെള്ളാപ്പള്ളിയെ ഒപ്പംകൂട്ടിയ ബി.ജെ.പിക്ക് അത് നഷ്ടക്കച്ചവടമായില്ല. സംസ്ഥാനത്തെമ്പാടും അവര് സാന്നിധ്യമുറപ്പിച്ചു. അതിന് ആനുപാതികമായ ഗുണം എസ്.എന്.ഡി.പിക്ക് കിട്ടിയില്ല. മുന്നാക്ക വോട്ടുകള് നിലനിര്‍ത്താനും പിന്നാക്കവോട്ടുകളിലേക്ക് അല്‍പം കടന്നുകയറാനും അവര്‍ക്കായി. അടുത്ത നിയമസഭാതെരഞ്ഞെടുപ്പില് കനത്ത വെല്ലുവിളി ചില മണ്ഡലങ്ങളിലും ബി.ജെ.പി ഉയര്‍ത്തുമെന്ന് ഉറപ്പായി. ഇടതിന്‍െറ മാത്രമല്ല, ഇരുമുന്നണികളുടെയും വോട്ടും ബി.ജെ.പി പിടിക്കുമെന്നും ഫലം വെളിപ്പെടുത്തി.\nഅഴിമതി ആരോപണങ്ങള്, ബാര്‍കോഴ അടക്കമുള്ള വിഷയങ്ങളില് ജനം സര്‍ക്കാറിനെതിരെ തിരിഞ്ഞുവെന്ന് ജനവിധി വെളിവാക്കുന്നു. അതിന്‍െറ നേട്ടം ഇടതിന് മാത്രമല്ല, കുറെ സ്ഥലങ്ങളില് ബി.ജെ.പിക്കും ഗുണമായി. യു.ഡി.എഫ് വിട്ട പി.സി. ജോര്‍ജ് കോട്ടയത്തെ സ്വന്തം തട്ടകത്തില് മികവ് കാട്ടി. സ്വന്തം സ്വാധീനം തെളിയിച്ച അദ്ദേഹം ഇടത് മുന്നണിയിലേക്കുള്ള പാത സുഗമമാക്കുകയും ചെയ്തു. എന്നാല് ആര്. ബാലകൃഷ്ണപിള്ളക്ക് കരുത്ത് കാട്ടാനായില്ല. കൊട്ടാരക്കരയില് അദ്ദേഹത്തിന്‍െറ ആറ് സ്ഥാനാര്‍ഥികള് ദയനീയമായി തോറ്റു. ഇടതില് നിന്ന് യു.ഡി.എഫിലേക്ക് മാറിയ ആര്.എസ്.പിക്കും ശക്തികേന്ദ്രമായ കൊല്ലത്ത് കനത്ത തിരിച്ചടിയേറ്റു. ലോക്സഭാ തെരഞ്ഞെടുപ്പില് ഇടുക്കിയില് വിജയം നേടിയ ഹൈറേഞ്ച് സംരക്ഷണ സമിതി താല്‍ക്കാലിക പ്രതിഭാസമല്ളെന്ന് തെളിയിച്ചു. യു.ഡി.എഫിലേക്ക് ചേക്കേറിയ പല പാര്‍ട്ടികളും ഇടതിലേക്ക് മടങ്ങാന് താല്‍പര്യം പ്രകടിപ്പിച്ചിട്ടുണ്ട്. പുതിയ സാഹചര്യത്തില് അത് യാഥാര്‍ഥ്യമായിക്കൂടെന്നുമില്ല.\nസംസ്ഥാന രാഷ്ട്രീയത്തില് തുടര്‍ച്ചയായി നഷ്ടമായിരുന്ന വോട്ട് അടിത്തറ തദ്ദേശത്തില് തിരിച്ചുപിടിക്കാന് എല്.ഡി.എഫിനായി. നിയമസഭയില് നേരിയ ഭൂരിപക്ഷത്തില് ഭരണം നഷ്ടമായശേഷം തുടര്‍ച്ചയായ മൂന്ന് ഉപതെരഞ്ഞെടുപ്പില് നേരിട്ട പരാജയത്തിന്‍െറ പഴി സി.പി.എമ്മിനാണ് ഏറെ ലഭിച്ചത്. അതുകൊണ്ടുതന്നെ ഇപ്പോഴത്തെ വിജയത്തിന്‍െറ ക്രെഡിറ്റും സി.പി.എം നേതൃത്വത്തിന് അവകാശപ്പെട്ടതാണ്. ഇത്തവണ ഒറ്റ മനസ്സോടെ മുകള്‍തട്ട് മുതല് കീഴ്ഘടകംവരെ സി.പി.എം നിലകൊണ്ടതോടെ എല്.ഡി.എഫിന് പ്രചാരണത്തില് മുന്‍തൂക്കവും ലഭിച്ചു. ‘നായക’ വിഷയം ബാധിക്കാതെ പോയതിന് കാരണവും അതായിരുന്നു. എളമരം കരീമിനെതിരായ വിജിലന്‍സ് റിപ്പോര്‍ട്ടും ബാധിച്ചില്ളെന്നാണ് കോഴിക്കോട് ജില്ലയിലെ മുന്‍തൂക്കം തെളിയിക്കുന്നത്.\nമലബാറിലെ മുസ്ലിം ന്യൂനപക്ഷത്തിനിടയിലും തൃശൂര് ഉള്‍പ്പെടുന്ന മധ്യകേരള ക്രൈസ്തവ വിഭാഗത്തിലും വിശ്വാസ്യതയുടെ തുരുത്ത് സൃഷ്ടിക്കാനായി എന്നത് വരുംനാളുകളില് എല്.ഡി.എഫിന് സഹായകരമാവും. സാമുദായിക അടിത്തറയുള്ളവര് കൂടെയില്ലാത്തതാണ് തിരിച്ചടിക്ക് കാരണമെന്ന വിമര്‍ശം ഉയരുമ്പോഴാണിത്. ഇത്തവണ ആര്.എസ്.പിയും ജനതാദളും കൂടെയില്ലാതെയാണ് എല്.ഡി.എഫ് തെരഞ്ഞെടുപ്പിനെ നേരിട്ടത്. ആര്.എസ്.പിയെ കൊല്ലത്തും ദളിനെ മലബാറിലും നിഷ്പ്രഭമാക്കാന് കഴിഞ്ഞത് വിജയത്തിന്‍െറ മാറ്റ് കൂട്ടുന്നതാണ്. കാരായി രാജന്‍െറയും കാരായി ചന്ദ്രശേഖരന്‍െറയും വിജയവും കണ്ണൂര് കോര്‍പറേഷനിലെ മുന്നേറ്റവും രാഷ്ട്രീയ പ്രതിയോഗികള്‍ക്കുള്ള മറുപടിയായി നേതൃത്വത്തിന് ഉയര്‍ത്തിക്കാട്ടാനാവും.\nതങ്ങള് അജണ്ട നിശ്ചയിക്കുന്നതിന് മുമ്പ് കടന്നുവന്ന വിഷയങ്ങളെ പ്രതിരോധിക്കാനായത് എല്.ഡി.എഫ് നേട്ടങ്ങള്‍ക്ക് അടിത്തറ ഒരുക്കിയവയില് ഒരു കാരണമാണ്. എസ്.എന്.ഡി.പി- ബി.ജെ.പി കൂട്ടുകെട്ടും ദേശീയതലത്തിലെ വര്‍ഗീയ ആക്രമണവും ഉയര്‍ത്തി മതേതര ഭൂരിപക്ഷ സമുദായങ്ങളിലും മതന്യൂനപക്ഷങ്ങള്‍ക്കിടയിലും ഒരുപോലെ ആഴ്ന്നിറങ്ങാന് അവര്‍ക്കായി. വി.എസ്. അച്യുതാനന്ദന്‍െറ കടന്നാക്രമണത്തിന് മുന്നില് വെള്ളാപ്പള്ളി നിഷ്പ്രഭനായി. വെള്ളാപ്പള്ളിയുടെ തട്ടകമായ ആലപ്പുഴയില് വി.എസ് 18 യോഗങ്ങളിലാണ് സംസാരിച്ചത്. വി.എസും പിണറായി വിജയനും കോടിയേരി ബാലകൃഷ്ണനും അടങ്ങുന്ന നേതൃനിര ആര്.എസ്.എസിനെതിരെ നടത്തിയ കടന്നാക്രമണം മുസ്ലിം വിഭാഗത്തിനിടയില് വിശ്വാസ്യതയുണ്ടാകാന് കാരണമായി. മലബാറില് യു.ഡി.എഫിനോടൊപ്പമായിരുന്ന മുസ്ലിം വോട്ടുകളില് ഒരു ഭാഗം ലഭിക്കാനും ഇത് ഇടയാക്കി. മുസ്ലിംലീഗിനെ എതിര്‍പക്ഷത്ത് പ്രതിഷ്ഠിച്ച് നേട്ടം കൊയ്യാനുള്ള ബി.ജെ.പി നീക്കത്തെയും നേരിട്ടത് ഗുണകരമായി. ഒരുകാലത്ത് അനൗദ്യോഗിക വിലക്കുണ്ടായിരുന്ന കണ്ണൂരില് വി.എസിനെ കൊണ്ടുവന്നതിലൂടെ ഐക്യസന്ദേശം താഴെതട്ടിലേക്കും പൊതുസമൂഹത്തിലേക്കും പകരാനും സി.പി.എമ്മിന് കഴിഞ്ഞു. ബി.ജെ.പിയിലേക്ക് പ്രവര്‍ത്തകര് കൊഴിയുന്നുവെന്ന പ്രചാരണത്തിന്‍െറ മുന ഒടിക്കാനും സാധിച്ചു. തിരുവനന്തപുരത്ത് വര്‍ക്കല മുനിസിപ്പാലിറ്റി പ്രദേശത്തും നീലേശ്വരത്തും സി.പി.എമ്മിന് ലഭിച്ച നേട്ടം ഇതാണ് കാണിക്കുന്നത്. ഇടുക്കിയില് ഹൈറേഞ്ച് സംരക്ഷസമിതിയുടെ സഹായത്തോടെ തൊടുപുഴ മുനിസിപ്പാലിറ്റിയിലും നേട്ടം കൊയ്തു. യു.ഡി.എഫ് കോട്ടയായ വയനാട്ടിലെ മാനന്തവാടി മുനിസിപ്പാലിറ്റിയില് എല്.ഡി.എഫ് വലിയ കക്ഷിയായതും സുല്‍ത്താന് ബത്തേരിയില് മുന്നേറിയതും വോട്ട് അടിത്തറ വ്യാപിക്കുന്നതിന് തെളിവാണ്. കണ്ണൂര് മുനിസിപ്പാലിറ്റിയില് നടത്തിയ പടയോട്ടം യു.ഡി.എഫിന് എതിരായ ഭരണവിരുദ്ധ വികാരത്തിന്‍െറ അളവുകോലായാണ് ചൂണ്ടിക്കാട്ടപ്പെടുന്നത്. കോട്ടയത്ത് ഈരാറ്റുപേട്ട മുനിസിപ്പാലിറ്റിയില് പി.സി. ജോര്‍ജിന്‍െറ സഹായത്തോടെ കടന്നുകയറിയതും നിയമസഭാ തെരഞ്ഞെടുപ്പില് എല്.ഡി.എഫിന് സഹായകമാവും.\nTAGS:panchayat election 2015


ഒറ്റപ്പെടൽ…! ***** Anamika S | i Vartha\nപാകിസ്ഥാനെതിരെ ഐക്യരാഷ്ട്രസഭയിൽ സമ്മർദം ശക്തമാക്കി ഇന്ത്യ.\nഭര്‍ത്താവ് ജസ്റ്റിന് ജാമ്യമില്ല\n‘ഞാന് വിവാഹിതനായ ഒരു പുരുഷനുമായി പ്രണയത്തില്; പ്രണയം തുറന്നുപറഞ്ഞ് അഭയ\nമാളിനുള്ളിൽ 15കാരിയോട് ലൈംഗികാതിക്രമം\nറിയല് കശ്മീരിനെതിരായ മത്സരം മാറ്റിവെക്കണമെന്ന് മിനര്‍വ\nഭാരതാംമ്പേ നിന്റെ നെഞ്ചിൽ ……….. കത്രീന വിജിമോൾ\nഅഭിമന്യു. *********** Anil T.V\nഞമ്മന്റെ പ്രണയദിനാശംസകൾ ഇന്നാ പിടിച്ചോ …………. എൻ.കെ അജിത് ആനാരി\nപറഞ്ഞുപറഞ്ഞ് ………. നൗഷാദ് താമല്ലാക്കൽ\nജോയി ചെമ്മാച്ചേലിന്റെ വിയോഗം സാംസ്കാരിക കേരളത്തിന് തീരാനഷ്ടം: ഡോ. മാമൻ സി. ജേക്കബ്.( ശ്രീകുമാർ ഉണ്ണിത്താൻ )\nജോയ് ചെമ്മാച്ചേലിന്റെ നിര്യാണം അമേരിക്കൻ മലയാളി സമൂഹത്തിന് തീരാനഷ്ടം :മാധവൻ ബി.നായർ ……….ശ്രീകുമാർ ഉണ്ണിത്താൻ\nപാകിസ്ഥാനെതിരെ കടുത്ത നടപടിക്ക് ഇന്ത്യ\nലോക്സഭാ തെരഞ്ഞെടുപ്പിലെ പ്രധാന വിഷയം ശബരിമലയെന്ന് ഭൂരിപക്ഷം പേർ\nടിക്ടോക്ക് നിരോധിക്കാനൊരുങ്ങി സർക്കാർ !\nഅച്ഛനെയും അമ്മയേയും പിരിഞ്ഞ് ജീവിക്കാന് കഴിയാത്തതിനാല് വിവാഹം കഴിക്കാന് താനില്ല സായ് പല്ലവി\nവാലന്റൈൻസ് ദിനത്തിൽ പ്രതികാരത്തിനുമുണ്ട് അവസരം !\nനിയന്ത്രണംവിട്ട കാര് മറിഞ്ഞ് ഇന്ത്യക്കാരായ ദമ്പതികള് മരിച്ചു\nയുണൈറ്റഡിനെ അട്ടിമറിച്ച് പി.എസ്.ജി\nമലയാള മനസ്സിനെ മയക്കിയ മരണമില്ലാത്ത ആ മൂന്നക്ഷരത്തിനു മുന്നിൽ മഹാപ്രണാമം. ………………… Mahin Cochin\nHome എഴുത്തുപുര ഒറ്റപ്പെടൽ…! ***** Anamika S\nഒറ്റപ്പെടൽ…! ***** Anamika S\nPosted By: editoron: July 12, 2018 In: എഴുത്തുപുരNo Comments\nറിട്ട. അദ്ധ്യാപികയായ ലീല ടീച്ചറുടെ വീട് പെയിന്റ് ചെയ്യാൻ വന്നതായിരുന്നു അനീഷ് അവിടെ. രണ്ടു ദിവസമായി ജോലി തുടങ്ങീട്ട്, പഴയ രീതിയിലുള്ള രണ്ടു നില കെട്ടിടമാണത്.\nജോലിക്കിടയിൽ പണി ഏറ്റെടുത്ത മേസ്ത്രി ചന്തപ്പൻ അകത്തേക്കു നോക്കി\n“ശ്യാമളെ , ശ്യാമളെ ” എന്ന് വിളിച്ചു പക്ഷെ വിളികേട്ടത് ലീല ടീച്ചറാണ്, “എന്താ ചന്തപ്പാ എന്തെങ്കിലും വേണോ? ”\n” ടീച്ചറെ ആ ശ്യാമളയോട് കുടിക്കാൻ കുറച്ചു വെള്ളം കോലായിൽ കൊണ്ട് വെക്കാൻ പറയുമോ ”\n“ശ്യാമള തൊഴുത്തിലോ മറ്റോ ആണ് ഞാൻ കൊണ്ട് വരാം”. ടീച്ചർ വെള്ളവുമായി കോലായിലേക്ക്\n“ഇവിടെ വെക്കാലെ ചന്തപ്പാ”\n“ആ ഇവിടെ വച്ചോളു .”\n“ചന്തപ്പാ ആ അടുക്കള കൂടെ ഒന്ന് പെയിന്റ് ചെയ്യണം അകെ മുഷിഞ്ഞിട്ടുണ്ട് ഞാൻ നിന്നോട് വീടിനു പുറം ഭാഗം മാത്രം മതിനാണ് പറഞ്ഞത് പക്ഷെ അത് കൂടി ചെയ്തോളു സാധനം വേണെങ്കിൽ വാങ്ങിച്ചു ബില്ല് തന്നോളൂ. ”\n” അങ്ങനെയാവട്ടെ ടീച്ചറെ” .\nഅനീഷ് ഭക്ഷണത്തിനു ശേഷമുള്ള വിശ്രമ സമയത്തുഫോണിലൂടെ ഇംഗ്ലീഷിൽ രസതന്ത്രത്തിന്റെ ക്ലാസ് എടുക്കുന്നപോലെ സംസാരിക്കുന്ന കേട്ടപ്പോൾ മുതൽ ടീച്ചർ അവനെ ശ്രദ്ധിച്ചിരുന്നു.\nഅന്ന് വൈകീട്ട് കൂലി വാങ്ങുമ്പോൾ ചന്തപ്പൻ അനീഷിനോട് പറഞ്ഞു\n” നീ വേഗം പോകല്ലേ എനിക്ക് നിന്നോട് ഒരു കാര്യം പറയാനുണ്ട് നമുക്ക് ഒരുമിച്ച് പോകാം “.\nമറ്റു ജോലിക്കാർ കൂലിയും വാങ്ങിച്ചു അവിടുന്ന് പോയി.\n“ടീച്ചറെ ആള് ഇതാ ഇനി ടീച്ചർ നേരിട്ട് പറഞ്ഞോളൂ”\nഅനീഷ് ആകാംക്ഷയോടെ ടീച്ചറെ നോക്കി\n“അനീഷ് എന്നാണല്ലേ പേര് ”\n“ഞാൻ ചന്തപ്പനോട് ഒരു കാര്യം പറയാൻ ഏൽപ്പിച്ചിരുന്നു പക്ഷെ മൂപ്പര് എന്നോട് നേരിട് പറയാൻ തന്നെയാ പറയുന്നേ , വേറൊന്നുല്ല അനീഷ് എത്ര വരെ പഠിച്ചു ”\n“രസതന്ത്രത്തിൽ പിജി ചെയ്തു അതിനു ശേഷം ബിഎഡ് പിന്നെ നെറ്റും കിടീട്ടുണ്ട് ”\n“ഞാൻ രണ്ടു ദിവസായി ശ്രദ്ധിക്കുന്നു ജോലിയുടെ ഇടവേളയിൽ ഫോണിൽ ക്ലാസ് എടുക്കുന്നത് പോലെ സംസാരിക്കുന്നു അത് പോലെ മറ്റുളവരോടൊന്നും അധികം വർത്തനമില്ലാതെ ജോലി ചെയ്യുന്നു.\nഞാനിന്നലെ ചന്തപ്പനോട് ഇതിനെ പറ്റി പറഞ്ഞപ്പോൾ മൂപ്പര് പറഞ്ഞത് , ഏതോ കോളേജിൽ പഠിപ്പിച്ചിരുന്നു ചന്തപ്പന്റെ കൂടെ കൂടിട്ട് രണ്ടു മാസമേ ആയുള്ളൂ കൂടുതൽ അറിയില്ല എന്നാണ്.\nഒരു കാര്യം പറഞ്ഞാൽ സമ്മതിക്കുമോ? മറ്റൊന്നുമല്ല എന്റെ മക്കൾ നടത്തുന്ന ഒരു സ്കൂൾ ഉണ്ട് ചെന്നൈയിൽ മകളും ഭർത്താവുമാണ് നടത്തുന്നത്, മരുമകൻ പ്രിൻസിപ്പൽ ആണ് , അവിടെ കെമിസ്ട്രി ക്കു പ്ലസ് ടു വിനു ടീച്ചറിനെ ആവശ്യമുണ്ട് താല്പര്യമുണ്ടെങ്കിൽ അവരുടെ നമ്പർ തരാം വിളിക്കുമോ?\nവയ്യാത്ത അമ്മയുണ്ടെന്നു ഇയാൾ പറഞ്ഞിരുന്നു. വേറെ പ്രശ്നങ്ങൾ ഇല്ലെങ്കിൽ അമ്മയെ ഇവിടെ ആക്കാമല്ലോ.”\nഅനീഷ് ടീച്ചർ പറയുന്നതും ശ്രദ്ധിച്ചു ടീച്ചറെ നോക്കി നിൽക്കുകയാണ് ഒരു ദീർഘ നിശ്വാസം വിട്ടു അനീഷ് മറുപടി പറയാൻ തുടങ്ങി\n” ആദ്യം ടീച്ചറോട് നന്ദി പറയുന്നു ഇങ്ങനെ ഒരു ഓഫർ തന്നതിന് പക്ഷെ ഞാൻ ഇത് വളരെ ബഹുമാനത്തോടെ നിരസിക്കുന്നു . തെറ്റിദ്ധരിക്കരുത് ടീച്ചറിനെ പോലൊരാൾ ഇത് പോലെ ഒരു ഓഫർ തരുമ്പോൾ\nഅതിൽ കൂടുതൽ ആലോചിക്കാൻ ഇല്ല സ്വീകരിക്കുക തന്നെയാണ് വേണ്ടത്, പക്ഷെ എനിക്ക് ഇപ്പോ അങ്ങനെ ഒരു ജോലി വേണ്ട. വേറൊന്നുമല്ല ഞാൻ കോളേജ് അധ്യാപകന്റെ അപ്പോയ്ന്റ്മെന്റ് ഓർഡർ പ്രതീക്ഷിച്ചിരിക്കുകയാ.\nഎന്റെ അച്ഛന്റെ സ്വപ്നമായിരുന്നു എന്നേ ഒരു കോളേജ് അധ്യാപകൻ ആയി കാണുക എന്നത്. ഇപ്പോ വേറെ തടസ്സങ്ങൾ ഒന്നുമില്ലെങ്കിൽ ഒരു മാസത്തിനുള്ളിൽ അത് സാധിക്കും .\nപക്ഷെ അത് കാണാൻ അച്ഛൻ ഇല്ലാ എന്നതാണ് എന്നെ വേദനിപ്പിക്കുന്നത്. കഴിഞ്ഞ കുറച്ച നാളായി എന്റെ നാട്ടിന് അടുത്തുള്ള ഒരു പ്രൈവറ്റ് കോളേജിൽ അധ്യാപകൻ ആയി ജോലി ചെയ്യുകയായിരുന്നു രണ്ടു മാസമേ ആയുള്ളൂ\nഅവിടെ രാജി വച്ചിട്ട്, ഈ ജോലി ഉറപ്പായപ്പോൾ ഞാൻ തന്നെ പറഞ്ഞിട്ട് അവർ എന്റെ ഒഴിവിലേക് മറ്റൊരാളെ നിയമിച്ചു. അവിടെയുള്ള കുട്ടികൾ സംശയം ചോദിക്കാൻ വിളിക്കുന്നതാണ് നേരത്തെ ടീച്ചർ കേട്ടത്. ”\nഅനീഷ് ഇത് പറഞ്ഞു നിർത്തിയപ്പോൾ ടീച്ചർ അവനോട് അച്ഛനെ പറ്റി ചോദിച്ചു\n” ചന്തപ്പന് കൂടുതൽ ഒന്നും അറീലലെ ഇയാളുടെ ഭാര്യ വീടിന്റെ അടുത്താണെന് പറഞ്ഞു അച്ഛനെന്താ പറ്റിയത് “.\n” അച്ഛൻ കൂലിപ്പണിക്കാരൻ ആയിരുന്നു ഇന്നത് എന്നൊന്നുമില്ല എല്ലാ ജോലിയും ചെയ്യും, വീടിന്റെ തൊടിയിലുള്ള തെങ്ങിന് തടം കോരുമ്പോൾ കുഴഞ്ഞു വീഴുകയായിരുന്നു ഞാൻ കൂടെ ഉണ്ടായിരുന്നു അപ്പോൾ തന്നെ ഹോസ്പിറ്റലിൽ എത്തിച്ചു പക്ഷെ ഞങ്ങള്ക് ഭാഗ്യമില്ലാതെ പോയി..! ഹാർട്ട് അറ്റാക്ക് ആയിരുന്നു.”\nകണ്ണൊക്കെ നിറഞ്ഞു അകെ വല്ലാത്തൊരവസ്ഥായിൽ ആണ് അവൻ ഇത്രയും പറഞ്ഞത്\n“അമ്മക്ക് എന്താണസുഖം? ”\nഅത് കേട്ടപ്പോള് അവന്റെ മുഖം കൂടുതൽ വല്ലാതായി . അത് കണ്ടപ്പോൾ ടീച്ചർക്ക് ചോദിക്കേണ്ടിയിരുന്നില്ല എന്ന് തോന്നി.\n” ഞാൻ വെറുതെ അറിയാൻ ചോദിച്ചന്നെ ഉള്ളു വിഷമമാണെങ്കിൽ പറയണ്ട ”\nഅവൻ കർചീഫ് എടുത്ത് മുഖം തുടച്ചു കൊണ്ട് പറഞ്ഞു\n“ഞാൻ ഇവിടെ വരുന്നതിനു മുമ്പേ ടീച്ചറെ പറ്റി കേട്ടിരുന്നു പാവപെട്ടവർക് പഠിക്കാൻ സൗകര്യം ചെയ്യുന്നതും, ജോലി ഇല്ലാത്തവർക് മക്കളുടെ കമ്പന്യിൽ ജോലി വാങ്ങി കൊടുത്തതും ഒക്കെ. ചന്തപ്പേട്ടൻ തന്നെയാണ് കൂടുതലും പറഞ്ഞത് .\nഅതുകൊണ്ട് ടീച്ചറിനെ പോലൊരാളോട് എന്റെ കാര്യം പറയുന്നതിൽ വിഷമം ഒന്നുല. എന്റെ അമ്മക്ക് ടീച്ചർ വിചാരിക്കും പോലെ അസുഖം ശരീരത്തിനല്ല മനസിനാണ്, എന്നുവെച്ചു ഭ്രാന്തൊന്നുമല്ല.\nഒരുതരം താളം തെറ്റൽ അപ്പോ അമ്മക്ക് അമ്മയെ പോലും ഓര്മയുണ്ടാവൂല ഒരേ ഇരിപ്പാണ് ഒന്നും മിണ്ടാതെ അങ്ങനെ…! അമ്മയുടെ ജീവിതത്തിലെ രണ്ടു ആത്മാക്കൾ ഒന്നും മിണ്ടാതെ അമ്മയെ വിട്ടു പോയപ്പോളുള്ള\nഒരു തരം മരവിപ്പ്.\nസ്വർഗം പോലുള്ള എന്റെ കുടുംബത്തിൽ അച്ഛന്റെ മരണമാണ് ആദ്യ ദുരന്തം .\nഅതോടെ ‘അമ്മ മാനസികമായി പാതി തളർന്നു, ഒട്ടു പ്രതീക്ഷിക്കാത്ത നേരത്തു ജീവന്റെ പാതി പോയപ്പോ അമ്മക്ക് പൊരുത്ത പെടാൻ വളരെ ബുദ്ധിമുട്ടായി.\nഞാൻ ഡിഗ്രി കഴിഞ്ഞു റിസൾട്ട് വെയിറ്റ് ചെയ്യുകയായിരുന്നു ,ചേച്ചി ബിഎഡ് ചെയുകയിരുന്നു ആ സമയം. അങ്ങനെ നാലു മാസം കഴിഞ്ഞപ്പോൾ പെട്ടെന്നൊരു ദിവസം ചേച്ചി അവള്കിഷ്ടപെട്ടവന്റെ കൂടെ ഇറങ്ങി പോയി.\nഇങ്ങനെ ഒരു ഇഷ്ടം അവള്കുള്ളതായി ആർക്കും അറീലയിരുന്നു. അതോടെ ‘അമ്മ അധികം തളർന്നു. ചേച്ചിക്കെങ്ങനെ പോകാൻ തോന്നി എന്നുള്ളത് എനിക്കിന്നും അജ്ഞാതമാണ് ,\nഒരു പക്ഷെ ഇനി അച്ഛനില്ലാത്ത കൊണ്ട് ഒന്നും നടക്കില്ല എന്നു കരുതീട്ടോ അല്ലെങ്കിൽ അയാൾ നിർബന്ധിച്ചോ ഒന്നും അറീല.\nഅമ്മയുടെ വിഷമം കണ്ടിട്ട് രണ്ടു മാസം കഴിഞ്ഞപ്പോൾ ചേച്ചിയെ പോയി കൂട്ടി വരണം എന്ന് വിചാരിച്ചിരിക്കുമ്പോൾ ആണ് പെട്ടന്നു ചേച്ചിയും ഞങ്ങളെ വിട്ടു പോകുന്നത്.\nആത്മഹത്യ ആയിരുന്നു, കാരണം ഇന്നും വ്യക്തമല്ല അതോടെ ‘അമ്മ ഇ സ്ഥിതിയിൽ ആയി. ചേച്ചി പോയത് ഉൾകൊള്ളാൻ കഴിഞ്ഞില്ല അമ്മയുടെ ഇ അവസ്ഥാ കാരണം എനിക്ക് അതൊന്നും അന്വഷിക്കാൻ കഴിഞ്ഞില്ല ഡോക്ടറും മരുന്നും ആയിരുന്നു കുറെ കാലം.\nഅല്ലെങ്കിൽ തന്നെ കാരണം അറിഞ്ഞത് കൊണ്ട് നഷ്ടങ്ങൾ തിരിച്ചു വരില്ലലോ..! ഏറെ നാളത്തെ ചികിത്സക് ശേഷം ഡോക്ടറുടെ അഭിപ്രായത്തിൽ അമ്മക്ക് ഇപ്പോ വല്യ കൊഴപ്പം ഇല്ല , പക്ഷെ മരുന്ന് മുടക്കരുത്, മാത്രമല്ല ഒരു കാരണവശാലും ഒറ്റക്കിരുന്നു ഓരോന്ന് ചിന്തിക്കാൻ അനുവദിക്കരുത് എന്നാണ്.\nപിന്നെ പതിയെ ഞാൻ പി ജി ക്കു ജോയിൻ ചെയ്ത അത് കമ്പ്ലീറ്റ് ആക്കി അച്ഛന്റെ ആഗ്രഹം മനസ്സിൽ ഉള്ളത് കൊണ്ട് മാത്രം.\nകോളേജ് കഴിഞ്ഞ വന്നു പാർട്ടൈം ജോലി ചെയ്തും വീട്ടിലെ തൊടിയിൽ പച്ചക്കറി നാട്ടു വളർത്തിയും ഒക്കെ അതിനുള്ള പണം കണ്ടത്തി.\nഅടുത്ത വീട്ടിലെ ചേച്ചിയാണ് അമ്മയെ പകൽ സമയം ശ്രദ്ധിക്കാറു അവർ ഒരു കൂടെപ്പിറപ്പിനെ പോലെ കരുതി അമ്മക്കെല്ലാം ചെയ്തു കൊടുക്കും .\nആദ്യമൊക്കെ ഞാൻ രാവിലെ ഭക്ഷണം ഉണ്ടാക്കി വച്ചിട്ടാണ് പോകാറ്, ചേച്ചി വന്നു എടുത്ത് കൊടുക്കും കൂടുതൽ സമയവും ചേച്ചിയുടെ വീട്ടിലാണ് ‘അമ്മ അപ്പോൾ. അവര്ക് ചെറിയ ചെറിയ അടുക്കള കാര്യമൊക്കെ സഹായിച്ചു അങ്ങെനെ കഴിഞ്ഞു,\nചേച്ചി അമ്മയെ ഒറ്റക് വിടുകയേ ഇല്ല. പതിയെ ‘അമ്മ പഴയ പോലെ ആയി . എന്നാലും ഇടക്ക് ഓരോ ദിവസം ഒന്നും മിണ്ടില്ല…!\nഇപ്പോൾ അവിടെ അവരുടെ മകൾ പ്രസവിച്ചിട്ടുണ്ട് രണ്ടു മാസം ആയി, ഗർഭിണി ആയതു മുതൽ അവൾ ഇവിടെ ആയിരുന്നു.\nഅവൾ ഇവരുടെ വീട്ടിലെ വന്നത് മുതൽ ‘അമ്മ പഴയ ‘അമ്മ അല്ല അകെ മാറി അവളെ പരിചരിക്കലും ഭക്ഷണം കഴിപ്പിക്കലും ഒക്കെ ആയി വളരെ സന്തോഷത്തിൽ ആയിരുന്നു.\nഇപ്പോ പ്രസവിച്ചപ്പോൾ ചേച്ചി പറയുന്നത് ചേച്ചിയേക്കാൾ ശ്രദ്ധയോടും സ്നേഹത്തോടെയുമാ കുഞ്ഞിനേയും മകളെയും ‘അമ്മ പരിചരിക്കുന്നത് എന്നാണ്.\nകുറെ നാളുകൾക് ശേഷം ഞാനും ഇപ്പോ മനസ് നിറഞ്ഞു സന്തോഷിക്കുകയാ അമ്മയുടെ മുഖത്തെ ചിരികാണുമ്പോൾ. ഇ കഴിഞ്ഞ ഒരു വർഷത്തിനിടയിൽ ‘അമ്മ ഒരു ദിവസം പോലും പഴയ അസുഖമുള്ള അമ്മയായില്ല “.\nഇതും പറഞ്ഞു അവൻ നിർത്തിയിട്ടു കർചീഫ് കൊണ്ട് ഒന്നൂടി കണ്ണും മുഖവും എല്ലാം തുടച്ചു എന്നിട്ട് ടീച്ചറിനെയും ചന്തപ്പെട്ടനേയും മാറി നോക്കി.\nഅപ്പോൾ ചന്തപ്പേട്ടൻ പറഞ്ഞു\n” എനിക്കിതൊന്നും അറീലയിരുന്നു അളിയൻ വിളിച്ചിട്ടു ഒരാളെ അങ്ങോട്ട് അയക്കും അയാൾക്കു ജോലി കൊടുക്കണം എന്ന് മാത്രമേ പറഞ്ഞുള്ളു ”\n“മ്മ് അതെ രാജേട്ടനെ മുമ്പേ അറിയാം അച്ഛനുമായുള്ള ബന്ധമാണ്. കുറച്ചു നാളത്തേക്ക് ഒരു ജോലി വേണം എന്നുപറഞ്ഞപ്പോൾ ചന്തപ്പേട്ടനെ കാണാനാണ് പറഞ്ഞത്. ”\n” എന്നെ അലട്ടുന്ന പ്രശനം ഇപ്പോ അടുത്ത വീട്ടിലെ ചേച്ചിയുടെ മകൾ അടുത്തമാസം കഴിഞ്ഞാൽ വിദേശത്തേക് പോകും കൂടെ ചേച്ചിയും പോകും കുഞ്ഞിനെ നോക്കാൻ മാത്രമല്ല ചേച്ചിക്കും പ്രായം കൂടി വരികയാണ് ഒറ്റക്ക് താമസിയ്ക്കാൻ പ്രയാസം ആണ്.\nചേച്ചി ഇന്നാള് എന്നോട് ഇ കാര്യം പറഞ്ഞു , അമ്മയെ ഓർത്തിട്ട് ചേച്ചിക് നല്ല വിഷമം ഉണ്ട് അമ്മയെ ആര് നോക്കുമെന്നു. പക്ഷെ അവർക്കു അവരുടേതായ കാര്യങ്ങൾക്കു പോയില്ലേ പറ്റൂ , ഇതെന്നെ അവർ ആയതുകൊണ്ടാണ് ഇത്രയേറെ സഹായിച്ചത്.\nഞാൻ അവരോട് പറഞ്ഞു നിങ്ങൾ ധൈര്യമായി പോയ്കൊള്ളു ഞാൻ വഴി കണ്ടിട്ടുണ്ട് എന്ന് . പക്ഷെ എന്റെ മുന്നിൽ ഇത് വരെ ഒരു വഴിയും കാണുന്നില്ല.\nഇനി ജോലി കിട്ടിയാലും ദൂരെ ആണെങ്കിൽ അവിടെ ഒന്ന് ശരിയാകും വരെ അമ്മയെ എവിടെ ആക്കുമെന്നു ഒരെത്തും പിടിയുമില്ല.”\nഅനീഷ് നിർത്തിയപ്പോൾ ടീച്ചർ ചോദിച്ചു\n” അച്ഛന്റേം അമ്മയുടെയും ബന്ധുക്കൾ? ”\n“അച്ഛൻ ആരോരുമില്ലാത്ത അമ്മയെ സ്വന്തം ഇഷ്ട്ടത്തിനു കല്യാണം കഴിച്ചപ്പോൾ അച്ഛനെ വീട്ടിലെ നിന്നും പുറത്താക്കി, മരിച്ചു എന്നറിഞ്ഞപ്പോൾ പോലും തിരിഞ്ഞു നോക്കിയിട്ടില്ല സഹോദരങ്ങൾ.\nഅച്ഛനും പിനീട് അങ്ങോട്ട് പോയിട്ട് ഇല്ലെന്നാണ് ‘അമ്മ പറയുന്നത് . അമ്മക്ക് പറയത്തക്ക ബന്ധുക്കൾ ഒന്നും ഉണ്ടായിരുന്നില്ല അകെ ഒരു അച്ഛമ്മ മാത്രായിരുന്നത്രെ അവരും അമ്മയുടെ കല്യാണം കഴിഞ്ഞ ഏറെ കഴിയും മുന്നേ മരിച്ചു ”\n“അനീഷേ ഞാൻ പറഞ്ഞതിൽ ജോലിയല്ലേ ഇപ്പോ വേണ്ടതുള്ളൂ അമ്മയെ ഇവിടെ അക്കാമല്ലോ. ഞങ്ങളിവിടെ മൂന്ന് പേരുണ്ട് എല്ലാരും ജീവിതത്തിൽ ഒരു തരത്തിൽ അല്ലങ്കിൽ മറ്റൊരുതരത്തിൽ ഒറ്റപ്പെട്ടവർ ഞാനും പിന്നെ ഇവിടെ സഹായത്തിനു നിൽക്കുന്ന ശ്യാമള ,\nപിന്നെ കുട്ടികളുടെ അച്ഛന്റെ അകന്ന ബന്ധത്തിലുള്ള ഒരു അനാഥ കുട്ടിയും പേര് ശ്രീജ അവൾ ഡിഗ്രി ഫസ്റ്റ് ഇയർ നു പഠിക്കുമ്പോൾ ആണ് ഒരപകടത്തിൽ അച്ഛനും അമ്മയും നഷ്ടപെടുന്നത് തുടർന്നു പഠിക്കാൻ കഴിഞ്ഞില്ല.\nഅവളുടെ അമ്മായിടെ കൂടെ ആയിരുന്നു അവർക്കും പഠിപ്പിക്കാൻ കഴിഞ്ഞില്ല. കഴിഞ്ഞ കൊല്ലം മക്കൾ വെക്കാഷന് നാട്ടിൽ വന്നപ്പോൾ ഇവളുടെ കാര്യം അറിഞ്ഞു ഇങ്ങോട്ടു കൂട്ടീട്ടു വന്നു.\nഇപ്പോൾ ഈ വര്ഷം മുതൽ കോളേജിൽ പോകുന്നുണ്ട്. അവളും അവള്കുകഴിയുന്നതൊക്കെ ഒരുകീട്ടു ആണ് പോകാറ്. പഠിക്കാൻ മിടുക്കിയ.\nപിന്നെ പോരാത്തതിന് പശുവും കോഴിയും ഒക്കെ ഇണ്ട് ഇതിനെയൊക്കെ ധനലാഭം പ്രതീക്ഷിച്ചു പോറ്റുന്നതല്ല എനിക്കും ശ്യാമളക്കും മിണ്ടി പറയാനും തല്ലു കൂടാനും ഒക്കെ വേണ്ടിട്ട് പോറ്റുന്നതാണ് ശ്യാമളയാണ് അതിനെ പരിപാലിക്കുന്നത്.\nശ്യാമള ഈ ചന്തപ്പന്റെ അനിയത്തിയാണ് ”\n” അതെ എന്റെ പെങ്ങളാ ഇവരുടെ മക്കൾ ഒരാൾ ദുബായിലും മറ്റൊരാൾ ബോംബയിൽ പിന്നെ നേരത്തെ പറഞ്ഞ മകൾ മദ്രാസിൽ ആണ് അവർ വിളിച്ചിട്ട് എന്നോട് പറഞ്ഞു അമ്മക്ക് സഹായത്തിനു ഒരാൾ വേണം രാത്രിയിലും അമ്മയോടൊപ്പം നിൽക്കാൻ കഴിയുന്ന വിശ്വസിക്കാൻ കൊള്ളാവുന്ന ഒരാൾ വേണമെന്ന് .\nഅങ്ങനെ വിശ്വസിച്ച ഏല്പിക്കാൻ എനിക്ക് എന്റെ പെങ്ങൾ മാത്രമേ ഉള്ളു . സ്നേഹിച്ച ആള് കാലുമാറിയതിന്റെ പേരിൽ വിവാഹം വേണ്ടാന്ന് വച്ച് ജീവിച്ച എന്റെ പെങ്ങൾ.\nഅവൾ അവിടെയായിലും അദ്വാനിക്കും ഇവിടെ ആയാലും അങ്ങനെ തന്നെ അത് കൊണ്ട് അവൾക് എന്തെങ്കിലും നല്ലത് ഉണ്ടാവുന്നുണ്ടേൽ നല്ലതല്ലേ. ”\nപിന്നെ ടീച്ചർ പറഞ്ഞു\n“അത് കൊണ്ട് അനീഷിന് ഈ വീടും പരിസരവും ഇഷ്ട്ടപെട്ടെങ്കിൽ അമ്മയോട് പറഞ്ഞിട്ട് അമ്മേയെയും കൂട്ടി വാ അമ്മയെ ഇവിടെ പറഞ്ഞു നിർത്തുന്ന കാര്യം ഞാനേറ്റു. വേറെ അനീഷിന് ബുദ്ധിമുട്ടില്ലെങ്കിൽ.\nഎനിക്കെന്റെ മക്കളോട് പറയേണ്ട കാര്യമേ ഉള്ളു. ഞാൻ എന്ത് പറഞ്ഞാലും അവര്ക് വിരോധം ഉണ്ടാവൂല പ്രത്യേകിച്ച് എന്നെ പോലുള്ള ഒരു സ്ത്രീയാണ് എന്നത് കൊണ്ട്. ”\n” അനീഷേ ഈ ഒറ്റപ്പെടൽ ആണ് ജീവിതത്തിലെ ഏറ്റവും വലിയ വേദന. എനിക്ക് എന്റെ മക്കൾ ഒന്നിനും ഒരു കുറവും വരുത്തുന്നില്ല പക്ഷെ എങ്കിലും അവർ അടുത്തില്ലെന്നുള്ളത് എന്നെ വല്ലാതെ വിഷമിപ്പിക്കും.\nഎനിക്കറിയാം അവര്ക് എന്റടുത്തു വന്നു നിന്നാൽ അവരുടെ കാര്യങ്ങൾ നടക്കില്ലെന്നു അത് കൊണ്ട് ഞാൻ അതുമായി പൊരുത്തപ്പെട്ടു. അത് പോലെ എനിക്ക് അവരോടൊപ്പവും പോയി നിന്നാൽ ഇത് പോലെ കഴിയില്ലെന്നു .\nവേറൊന്നും കൊണ്ടല്ല അവരുടെ അച്ഛനുറങ്ങുന്ന മണ്ണാണിത് എന്റെ കണ്ണടയും വരെ അവിടെ വിളക്ക് വക്കണം പിന്നെ ഇവിടുത്തെ ആച്ചി പയിനോട് രണ്ടു വർത്താനം മിണ്ടാതെ ഉറങ്ങാൻ കഴിയില്ല.\nഎന്റെ മക്കളെ ഞാൻ ദിവസവും കാണുന്നുണ്ട് ഇല്ലെങ്കിൽ വിളിക്കും…! ആഹ്ഹ നീ ഞാൻ പറഞ്ഞപോലെ അമ്മയെ കൂട്ടിട്ടു വാ.. ”\n” എന്റെ അമ്മയെ ഒരു അഗതി മന്ദിരത്തിൽ ആക്കാൻ എനിക്ക് മനസ്സു സമ്മതിക്കാത്തത് കൊണ്ടാണ് ഇല്ലങ്കിൽ അമ്മയെ പോലുള്ളവരുടെ കൂടെ ആകുമ്പോൾ അമ്മയ്ക്കും പ്രയാസം ഉണ്ടാവില്ലായിരുന്നു .\nഇപ്പോ ടീച്ചർ ഇങ്ങനെ ഒരു കാര്യം പറഞ്ഞപ്പോൾ എനിക്ക് രണ്ടാമതൊന്നു ആലോചിക്കേണ്ട ഇതുപോലുള്ള ഒരുഅന്തരീക്ഷത്തിൽ ‘അമ്മ തികച്ചും സന്തോഷമായിരിക്കും എനിക്കുറപ്പുണ്ട് .\nഅമ്മയുടെ തീരുമാനം എന്താന്നറിയട്ടെ ഞാൻ ഇന്ന് തന്നെ അമ്മയോട് പറയും. ടീച്ചർ ഇപ്പോ എന്നോട് കാണിച്ചത് വല്യ കാര്യമാ അടുത്ത വീട്ടിലെ ചേച്ചി ചെയ്തത് പോലെ വലുത്.\nനിങ്ങളെയൊക്കെ എന്റെ മരണം വരെ മറക്കാൻ കഴിയില്ല.. കൂടുതൽ പറഞ്ഞു ഇ കാര്യം ചെറുതാക്കുന്നില്ല. വരാം പോട്ടെ…”\nഇതും പറഞ്ഞു അനീഷ് ചന്തപ്പേട്ടനോടും ടീച്ചറിനോടും യാത്ര പറഞ്ഞിറങ്ങി.\nഅവന്റെ ജീവിതത്തിന്റെ പ്രതീക്ഷകൾ വീണ്ടും വാനോളം ഉയർന്നു.. അതിനു സാക്ഷിയായി അസ്തമയ സൂര്യനും പൊന്കിരണങ്ങളോടെ നിന്നു…!\nവൽകഷ്ണം: ജീവിതത്തിൽ ഒറ്റപ്പെടൽ വല്ലാത്ത വേദനയാണ് ഓരോരുത്തരും അത് ഓരോ രീതിയിൽ ആണ് പൊരുത്തപെടുക ചിലർ അനീഷിന്റെ അമ്മയെ പോലെ ചിലർ ടീച്ചറിനെ പോലെ മറ്റു ചിലർ മറ്റു തരത്തിൽ.\nഒറ്റപെട്ടു പോയവരുടെ കഥ.\nഇതൊൻപതാമത്തെയാൽ മരം …………….. Ashokan Marayoor\nഇലഞ്ഞി മരം. ———– ഹുസൈൻ പാണ്ടിക്കാട്.


Mammootty started working for Shafaq. - Malayalam Filmibeat\nസൽമാൻ ഖാന്റെ ആ രണ്ട് ചിത്രങ്ങളും കങ്കണ നിരസിച്ചു, അക്ഷയ് കുമാറിനൊപ്പവും അഭിനയിച്ചില്ല, കാരണം ഇതാണ്\nNews പിസി ജോര്‍ജിനെതിരെ പോലീസ് കേസെടുത്തു; രണ്ടാംപ്രതി... കുടുക്കിയത് ആ ഫോണ് സംഭാഷണം\nFinance ഓഹരി വില കുതിച്ചുയരുന്നോ? കരുതിയിരിക്കണം ഓപ്പറേറ്റര്‍മാരുടെ 'ചതിക്കുഴികള്'\nLifestyle ജാതകത്തില് പിതൃദോഷമോ; ഇവ നട്ട് പരിപാലിച്ചാല് നീങ്ങാത്തതായി ഒന്നുമില്ല\nTechnology ഐഫോൺ 13 സീരിസ് നിങ്ങൾക്കും സ്വന്തമാക്കാം, ഇന്ത്യയിലെ വിൽപ്പന ആരംഭിച്ചു\nAutomobiles റേസിംഗ് യെല്ലോ ഷേഡിൽ പുത്തൻ കളിപ്പാട്ടം സ്വന്തമാക്കി നടി മംമ്ത മോഹൻദാസ്\nSports IPL 2021: സഞ്ജുവോ റിഷഭോ കേമന്? ഡല്‍ഹി x രാജസ്ഥാന് പോരാട്ടം നാളെ, എല്ലാ കണക്കുകളുമിതാ\nമമ്മൂട്ടിയുടെ ബോളിവുഡ് ചിത്രം ഷഫാഖ്\n| Published: Friday, July 13, 2001, 5:30 [IST]\nമമ്മൂട്ടി നായകനായി അഭിനയിക്കുന്ന ഹിന്ദി ചിത്രത്തിന് ഷഫാഖ് എന്നു പേരിട്ടു. നവാഗത സംവിധായകനായ ബപ്പാദിത്യ റാവു സംവിധാനം ചെയ്യുന്ന ഈ ചിത്രത്തിന്റെ ഷൂട്ടിംഗ് തുടങ്ങിക്കഴിഞ്ഞു. രവീണാ ടാണ്ടനാണ് നായിക.\nജബാര് പട്ടേലിന്റെ ഡോ. ബി.ആര് അംബേദ്കറില് അഭിനയിച്ച ശേഷം മമ്മൂട്ടി അഭിനയിക്കുന്ന ആദ്യ ഹിന്ദിചിത്രം കൂടിയാണിത്. അനീതിക്കെതിരെ പ്രതികരിക്കുന്ന അഭിഭാഷകന്റെ വേഷമാണ് ഷഫാഖില് മമ്മൂട്ടി അവതരിപ്പിക്കുന്നത്. ഈ നടന് കൈകാര്യം ചെയ്ത വേഷങ്ങളില് മലയാളികള് ഏറെ ഇഷ്ടപ്പെടുന്ന ഒരു വേഷം.\nഷഫാഖില് ഈ വേഷം ലഭിച്ചതില് മമ്മൂട്ടിയും ഏറെ സന്തോഷവാനാണ്. ഈ വേഷം എനിക്കേറെ ഇണങ്ങുന്നതാണ്. ഒരു ക്രിമിനല് വക്കിലായാണ് ഞാന് അഭിനയിക്കുന്നത്. രവീണ എന്റെ ഭാര്യയായി അഭിനയിക്കുന്നു. അവരെ പക്ഷെ ഞാന് ഇതുവരെ കണ്ടിട്ടില്ല കേട്ടോ.-- മമ്മൂട്ടിയുടെ കമന്റ്.\nതന്റെ ആദ്യചിത്രമായ ധര്‍ത്തീപുത്ര് മമ്മൂട്ടി ഇന്നും ഓര്‍ക്കാനിഷ്ടപ്പെടാത്ത ഒരു അധ്യായമാണ്. തന്റെ ഹിന്ദി അരങ്ങേറ്റം അല്പം ചിന്താക്കുറവോടെയായിരുന്നുവെന്ന് മമ്മൂട്ടി പറയുന്നു. പക്ഷെ അംബേദ്കര് തനിക്ക് ദേശീയ അവാര്‍ഡു നേടിത്തന്ന കാര്യവും മമ്മൂട്ടി മറക്കുന്നില്ല. ഒരു അഭിനേതാവെന്ന നിലയില് ഞാന് മലയാളത്തിലാണ് തുടങ്ങിയത്. ഇപ്പോള് ഹിന്ദിയും തമിഴിലും എന്തിന് തെലുങ്കില്‍പ്പോലും എനിക്ക് വേഷങ്ങളായി, മമ്മൂട്ടി പറയുന്നു.\nStory first published: Friday, July 13, 2001, 5:30 [IST]\nOther articles published on Jul 13, 2001\nഭര്‍ത്താവിനെ പോലീസ് കൊണ്ട് പോയതോടെ വിവാഹമോചന വാര്‍ത്ത എത്തി; ഒടുവില് ശില്‍പയുടെ അടുത്തേക്ക് കുന്ദ്ര എത്തി\nപ്ലസ് ടു വില് പഠിക്കുമ്പോള് തുടങ്ങിയ പ്രണയമാണ്; അഭിനയം പോരെന്ന് പറഞ്ഞ് ഒഴിവാക്കിയ നിമിഷത്തെ കുറിച്ച് ആനന്ദ്\nമത്സരാര്‍ഥികൾക്ക് ചുംബനത്തിനൊപ്പം കടിയും; നടി ഷംന കാസിമിനെതിരെ വിമര്‍ശനവുമായി ഒരു കൂട്ടം ആളുകള്


അരങ്ങേറ്റത്തില് തന്നെ സെഞ്ച്വറികള് കുറിച്ച് ശ്രദ്ധേയനായ ചരിത്രമുള്ളതിനാല് രാജ്‌കോട്ട് ടെസ്റ്റിലെ ശ്രദ്ധപോയത് മുഴുവനും ഷായുടെ ബാറ്റിലേക്കായിരുന്നു.\nആദ്യമായാണ് ഒരു ടെസ്റ്റിന് മുമ്പ് ഇന്ത്യ ടീമിനെ പ്രഖ്യാപിക്കുന്നത്. അതും പന്ത്രണ്ട് പേര്! രാജ്‌കോട്ട് ടെസ്റ്റില് വിന്‍ഡീസിനെതിരെ ഒരുങ്ങുമ്പോള് പൃഥ്വി ഷാ എന്ന പതിനെട്ടുകാരനും ഈ പന്ത്രണ്ട് പേരിലുണ്ടായിരുന്നു. തന്റെ അരങ്ങേറ്റമാകും എന്ന് ഏറെക്കുറെ ഉറപ്പിച്ചിരുന്നു. അരങ്ങേറ്റത്തില് തന്നെ സെഞ്ച്വറികള് കുറിച്ച് ശ്രദ്ധേയനായ ചരിത്രമുള്ളതിനാല് രാജ്‌കോട്ട് ടെസ്റ്റിലെ ശ്രദ്ധപോയത് മുഴുവനും ഷായുടെ ബാറ്റിലേക്കായിരുന്നു. പ്രതീക്ഷ തെറ്റിച്ചില്ല. രഞ്ജിക്കും ദുലീപ് ട്രോഫിക്കും പിന്നാലെ പൃഥ്വിഷാ അന്താരാഷ്ട്ര ടെസ്റ്റിലും സെഞ്ച്വറിയോടെ വരവറിയിച്ചു. 134 റണ്‍സ് നേടിയ പൃഥ്വിഷാ, ബിഷുവിന്റെ പന്തില് പുറത്തായി.\nസെഞ്ച്വറിയോടെ സ്വന്തമാക്കിയ നേട്ടങ്ങള്\nഅരങ്ങേറ്റത്തില് തന്നെ ഇന്ത്യക്ക് വേണ്ടി സെഞ്ച്വറി നേടുന്ന പ്രായം കുറഞ്ഞ കളിക്കാരന് എന്ന റെക്കോര്‍ഡ്\nഅരങ്ങേറ്റത്തില് തന്നെ വേഗമേറിയ സെഞ്ച്വറി നേടുന്ന മൂന്നാമത്തെ താരമാവാനും പൃഥ്വിഷാക്ക് ആയി. ഇന്ത്യയുടെ ശിഖര് ധവാന് ആസ്‌ട്രേലിയക്കെതിരെ 85 പന്തില് സെഞ്ച്വറി കുറിച്ചു. 93 പന്തില് സെഞ്ച്വറി നേടിയ ഡ്വെയ്ന് സ്മിത്താണ് രണ്ടാമത്. 99 പന്തില് സെഞ്ച്വറി കുറിച്ച് പൃഥ്വിഷാ മൂന്നാമതായി.\nഈ ക്ലബ്ബിലേക്ക് വേഗമെത്തി എന്ന പ്രത്യേകതയും പൃഥ്വിക്കുണ്ട്. 2004ന് ശേഷം ധവാന്റെ വേഗമേറിയ അരങ്ങേറ്റ സെഞ്ച്വറിക്ക്(2013)9വര്‍ഷങ്ങളെടുത്തുവെങ്കില് അഞ്ച് വര്‍ഷങ്ങള്‍ക്കുള്ളില് പൃഥ്വിഷാ വേഗമേറിയ അരങ്ങേറ്റ സെഞ്ച്വറികളിലൊന്ന് നേടി.\nPrithvi ShahINDvWI 2018Rajkot Test


idaneram: സുകൃത റാണി..!!!!!\nതമിഴ് നാട്ടിലെ ദലിത് ഫെമിനിസ്റ്റ് എഴുത്തു കാരി..!! തമിഴ് ഭാഷാ - സാഹിത്യ ത്തില് എം എ, എം ഫില്, ബി എഡ് നേടി റാണി പേട്ടിലെ ഗവ. ഹയര് സെക്കന്ററി സ്‌കൂളില് ജോലി ചെയ്യുന്നു. ശ്രീലങ്ക യിലെ തമിഴ് വംശജര്‍ക്കു നേരേ യുള്ള അതിക്ര മങ്ങള് ക്കെതി രേ കവികളുടെ പ്രതിരോ ധനിര തീര്‍ത്ത തില് മുന് കയ്യെ ടുത്തത് സുകൃത റാണി യാണ്. 'കൈപ്പത്രി യെന് കനവ് കേള്' തുട ങ്ങി നാല് കവിതാ സമാഹാര ങ്ങള് പ്രസിദ്ധീ കരിച്ചു. താന് എങ്ങ നെ ഒരു ദലിത് ഫെമിനി സ്റ്റായി സ്വയം നിര്‍ണ യിക്കപ്പെട്ടു എന്നതി നെക്കുറിച്ച് ഒരു നോവലും പ്രസിദ്ധീ കരിച്ചി ട്ടുണ്ട്. 'സുന്ദര രാമസ്വാമി വിരുതു അവാര്‍ഡ് ലഭിച്ചി ട്ടുണ്ട്...' പോരാട്ടം തുടരുന്ന ടീച്ചര്‍ക്ക് അഭിവാ ദ്യങ്ങള്...!!!! ജയ് ഭീം...!!!!


ജൂവലറികൾ തുറക്കാൻ അനുവദിക്കണമെന്ന് ആവശ്യം | 14Jun2021\nകൊച്ചി: ജൂൺ 16-നു ശേഷം കൂടുതൽ ഇളവുകൾ പ്രഖ്യാപിക്കുമ്പോൾ സ്വർണ വ്യാപാര ശാലകളും തുറന്നു പ്രവർത്തിക്കാൻ അനുവദിക്കണമെന്ന ആവശ്യമുയരുന്നു. വിവാഹ ആവശ്യത്തിനും മറ്റുമായി സ്വർണം വാങ്ങുന്നതിന് മാത്രമല്ല ആളുകൾ ജൂവലറികളിൽ എത്തുന്നത്. കടബാധ്യത തീർക്കാനും മറ്റുമായി കൈവശമുള്ള സ്വർണം വിൽക്കാനെത്തുന്നവരുമുണ്ടെന്ന് ഓൾ കേരള ഗോൾഡ് ആൻഡ് സിൽവർ മർച്ചന്റ്‌സ് അസോസിയേഷൻ (എ.കെ.ജി.എസ്.എം.എ.) അറിയിച്ചു.\nഈ മേഖലയെ ആശ്രയിച്ച് ഉപജീവനം നടത്തുന്നവരും പ്രതിസന്ധിയിലാണെന്ന് അസോസിയേഷൻ പറയുന്നു. സ്വർണാഭരണ നിർമാണ മേഖലയിൽ പണിയെടുക്കുന്ന മൂന്നു ലക്ഷത്തോളം തൊഴിലാളികളുണ്ട്. ഡൈ വർക്ക്, കട്ടിങ്, പോളിഷ്, കളറിങ്, ഹാൾ മാർക്കിങ് സെന്ററുകൾ, അനുബന്ധ മേഖലകൾ എന്നിവിടങ്ങളിലായി ജോലിചെയ്യുന്ന രണ്ടു ലക്ഷത്തോളം തൊഴിലാളികളുമുണ്ട്.\nജൂവലറികൾ കൂടുതൽ കാലം അടച്ചിടുന്നതുമൂലം കടബാധ്യതകൾ കൂടുകയും ആത്മഹത്യ പോലുള്ള പ്രവണതകളിലേക്ക് ഇത് നയിക്കുകയും ചെയ്യും. അതുകൊണ്ട്, ജൂൺ 16-നു ശേഷമുള്ള ഇളവുകൾ പ്രഖ്യാപിക്കുമ്പോൾ ജൂവലറികൾ തുറന്നു പ്രവർത്തിക്കാൻ അനുവദിക്കണമെന്നാണ് അസോസിയേഷൻ ആവശ്യപ്പെടുന്നത്.


ആള്‍വാര് പശു ഭീകരത: മൃതദേഹം ഉപേക്ഷിച്ചത് തല വെട്ടിമാറ്റിയ ശേഷം – Chandrika Daily\nBy chandrika Wednesday November 15, 2017 21:39 pm\nആള്‍വാര് പശു ഭീകരത: മൃതദേഹം ഉപേക്ഷിച്ചത് തല വെട്ടിമാറ്റിയ ശേഷം\nജയ്പൂര്: രാജസ്ഥാനിലെ ആള്‍വാറില് കാലിക്കടത്ത് ആരോപിച്ച് ഉമ്മര് (42) എന്ന മധ്യവയസ്‌കനെ കൊലപ്പെടുത്തിയെ കേസില് പിടിയിലായ രണ്ട് പേര് കുറ്റം സമ്മതിച്ചതായി പൊലീസ്. രാംവീര് ഗുജ്ജാര്, ഭഗ്‌വാന്…\nജയ്പൂര്: രാജസ്ഥാനിലെ ആള്‍വാറില് കാലിക്കടത്ത് ആരോപിച്ച് ഉമ്മര് (42) എന്ന മധ്യവയസ്‌കനെ കൊലപ്പെടുത്തിയെ കേസില് പിടിയിലായ രണ്ട് പേര് കുറ്റം സമ്മതിച്ചതായി പൊലീസ്. രാംവീര് ഗുജ്ജാര്, ഭഗ്‌വാന് സിങ് എന്നിവരാണ് സംഭവവുമായി ബന്ധപ്പെട്ട് പിടിയിലായത്. ഇരുവരും ഗോ രക്ഷാ സേനാംഗങ്ങളാണെന്ന് ആള്‍വാര് എ.എസ്.പി മൂല് സിങ് റാണ അറിയിച്ചു.\nഅതേ സമയം ഉമ്മറിനെ വെടിവെച്ചു കൊന്ന ശേഷം മൃതദേഹത്തില് നിന്നും തല വെട്ടി മാറ്റിയ ശേഷമാണ് റെയില്‍വേ ട്രാക്കില് തള്ളിയതെന്ന് പ്രതികള് പൊലീസിന് മൊഴി നല്‍കിയിട്ടുണ്ട്. ഗ്രാമത്തിലൂടെ ഒഴിഞ്ഞ ട്രക്ക് പോകുന്നത് കണ്ടെന്നും തിരിച്ചു വരുമ്പോള് അതില് പശുക്കള് ഉണ്ടാകുമെന്ന് തങ്ങള് സംശയിച്ചതായും പ്രതികള് പൊലീസിനോട് പറഞ്ഞു. പശുക്കളുമായി വരുമ്പോള് ട്രക്ക് തടയുന്നതിനായി ആദ്യം റോഡില് ആണികള് വിതറുകയായിരുന്നു. എന്നാല് തങ്ങള് പ്രതീക്ഷിച്ചതിലും ദൂരം ട്രക്ക് ഓടി. ആദ്യം തങ്ങള്‍ക്കു നേരെ ട്രക്കിലുള്ളവരാണ് വെടിയുതിര്‍ത്തതെന്നും പിന്നീട് അവരെ വെടിവെച്ച് വീഴ്ത്തുകയായിരുന്നെന്നുമാണ് പ്രതികള് പൊലീസിനോട് പറഞ്ഞത്. ഇരുവര്‍ക്കുമെതിരെ കൊലപാതകം, കൊലപാതക ശ്രമം, കലാപമുണ്ടാക്കല്, തെളിവ് നശിപ്പിക്കല് എന്നീ കുറ്റങ്ങള് ആരോപിച്ചാണ് കേസെടുത്തിട്ടുള്ളത്.\nഅതേ സമയം ട്രക്കിലുണ്ടായിരുന്ന ഉമ്മര്, താഹിര്, ജാവിദ് എന്നിവര് സ്ഥിരം കാലിക്കടത്തുകാരാണെന്നാണ് പൊലീസ് പറയുന്നത്. ഇവര് ഉപയോഗിക്കുന്ന പിക് അപ്പ് ട്രക്ക് യു.പിയില് നിന്നും മോഷ്ടിക്കപ്പെട്ടതാണെന്നും ഇതിന്റെ നമ്പര് പ്ലേറ്റ് ഒരു ബൈക്കിന്റേതാണെന്നും പൊലീസ് പറയുന്നു. എന്നാല് ദൗസയില് നിന്നും തങ്ങള് വാങ്ങിയ കറവപ്പശുവിനെ കൊണ്ടു പോകും വഴിയാണ് ആക്രമണം നടന്നതെന്നാണ് താഹിറും ജാവിദും പറയുന്നത്.\nഇവരുടെ ഗ്രാമം ക്ഷീര കര്‍ഷകരുടേതാണെന്ന് ഗ്രാമ മുഖ്യന് ഷൗക്കത്തും പറയുന്നു. താഹിറിനും ഉമ്മറിനുമെതിരെ 5-6 കേസുകള് നിലവിലുണ്ടെന്ന് ആള്‍വാര് പൊലീസ് സൂപ്രണ്ട് അറിയിച്ചു. വെള്ളിയാഴ്ച രാവിലെയാണ് ഉമ്മറിന്റെ മൃതദേഹം തലയറുത്ത് മാറ്റപ്പെട്ട രീതിയില് റെയില്‍വേ ട്രാക്കില് കണ്ടെത്തിയത്. ശനിയാഴ്ച വൈകീട്ടാണ് കുടുംബം അദ്ദേഹത്തെ തിരിച്ചറിഞ്ഞത്. എന്നാല് ഇതുവരെയും മൃതദേഹം പോസ്റ്റ് മോര്‍ട്ടം ചെയ്തിട്ടില്ല.\nCategories: Culture, More, Views Tags: alwar murder


രൂപയ്ക്കും മകൻ ആദിദേവിനും കണ്ണീരിൽ കുതിർന്ന അന്ത്യാഞ്ജലി : Deepika.com Nattu Visesham\nനാദാപുരം: നാടിനെ കണ്ണീരിലാഴ്ത്തി കുളത്തിൽ മുങ്ങി മരിച്ച കുളങ്ങരമഠത്തിൽ സുജിത്തിന്‍റെ ഭാര്യ രൂപയ്ക്കും മകൻ ആദി ദേവിനും അന്ത്യാഞ്ജലി. കോഴിക്കോട് മെഡിക്കൽ കോളജിലെ പോസ്റ്റ്മോമോർട്ടത്തിന് പകൽ മൂന്നരയോടെയാണ് മൃതദേഹം പുറമേരിയിലെ വീട്ടിൽ എത്തിച്ചത്.\nഅമ്മയുടെയും മകന്‍റെയും ചേതനയറ്റ ശരീരം കണ്ട് ബന്ധുക്കളുടെ നാട്ടുകാരുടെയും കണ്ണുകൾ ഈറനണിഞ്ഞു. പലരും ദു:ഖം സഹിക്കാനാവാതെ പൊട്ടിക്കരഞ്ഞു. സുജിത്ത് ഭര്യയ്ക്കും പൊന്നു മകനും അന്ത്യചുംബനമർപ്പിച്ച് കണ്ടു നിന്നവർക്ക് കണ്ണീരടക്കാനായില്ല. ജനപ്രതിനിതികളും രാഷ്ടീയ, സാമൂഹിക രംഗത്തെ പ്രമുഖർ, നരിക്കുന്ന് യുപിയിലെ അധ്യാപകർ നാട്ടുകാർ എന്നിങ്ങനെ നാടിന്‍റെ നാന തുറകളിൽ നിന്നായി നൂറുകണക്കിന് ആളുകളാണ് ഒരു നോക്ക് കാണാനായി എത്തിച്ചേർന്നത്.\nകെ.പി. കുഞ്ഞമ്മദ് കുട്ടി എംഎൽഎ, ജില്ല പഞ്ചായത്ത് പ്രസിഡന്‍റ് ഷീജ ശശി, സിപിഎം ഏരിയ സെക്രട്ടറി പി.പി. ചാത്തു, ബ്ലോക്ക് പഞ്ചായത്ത് പ്രസിഡന്‍റ് കെ.പി. വനജ, ജില്ല പഞ്ചായത്ത് അംഗങ്ങളായ കൂടത്താംങ്കണ്ടി സുരേഷ്, സി.വി. നജ്മ, പഞ്ചായത്ത് പ്രസിഡന്‍റ് അഡ്വ. ജ്യോതി ലക്ഷ്മി, ടി.കെ. രാജൻ, വൈസ് പ്രസിഡന്‍റ് സി.എം. വിജയൻ, പഞ്ചായത്ത് സ്റ്റാൻഡിംഗ് കമ്മിറ്റി ചെയർപേഴ്സൺ കെ.എം. വിജിഷ, കെ.കെ. ദിനേശൻ, സി.കെ. അരവിന്ദാക്ഷൻ, കെ.ടി.കെ. ബാലകൃഷ്ണൻ എന്നിവർ അന്തിമോപചാരം അർപ്പിച്ചു.


ജനുവരി, 2011 തൊട്ടുള്ള പോസ്റ്റുകൾ കാണിക്കുന്നു\n- ജനുവരി 14, 2011\ncredit: NASA മൂന്നു ടെലിസ്കോപ്പുകള് ഹെനിസ്2-10 എന്ന കുള്ളന് ഗാലക്സിക്ക് നേരെ തിരിച്ചു വെച്ചപ്പോള് ശാസ്ത്രജ്ഞര്‍ക്ക് ലഭിച്ചത് ഒരു ഉഗ്രന് സദ്യ തന്നെയായിരുന്നു. ഹബ്ബ്ള് സ്പേസ് ടെലിസ്കോപ്പ്, ചന്ദ്ര എക്സ്-റെ ഒബ്സര്‍വേറ്ററി, നാഷണല് റേഡിയോ അസ്ട്രോണമി ഒബ്സര്‍വേറ്ററി എന്നിവ ഹെനിസിനു നേരെ തിരിച്ചപ്പോള് പ്രപഞ്ച രഹസ്യങ്ങളുടെ ഉള്ളറകളിലേക്ക് ഒരു പുതിയ കവാടം തുറക്കുകയായിരുന്നു. 30 മില്യന് പ്രകാശ വര്‍ഷങ്ങള്‍ക്കപ്പുറത്ത് നിന്ന് വിദ്യുത്-കാന്തിക തരംഗളിലേറി വന്ന വിവരങ്ങള് വിശകലനം ചെയ്യുന്ന തിരക്കിലാണ് ജ്യോതിശാസ്ത്രജ്ഞര്. ആദിമ പ്രപഞ്ചത്തില് നക്ഷത്രങ്ങളും തമോഗര്‍ത്തങ്ങളും രൂപം കൊണ്ടത് എങ്ങിനെയായിരുന്നു എന്ന് ഹെനിസ് പഠനത്തില് നിന്നും മനസ്സിലാക്കാം. ഇതിന്റെ കേന്ദ്രത്തില് സൂര്യന്റെ ഒരു മില്യന് മടങ്ങ് ദ്രവ്യമുള്ള ഒരു അതിഘന തമോഗര്‍ത്തവും ഉണ്ട്. ഇതിന്റെ സവിശേഷമായ പ്രത്യേകത ഗാലക്സികളുടെ കേന്ദ്രഭാഗത്ത് കണ്ടുവരുന്ന ബള്‍ജ് ഇതില് കാണുന്നില്ല എന്നതാണ്. ഗാലക്സികേന്ദ്രങ്ങളില് കാണുന്ന സൂപ്പര്‍മാസ്സീവ് ബ്ലാക്ക്ഹോളുകള് കേന്ദ്രബള്‍ജുകള് ഉണ്ടായതിനു ശേഷമാണ് രൂപം കൊള്ളുന്നതെന്ന\n- ജനുവരി 11, 2011\nഭൂസമാനഗ്രഹങ്ങള് കണ്ടെത്തുന്നതിനു വേണ്ടി നാസ വിക്ഷേപിച്ച കെപ്ളര് ബഹിരാകാശ പേടകം ഉറച്ച പ്രതലത്തോടു കൂടിയ ഒരു ഗ്രഹം കണ്ടെത്തിയതായി സ്ഥിരീകരിച്ചു. കെപ്ളര് 10b എന്നണ് ഈ ഗ്രഹത്തിനു നല്‍കിയിരിക്കുന്ന പേര്. 2009 മെയ് മുതല് 2010 ജനുവരി വരെ നീണ്ട വിവര ശേഖരണം വിശകലനം ചെയ്താണ് പുതിയ ഗ്രഹത്തിന്റെ അസ്ഥിത്വം ഉറപ്പിച്ചത്. മാതൃനക്ഷത്രത്തിന്റെ (കെപ്ളര് 10) തിളക്കത്തിലുണ്ടാവുന്ന ഏറ്റക്കുറച്ചില് പഠിച്ചാണ് ഗ്രഹസാന്നിദ്ധ്യം തിരിച്ചറിഞ്ഞത്. കെപ്ളറിലെ അതീവകൃത്യതയാര്‍ന്ന ഫോട്ടോമീറ്റര് അളവുകളാണ് ഇതിനു സഹായിച്ചത്. ഇത് 0.84 ഭൂദിനം കൊണ്ടാണ് മാതൃനക്ഷത്രത്തെ ഒരു പ്രാവശ്യം ഭ്രമണം ചെയ്യുന്നത്. ബുധനും സൂര്യനും തമ്മിലുള്ള അകലത്തിന്റെ ഇരുപതില് ഒരു ഭാഗം അകലം മാത്രമാണ് കെപ്ളര് 10b യും അതിന്റെ മാതൃനക്ഷത്രവും തമ്മിലുള്ള ദൂരം. ഇതുകൊണ്ടു തന്നെ ദ്രവജലവും ജീവനും ഇവിടെ ഉണ്ടായിരിക്കില്ല. ഇതിന്റെ പിണ്ഡം ഭൂമിയുടെ പിണ്ഡത്തിന്റെ 4.6 മടങ്ങു വരും. വ്യാസം ഭൂമിയുടെ 1.4 മടങ്ങും. ഇതുവരെ കണ്ടെത്തിയിട്ടുള്ളതില് വെച്ച് ഏറ്റവും ചെറിയ സൌരേതര ഗ്രഹവും ഇതു തന്നെയാണ്. സാന്ദ്രത ഘന\n- ജനുവരി 09, 2011\nഗ്രീക്ക് മിത്തോളജിയിലെ പറക്കുന്ന കുതിരയാണ് പെഗസസ്. ഈ കുതിരയുടെ രൂപം അവര് ആകാശത്തെ നക്ഷത്രങ്ങളില് കാണുകയും ആ നക്ഷത്രഗണത്തിന് പെഗസസ് എന്ന് പേര് നല്‍കുകയും ചെയ്തു. ഇപ്പോള് രാത്രി 8 മണിക്ക് ആകാശമദ്ധ്യത്തില് അല്‍പം പടിഞ്ഞാറു മാറി ഈ താരഹയത്തെ കാണാം. ഇതിലെ ആല്‍ഫ(markkab), ബീറ്റ(sheet), ഗാമ(aljenib) നക്ഷത്രങ്ങളും ആന്‍ഡ്രോമീഡയിലെ ആല്‍ഫ(sirah), നക്ഷത്രവും ഒരു ചതുരം സൃഷ്ടിക്കുന്നുണ്ട്. ഇതിനെ ഭാരതീയര് ഭാദ്രപദ ചതുരം എന്നാണു വിളിച്ചിരുന്നത്. ഇതിലെ പടിഞ്ഞാറു ഭാഗത്തുള്ള രണ്ടെണ്ണമാണ് പൂരോരുട്ടാതി. കിഴക്കു ഭാഗത്തുള്ള രണ്ടെണ്ണം ഉത്രട്ടാതിയും. ആദ്യമായി ഒരു ഗ്രഹത്തെ കണ്ടെത്തിയ സൂര്യസമാന നക്ഷത്രവും (51 pegasi) അന്തരീക്ഷത്തില് ജലബാഷ്പം കണ്ടെത്തിയ സൌരേതരഗ്രഹവും (HD 209458b ) ആദ്യമായി നേരിട്ട് നിരീക്ഷിച്ച സൌരേതരഗ്രഹവും( HR 8799 ) ഈ ഗണത്തിലാണുള്ളത്. M15 എന്ന ഗ്ലോബുലാര് ക്ലസ്റ്റര്, NGC 7742 എന്ന ഗാലക്സി എന്നിവ ഇതിലുണ്ട്. ടോളമിയുടെ 48 ഗണങ്ങളുള്ള ലിസ്റ്റില് ഉള്‍പെട്ടിരുന്ന പെഗസസിനെ ആധുനിക നക്ഷത്ര ഗണസഞ്ചയത്തിലും ഉള്‍പെടുത്തി. ഭാരതീയര് ഭാദ്രപദചതുരത്തെ രാവണന് കട്ടില് എന്നും\n- ജനുവരി 07, 2011\nഎന്റെ സുഹൃത്ത് പ്രിയദര്‍ശന് കഴിഞ്ഞ സൂര്യ ഗ്രഹണത്തിനു എടുത്ത ചിത്രം\n- ജനുവരി 06, 2011\nപ്രപഞ്ചത്തെ കുറിച്ച് നിരവധി സംശയങ്ങള് ഇപ്പോഴും നിലനില്‍ക്കുകയാണ്. പ്രത്യേകിച്ച് പ്രപഞ്ചത്തിന്റെ ആരംഭകാലത്തെ കുറിച്ച്. ആദ്യകാല ദ്രവ്യത്തിന്റെ അവസ്ഥ എന്തായിരിക്കും? നക്ഷത്രങ്ങളുടെ ഘടന എങ്ങനെയായിരിക്കും? തുടങ്ങിയ ചോദ്യങ്ങള്‍ക്ക് ഇപ്പോഴും കൃത്യമായ ഉത്തരമൊന്നും ലഭ്യമല്ല എന്നതാണു യാഥര്‍ത്ഥ്യം. പ്രപഞ്ച വൈജ്ഞാനികത്തിലെ ഈ ഇരുണ്ട മേഖലയില് നിന്നാണ് പ്രത്യാശയുടെ ചില കിരണങ്ങള് തെളിഞ്ഞിരിക്കുന്നത്. ജ്യോതിശാസ്ത്രജ്ഞന്‍മാര് ടെലിസ്കോപ്പിലൂടെ നോക്കുന്നത് യഥാര്‍ത്ഥത്തില് മുന്നിലേക്കല്ല പിന്നിലേക്കാണ്. പതിനായിരം പ്രകാശവര്‍ഷങ്ങള്‍ക്കപ്പുറത്തുള്ള ഒരു വസ്തുവിനെ കണ്ടെത്തി എന്നു പറഞ്ഞാല് പതിനായിരം വര്‍ഷങ്ങള്‍ക്കു മുമ്പുള്ള പ്രപഞ്ചശകലം കണ്ടെത്തി എന്നണര്‍ഥം. അതിനെ പഠിക്കാന് കഴിഞ്ഞാല് പതിനായിരം വര്‍ഷങ്ങള്‍ക്കു മുമ്പുള്ള പ്രപഞ്ചം ഏതവസ്ഥയിലായിരുന്നു എന്നു മനസ്സിലാക്കാന് കഴിയും. 13.7 ബില്ല്യന് വര്‍ഷങ്ങളുടെ ചരിത്രമാണ് ഇപ്പോള് പ്രപഞ്ചത്തിന് കണക്കാക്കിയിട്ടുള്ളത്. ഇത്രയും അകലേക്ക് ഇപ്പോഴും ടെലിസ്കോപ്പുകള് അപ്രാപ്യമാണ്. ഇത്രയും കാലം അകലെയുള്ള പ്രാപഞ്ചിക\n- ജനുവരി 04, 2011\nജ്യോതിശാസ്ത്രത്തില് നിറങ്ങള്‍ക്കുള്ള സ്ഥാനം വളരെ പ്രധാനപ്പെട്ടതാണ്. നക്ഷത്രങ്ങളുടെ ഘടന, അന്തരീക്ഷം, താപനില എന്നിവയെ കുറിച്ചു പഠിക്കുന്നത് അവ പുറത്തു വിടുന്ന വിടുന്ന വര്‍ണ്ണവികിരണങ്ങള് ഉപയോഗിച്ചാണ്. സൌരേതര ഗ്രഹങ്ങളെ പഠിക്കുമ്പോള് അവ പ്രതിഫലിപ്പിക്കുന്ന പ്രകാശവര്‍ണ്ണങ്ങള് ഉപയോഗിക്കാം. ഗ്രഹങ്ങളിലെ മൂലകങ്ങള്‍ക്കും താപനിലക്കും അനുസരിച്ച് അവ പ്രതിഫലിപ്പിക്കുന്ന പ്രകാശം വ്യത്യസ്ത തരംഗദൈര്‍ഘ്യങ്ങളില് (നിറങ്ങളില്) ഉള്ളവയായിരിക്കും. പക്ഷെ ഇതു വരെയും സൌരേതര ഗ്രഹങ്ങളുടെ ബഹുവര്‍ണ്ണചിത്രങ്ങള് ലഭ്യമായിരുന്നില്ല. എന്നാല് ഇപ്പോള് അതു ലഭിച്ചതായി ഒരു സംഘം ശാസ്ത്രജ്ഞര് അറിയിച്ചിരിക്കുന്നു. HD 189733bഎന്ന ഗ്രഹത്തിന്റെ അള്‍ട്രാ വയലെറ്റ്, നീല, പച്ച നിറങ്ങളിലുള്ള ചിത്രങ്ങളാണ് ഇപ്പോള് ലഭിച്ചിരിക്കുന്നത്. സ്പെയിനിലെ നോര്‍ഡിക് ഓപ്ടിക്കല് ടെലിസ്കോപ്പ് (NOD) ഉപയോഗിച്ചാണ് പുതിയ ഇമേജ് എടുത്തിട്ടുള്ളത്. ഇനി സൌരേതര ഗ്രഹങ്ങളെ കുറിച്ചുള്ള കൂടുതല് വിവരങ്ങള്‍ക്കായി കാത്തിരിക്കാം.\nപത്തു വയസ്സു മാത്രം പ്രായമുള്ള കത്രീന് അറോറ ഗ്രേ ഒരു സൂപ്പര് നോവ കണ്ടെത്തിയതായി ഇന്റര്‍നാഷണല് അസ്ട്രോണമിക്കല് യൂണിയന് റിപ്പോര്‍ട്ടു ചെയ്തിരിക്കുന്നു. ഒരു സൂപ്പര് നോവ കണ്ടെത്തുന്ന ലോകത്തിലെ ഏറ്റവും പ്രായം കുറഞ്ഞ വ്യക്തിയാണിപ്പോള് കത്രീന്. 2010ലെ അവസാന സന്ധ്യയില് എടുത്ത UGC 3378 എന്ന ഗാലക്സിയുടെ ചിത്രം വിശകലനം ചെയ്ത് 2011 ജനുവരി2നാണ് പുതിയ സൂപ്പര്‍നോവ കണ്ടെത്തിയത്. സൂര്യനെക്കാള് വളരെ വലിയ നക്ഷത്രങ്ങള് പൊട്ടിത്തെറിച്ച് അവസാനിക്കുന്നതാണ് സൂപ്പര്‍നോവ. ഈ സമയത്ത് അത് വളരെ ഉയര്‍ന്ന തോതിലുള്ള ഊര്‍ജ്ജവികിരണങ്ങള് പുറത്തു വിടുന്നതു മൂലം കൂടുതല് തിളക്കത്തില് കാണുന്നു. ഒരു നക്ഷത്രം പെട്ടെന്നൊരു ദിവസം കൂടുതല് തിളങ്ങുന്നതായി കാണുകയോ നക്ഷത്രശൂന്യമായ ഒരു ഭാഗത്ത് പുതിയൊരു നക്ഷത്രം പ്രത്യക്ഷപ്പെടുകയോ ചെയ്യുമ്പോഴാണ് സൂപ്പര് നോവയെ തിരിച്ചറിയുന്നത്. ഈ തിളക്കം അധികകാലം നിലനില്‍ക്കുകയില്ല. വിദൂരസ്ഥ ഗാലക്സികളിലെ സൂപ്പര്‍നോവകളെ തിരിച്ചറിയുന്നത് വ്യത്യസ്ത സമയങ്ങളിലെടുത്ത ചിത്രങ്ങളില് ഈ പ്രതിഭാസം കാണുമ്പോഴാണ്. ഇങ്ങനെയാണ് കൊച്ചു കത്രീന് പുതിയ സൂപ്പര്‍നോവയെ\n- ജനുവരി 02, 2011\nഇപ്പോള് വടക്കന് മാനത്ത് കാണാന് കഴിയുന്ന മനോഹരമായ ഒരു നക്ഷത്ര ഗണമാണ് കാസിയോപ്പിയ. രണ്ടാം നൂറ്റാണ്ടില് ജീവിച്ചിരുന്ന പ്രസിദ്ധ ജ്യോതിശാസ്ത്രജ്ഞന് ടോളമി തയ്യാറാക്കിയ 48 ഗണങ്ങളുടെ ലിസ്റ്റില് കാസിയോപ്പിയയുമുണ്ടായിരുന്നു. ഇതിനെ ഇപ്പോള് ആകാശത്തിന്റെ വടക്കു ഭാഗത്ത് W ആകൃതിയില് കാണാം. ഇതിലെ 'a' നക്ഷത്രത്തിന് 300 മില്യന് വര്‍ഷം പ്രായമുണ്ട്. മാത്രമല്ല ഇത് ശക്തമായ ഒരു റേഡിയോ വികിരണ സ്രോതസ്സു കൂടിയാണ്. 1990 ല് ചന്ദ്ര എക്സ്-റേ ഓബ്സര്‍വേറ്ററി എടുത്ത ആദ്യത്തെ ഇമേജ് ഈ നക്ഷത്രത്തിണ്റ്റേതായിരുന്നു. M 52, M 103 എന്നീ രണ്ടു ഓപ്പണ് ക്ളസ്റ്ററുകള് ഈ ഗണത്തുലുണ്ട്. ഒരു ടെലിസ്കോപ്പിലൂടെ ഇവയെ കാണാം.